title: হুইল চেয়ার

text: মার্কিন যুক্তরাষ্ট্রের লস এঞ্জেলেসে কিছু রেলগাড়ী থেকে স্বল্পসংখ্যায় আসন তুলে নেয়া হয়েছে যাতে সাইকেল ও হুইল চেয়ার রাখা যায়। নিউইয়র্ক সিটির সম্পূর্ণ বাস ব্যবস্থাপনা পদ্ধতিতে হুইল চেয়ার নিয়ে ব্যক্তির প্রবেশের পরিবেশ বিদ্যমান এবং লিফটের মাধ্যমে উচ্চ ভবনগুলোয় প্রবেশাধিকারের পরিকল্পনা চলমান অবস্থায় আছে। অস্ট্রেলিয়ার এডিলেডের সকল প্রকার সরকারী যানবাহনে কমপক্ষে দু'টি হুইল চেয়ার রাখার ব্যবস্থা আছে যাতে বাস, ট্রাম এবং রেলগাড়ী অন্তর্ভুক্ত। বর্তমানে সকল রেলগাড়ীতেই সাইকেল রাখার উপযোগী জায়গা আছে।


title: হুইল চেয়ার

text: পাওয়ার চেয়ার ব্যবহারকারী প্রতিবন্ধীগণের ক্রীড়াসূলভ মনোভাব জাগ্রতকরণে নতুন ধরনের খেলার প্রচলন ঘটানো হয়েছে যা পাওয়ার চেয়ার ফুটবল বা পাওয়ার সকার নামে পরিচিত। পাওয়ার চেয়ার ব্যবহারকারীদের জন্যে এটিই একমাত্র প্রতিযোগিতামূলক দলীয় ক্রীড়া। ফ্রান্সের প্যারিসে ফিপফা নামীয় ক্রীড়া সংস্থাটি এ প্রতিযোগিতার প্রধান নিয়ন্ত্রক।


title: দোলনা

text: দোলনা () একটি ঝুলন্ত আসন যা শিশুকে দোল দেয়ার জন্যে বাঁশ, কাঠ বা লোহার তৈরী কাঠামোবিশেষ। এটি খেলার মাঠ, উদ্যান, সার্কাসে দেখা যায়। আসনের সাথে সাধারণতঃ লোহার শিকল বা দড়ি ব্যবহার করা হয়। একবার দোল দেয়ার উপযোগী বল প্রয়োগে এটি পেন্ডুলাম ঘড়ির ন্যায় অনবরত সামনে-পেছনে দুলতে থাকে।


title: দোলনা

text: "টায়ারের তৈরী দোলনায়" সম্পূর্ণ একটি টায়ার ব্যবহার করা হয়। সাধারণতঃ এতে সম্পূর্ণ নতুন কিংবা ব্যবহৃত টায়ারকে উঁচু বৃক্ষের শাখায় রশি বা দড়ির সাথে শক্তভাবে বেঁধে ঝুলানোর উপযোগী করা হয়। বাণিজ্যিকভিত্তিতে খেলার মাঠে অথবা পার্কে প্রায়শঃই ধাতব পদার্থ বা কাঠের বীমে শিকল দিয়ে বেঁধে ব্যবহার করা হয়। ঝোলানোর জন্যে উলম্ব কিংবা সমান্তরাল - উভয়ভাবেই রাখা হয়। সমান্তরাল দোলনায় দুই বা ততোধিক শিশু অবস্থান করতে পারে।


title: দোলনা

text: "জাল দিয়ে তৈরী দোলনা" শোবার উপযোগী বিছানা জাল দিয়ে তৈরী করে ব্যবহার করা হয় যা খুবই হালকা। এ ধরনের দোলনা সাধারণতঃ এক জোড়া গাছের সাথে বেঁধে ব্যবহার করা হয়। "কিকিং দোলনা" এস্তোনিয়ায় ক্রীড়ারূপে ব্যবহৃত হয় যাতে খেলোয়াড়েরা ৩৬০ কোণে ঘুরতে থাকে।


title: আইভি ব্রিজ

text: আইভি ব্রিজ () হল একটি মাইক্রোআর্কিটেকচার কোডনেম। স্যান্ডি ব্রিজ মাইক্রোআর্কিটেকচার ব্যবহৃত ইন্টেল মাইক্রোপ্রসেসরসমূহকে আইভি ব্রিজ বলে। ট্রাই-গেট ট্রানজিস্টরের উপর ভিত্তি করে ২২ ন্যানোমিটার ডাই-শ্রিঙ্ক দিয়ে নির্মিত মাইক্রোআর্কিটেকচারসমূহকেও আইভি ব্রিজ বলে। ভবিষ্যতের আইভি ব্রিজ-এক্স এবং আইভি ব্রিজ-ইপি মাইক্রোপ্রসেসরেও এই প্রযুক্তি ব্যবহৃত হবে। আইভি ব্রিজ মাইক্রোপ্রসেসর স্যান্ডি ব্রিজ প্ল্যাটফর্মও সমর্থন করে, কিন্তু এর জন্যে ফার্মওয়্যার আপডেটের প্রয়োজন্য হয়। ইন্টেল এখন পর্যন্ত আইভি ব্রিজ প্রযুক্তির ৭টি চিপসেট বাজারে ছেড়েছে। এগুলো ইউএসবি ৩.০ সমর্থন করে।


title: আইভি ব্রিজ

text: আইভি ব্রিজ মাইক্রোপ্রসেসর স্যান্ডি ব্রিজ থেকে উন্নত নিম্নোক্ত উন্নত বৈশিষ্ট্যের অধিকারী :


title: হ্যাসওয়েল

text: হ্যাসওয়েল মাইক্রোপ্রসেসর আর্কিটেকচারের একটি কোডনেম। ইন্টেল কর্পোরেশন হ্যাসওয়েল মাইক্রোপ্রসেসর তাদের ওরিগন উৎপাদনকেন্দ্রে নির্মাণ করবে। এই প্রযুক্তি ইন্টেলের আইভি ব্রিজের পরবর্তী উন্নত সংস্করণ। হ্যাসওয়েল ২২ ন্যানোমিটার ডাই-শ্রিঙ্ক প্রক্রিয়ায় নির্মিত হবে। ইন্টেল ২০১৩ এর মার্চে হ্যাসওয়েল প্রযুক্তির মাইক্রোপ্রসেসর বাজারে ছাড়বে। ২০১১ সালে ইন্টেল ডেভেলপার ফোরামে হ্যাসওয়েল চিপ নির্মিত একটি কম্পিউটার প্রদর্শন করে। হ্যাসওয়েল, আইভি ব্রিজের থেকে ১০% দ্রুত কর্মদক্ষতার অধিকারী হবে। এছাড়া এটি তুলনামূলক কম শক্তি ব্যবহার করবে। হ্যাসওয়েল মাইক্রোপ্রসেসরের গ্রাফিক্স ক্ষমতা অধিক উন্নত হবে। আইভি ব্রিজের গ্রাফিক্স থেকে হ্যাসওয়েলের গ্রাফিক্স দ্বিগুণ ক্ষমতার অধিকারী হবে।


title: হ্যাসওয়েল

text: আইভি ব্রিজের ন্যায় বৈশিষ্ট্যাবলীঃ


title: হ্যাসওয়েল

text: নতুন বৈশিষ্ট্যাবলিঃ


title: কালোনাক হাঙ্গর

text: কালোনাক হাঙর (; দ্বিপদ নাম : "Carcharhinus acronotus" ) রেকিয়েম হাঙ্গরদের একটি প্রজাতি। এটি কারকারিনিডি (Carcharhinidae) গোত্রের অন্তর্গত। সাধারণত পশ্চিম আটলান্টিক মহাসাগরের গ্রীষ্মমন্ডলীয় এবং উপ-গ্রীষ্মমন্ডলীয় এলাকায় এদেরকে দেখা যায়। এই প্রজাতির অপ্রাপ্তবয়স্করা সাধারণত উপকূলবর্তী ঘাস, বালি, বা পাথরকুঁচিতে এবং প্রাপ্তবয়স্করা গভীর জলে বসবাস করতে পছন্দ করে। একটি ছোট হাঙ্গর সাধারণত ১.৩ মিটারের (৪.১ ফুট) মত লম্বা হয়।


title: কালোনাক হাঙ্গর

text: এদের খাবারের তালিকায় বড় অংশ জুড়ে রয়েছে মাঝারি আকারের মাছ ও মলাস্ক। কারকারিনিডি গোত্রের অন্য সব সদস্যদের মত কালোনাক হাঙ্গরও সরাসরি প্রসব করে। স্ত্রী হাঙ্গর দুই থেকে তিন বছরের মধ্যে বয়ঃপ্রাপ্ত হয়। বসন্ত কালে বা গ্রীষ্মের প্রথম দিকে বাচ্চা দেয়। এদের গর্ভধারনকাল সাধারণত এগারো মাস।


title: কালোনাক হাঙ্গর

text: ১৮৬০ সালে কিউবার প্রাকৃতিকবিদ ফেলিপে পোই তার "মেমোরিয়াস সোব্রে লা হিস্টোরিয়া নাতুরাল দে লা ইস্লা দে কুবা" বইয়ে "Squalus acronotus" হিসেবে প্রথম কালোনাক হাঙ্গরের বর্ণনা উল্লেখ করেন। পরে তিনি প্রজাতিটিকে কারকারিনাস (Carcharhinus) গণের অন্তর্ভুক্ত করেন। এর আদর্শ নমুনাটি একটি পুরুষ ও এটি কিউবার সমুদ্রতীর থেকে সংগ্রহ করা হয়েছে। দৈর্ঘ্যে এটি ছিল ৯৮ সেন্টিমিটার (৩.২ ফুট) লম্বা।


title: কালোনাক হাঙ্গর

text:
কিন্তু ওই একই বছর এই নাম পরিবর্তিত করে "Carcharhinus acronotus" নাম রাখা হয়। এখন পর্যন্ত এ নামটিই প্রচলিত রয়েছে। "Carcharhinus" শব্দটি এসেছে গ্রিক "karcharos"যার অর্থ তীক্ষ্ণ এবং "rhinos" যার অর্থ নাক।
ইংরেজি ভাষাভাষী দেশ জুড়ে একে Blacknose shark নামে ডাকা হয়।


title: কালোনাক হাঙ্গর

text: অন্য যেসব নামে এদের ডাকা হয়: cação (পর্তুগীজ), cazon AMARILLO (স্প্যানিশ), hanagurozame (জাপানি), lombo-preto (স্প্যানিশ), requin nez noir (ফরাসি), sarda (স্প্যানিশ), tiburon AMARILLO (স্প্যানিশ), এবং zwartsnuithaai (ডাচ)।


title: কালোনাক হাঙ্গর

text: কালোনাক হাঙ্গরের প্রধান বিচরণক্ষেত্র পশ্চিম আটলান্টিক মহাসাগর ও উত্তর ক্যারোলিনা (যুক্তরাষ্ট্র)। দক্ষিণ ক্যারিবিয়ান সাগর, বাহামা, এবং মেক্সিকো উপসাগর সহ দক্ষিণ ব্রাজিলেও এদের দেখতে পাওয়া যায়। এছাড়া এ হাঙ্গর উপকূলবর্তী গ্রীষ্মমন্ডলীয় এবং উষ্ণ পশ্চিম আটলান্টিক মহাসাগরের নাতিশীতোষ্ণ জলের মধ্যে বিচরণ করে। উপকূলবর্তী একটি প্রজাতি হিসাবে এরা প্রবালপ্রাচীরের মধ্যে ঘুরে বেড়ায় ও শিকার করে।


title: কালোনাক হাঙ্গর

text: কালো নাক হাঙ্গর ধূসর রংয়ের হয় এদের দ্বিতীয় পৃষ্ঠীয় পাখনা এবং এদের পৃষ্ঠদেশীয় লেজের উপর সবুজাভ ধূসর রংয়ের টিপ থাকে। এই হাঙ্গরের আর একটা বিষয় জানা যায় এর নাম থেকে। এর নাকে কালো ও ধূসর রংয়ের একটা টিপ থাকে যার কারণে এই কালোনাক হাঙ্গর সহজেই চেনা যায়। কালোনাক হাঙ্গরের উপরের চোয়াল ১২-১৩ সারি দাঁত আছে এবং নিচের চোয়ালে ১১-১২ সারি দাঁত আছে।


title: কালোনাক হাঙ্গর

text: একটি পূর্ণাকারপ্রাপ্ত কালোনাক হাঙ্গরের গড় দৈর্ঘ্য প্রায় ৪.১ ফুট (১২৫ সেমি)। তবে এটি ৪.৬ ফুট (১৪০ সেমি) পর্যন্ত সর্বোচ্চ বাড়তে পারে। ভৌগলিক অবস্থানে নারী কালোনাক হাঙ্গর বাচে ১০-১৬ বছর এবং পুরুষ বাচে ৪.৫-৯ বছর। একটি সাম্প্রতিক গবেষনায় দেখা গেছে মেক্সিকো উপসাগরের নারী হাঙ্গর সর্বোচ্চ বাচে ১১.৫ বছর ও পুরুষ হাঙ্গর বাচে ৯.৫ বছর। সঠিক আকারের হাঙ্গর সাধারণত ২২ পাউন্ড (১০ কেজি) হয়ে থাকে। এদের খাবার তালিকায় আছে নানা রকমের ছোট মাছ। যেমন- pinfish, croakers, porgies, anchovies anchovies, spiny boxfishes, and porcupine fish । তবে এরা অনেক সময় অক্টোপাসও খায়।


title: কালোনাক হাঙ্গর

text:
মে/জুন মাসের প্রথম দিকে এরা প্রজনন শুরু করে। এই সময়ে নারী-পুরুষ জোড়া মিলিতো হয়। এদের গর্ভকালীন সময়সীমার মেয়াদ ১০-১১ মাস। বর্তমানে এ হাঙ্গর নর্থওয়েস্টার্ন আটলান্টিক এবং মেক্সিকো উপসাগরে মধ্যে দুটি পৃথক প্রজনন স্থানে প্রজনন করতে আসে।
নারী হাঙ্গর একবারে ৩-৬ টি বাচ্চা দেয় কিন্তু স্বাভাবিক সংখ্যা হল ৪ টি। জন্মের সময় তরুণ হাঙ্গরের দৈর্ঘ্য হয় ১৭-২০ ইঞ্চি (৪৩-৫১ সেমি)। সাউথ ক্যারোলিনা (যুক্তরাষ্ট্র) এই হাঙ্গরের নার্সারী এলাকা হিসাবে পরিচিত।


title: কালোনাক হাঙ্গর

text: এই ছোট হাঙ্গর মানুষের উপর খুব বেশি বিপদের কারণ না। এখনো এমন কোনো রিপোর্ট পাওয়া যায়নি যেখানে কালোনাক হাঙ্গর কোনো মানুষের উপর হামলা চালিয়েছে। তবে মানুষের মুখোমুখি হলে অনেক সময় এরা হুমকি দেয়। মানুষের উচিত এদের এড়িয়ে চলা।


title: কালোনাক হাঙ্গর

text:
এই হাঙ্গর জেলেরা ধরে থাকে, কারণ অনেক দেশেই এর ফিন বা পাখনা খাওয়া হয়। তাই মানুষের কাছে এটি একটি শিকারযোগ্য মাছ।
এমন অনেক বাজার আছে যেখানে এই মাছের খুবই চাহিদা।


title: কালোনাক হাঙ্গর

text: কালোনাক হাঙ্গর বর্তমানে ওয়ার্ল্ড কনসারভেশন ইউনিয়ন (IUCN) এর বিপন্ন ও হুমকির ভেতর থাকা হাঙ্গরের ভিতরে আছে। এর কারণ হল এই মাছের শিকার করা। IUCN এই মাছ সংরক্ষণের নীতি নিয়েছে। যারা এই মাছ শিকারের সাথে জড়িত আছে তাদেরও একাজে এগিয়ে আসতে হবে।


title: কার্বন শ্রেণী

text: কার্বন শ্রেণী গঠিত হয়েছে পর্যায় সারণীর কার্বন (C),সিলিকন (Si), জার্মেনিয়াম (Ge), টিন (Sn), লেড (Pb), এবং ফ্লিরোভিয়াম (Fl) এর সমন্বয়ে।


title: কার্বন শ্রেণী

text: নতুন আইইউপিএসি এর নিয়ম অনুযায়ী এটিকে চতুর্দশ গ্রুপ/"১৪তম গ্রুপ অথবা Group 14 বলা হয়ে থাকে। পুরাতন সিএএস অনুযায়ী এই গ্রুপটিকে বলা হত, Group IVB এবং Group IVA। যদিও অর্ধপরিবাহী পদার্থ বিজ্ঞানে এটিকে এখনো Group IV হিসাবে ব্যবহার করা থাকে। এই শ্রেণীটিকে বলা টেট্রা শ্রেণী"' বলা হয়ে থাকে(গ্রিক ভাষায় "চার" সংখ্যা বুজাতে ট্রেট্রা শব্দটি ব্যবহার করা হয়)।


title: কার্বন শ্রেণী

text: অন্যান্য শ্রেণীর মৌলগুলোর মত, এই শ্রেণীর মৌলগুলোরও ক্ষেত্রেও তাদের ইলেকট্রন বিন্যাসের পরিবর্তনের সাথৈ সাথে ভৌত এবং রাসায়নিক ধর্মগুলোর ক্রম পরিবর্তন লক্ষ্য করা যায়।


title: গন্ধগোকুল

text: গন্ধগোকুল (; বৈজ্ঞানিক নাম: Paradoxurus hermaphroditus) ‘সাধারণ বা এশীয় তাল খাটাশ’, ‘ভোন্দর’, ‘নোঙর’,‘সাইরেল’ বা ‘গাছ খাটাশ’ নামে পরিচিত। তালের রস বা তাড়ি পান করে বলে তাড়ি বা টডি বিড়াল নামেও পরিচিত। গন্ধগোকুল বর্তমানে অরক্ষিত প্রাণী হিসেবে বিবেচিত। পুরোনো গাছ, বন-জঙ্গল কমে যাওয়ায় দিন দিন এদের সংখ্যা কমে যাচ্ছে। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের (আইইউসিএন) বিবেচনায় পৃথিবীর বিপন্ন প্রাণীর তালিকায় উঠে এসেছে এই প্রাণীটি। আফ্রিকা, দক্ষিণ-পূর্ব এশিয়াসহ বিভিন্ন স্থানে বিভিন্ন প্রজাতির গন্ধগোকুলের বাস।


title: গন্ধগোকুল

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।


title: গন্ধগোকুল

text: এরা মাঝারি আকারের স্তন্যপায়ী প্রাণী। নাকের আগা থেকে লেজের ডগা পর্যন্ত ৯২-১১২ সেন্টিমিটার, এর মধ্যে লেজই ৪৪-৫৩ সেন্টিমিটার। লেজের দৈর্ঘ্য ৪৮ সেন্টিমিটার পর্যন্ত হতে পারে। আকার ৫৩ সেন্টিমিটার। ওজন ২.৪-৫.০ কেজি। স্ত্রী-পুরুষনির্বিশেষে গন্ধগ্রন্থি থাকে। গন্ধগোকুলের গাট্টাগোট্টা দেহটি স্থূল ও রুক্ষ বাদামি-ধূসর বা ধূসর-কালো লোমে আবৃত।


title: গন্ধগোকুল

text: গন্ধগোকুল নিশাচর। খাটাশের বিভিন্ন প্রজাতির মধ্যে এরাই মানুষের বেশি কাছাকাছি থাকে। দিনের বেলা বড় কোনো গাছের ভূমি সমান্তরাল ডালে লম্বা হয়ে শুয়ে থাকে, লেজটি ঝুলে থাকে নিচের দিকে। মূলত ফলখেকো হলেও কীটপতঙ্গ, শামুক, ডিম-বাচ্চা-পাখি, ছোট প্রাণী, তাল-খেজুরের রসও খায়। অন্য খাদ্যের অভাবে মুরগি-কবুতর ও ফল চুরি করে। এরা ইঁদুর ও ফল-ফসলের ক্ষতিকর পোকামাকড় খেয়ে কৃষকের উপকার করে। গন্ধগোকুলের ধূসর রঙের এই প্রাণীটির অন্ধকারে অন্য প্রাণীর গায়ের গন্ধ শুঁকে চিনতে পারার অসাধারণ ক্ষমতা রয়েছে। প্রায় পোলাও চালের মতো তীব্র গন্ধ ছড়িয়ে থাকে। একসময় এর শরীরের গন্ধ উৎপাদনকারী গ্রন্থি থেকে নিঃসৃত রস সুগন্ধি তৈরিতে ব্যবহূত হতো। বর্তমানে কৃত্রিম বিকল্প সুগন্ধি তৈরি হয়।


title: গন্ধগোকুল

text: স্ত্রী-পুরুষনির্বিশেষে গন্ধগ্রন্থির নিঃসরণের মাধ্যমে নিজেদের সীমানা নির্ধারণ করে। মূলত একাকী হলেও প্রজননের সময় স্ত্রী-পুরুষ একত্রে থাকে। বছরে সাধারণত দুবার প্রজনন করে। গর্ভধারণকাল দুই মাসের কিছু বেশি। পুরোনো গাছের খোঁড়ল ছানা প্রসবের উপযুক্ত স্থান। কিন্তু খোঁড়লের অভাবে গাছের ডালার ফাঁকে, পরিত্যক্ত ঘর বা ইটের ভাটা, ধানের গোলা, তাল-সুপারির আগায় ছানা তোলে। প্রতিবার ছানা হয় তিনটি। ছানারা চোখ খোলে ১০-১২ দিনে। মা-গন্ধগোকুল দেহের সঙ্গে লেজ মিলিয়ে একটি বৃত্তের সৃষ্টি করে। ছানারা কখনোই বৃত্তের বাইরে যায় না। প্রায় ছয় মাস বয়সে ছানারা সাবালক হয়।


title: গন্ধগোকুল

text: এশিয়ান গন্ধগোকুল ভারত, নেপাল, বাংলাদেশ, ভুটান, মায়ানমার, শ্রীলঙ্কা, থাইল্যান্ড, সিঙ্গাপুর, মালয় উপত্যকা, সাবাহ, সারাওয়াক, ব্রুনেই দারুসসালাম, লাওস, কম্বোডিয়া, ভিয়েতনাম, চীন, ফিলিপাইন এবং ইন্দোনেশিয়ার সুমাত্রা, জাভা, কালিম্যানতান, বইয়ান ও সিবেরাত এলাকায় স্থানীয়। ইরিয়ান জয়া, লেজার সুন্দ্রা দ্বীপপুঞ্জ, মালুকু, সুলাওজি এবং জাপানে এ প্রাণীর প্রাচীন আবাসস্থল। পাপুয়া নিউগিনিতে এদের উপস্থিতি তেমন চোখে পড়ে না।


title: গন্ধগোকুল

text:
Since Peter Simon Pallas's first description published in 1777, a significant number of subspecies have been described between 1820 and 1992. They are listed according to the year of description:
The taxonomic status of these subspecies has not yet been evaluated.


title: লেমন শার্ক

text: লেমন শার্ক (; বৈজ্ঞানিক নাম: "Negaprion brevirostris") বা লেবু হাঙর কারকারিনিডি (Carcharhinidae) গোত্রের অন্তর্গত এক প্রজাতির হাঙ্গর। এরা ১০ ফুট (৩.০ মিটার) পর্যন্ত লম্বা হয়। এদের লেমন শার্ক বলার কারণ- সমুদ্রের পানিতে আলো পড়লে এদের রং অনেকটা পাকা কমলালেবুর মত হলুদ মনে হয়।


title: লেমন শার্ক

text: আটলান্টিক মহাসাগর, মেক্সিকো উপসাগর, বাহামা এবং ক্যারিবিয়ানের মধ্যে এদের পাওয়া যায়। তাছাড়া দক্ষিণ বাজা ক্যালিফোর্নিয়া, ক্যালিফোর্নিয়া, ইকুয়েডর, প্রশান্ত মহাসাগরেও দেখতে পাওয়া যায়। লেমন শার্ক সাধারণত অগভীর জলে বাস করে। নদীর মোহনা এলাকায়, উপসাগরীয় অঞ্চলে, মিঠা পানিতে এমন কি ম্যানগ্রোভ এলাকাতেও এদের দেখা যায়।


title: লেমন শার্ক

text: পোয়ি সর্বপ্রথম ১৬৬৮ সালে নতুন প্রজাতি হিসেবে লেমন শার্ক শনাক্ত করেন। তিনি এর নাম দেন "Hypoprion brevirostris" । পরে এর পুনঃনামকরণ করা হয় "Negaprion brevirostris" ।


title: লেমন শার্ক

text: বিভিন্ন দেশে লেমন শার্কের নামগুলো হলঃ লেমন শার্ক (ইংরেজি), সিত্রোঁ (ফ্রান্স), তিবুরোন গালানো (স্পেন), স্কালো লিমোনে (ইতালি), জিৎরোনেনহাই (জার্মানি), কাকো-লিমাও (ব্রাজিল), সেক (সেনেগাল), সিত্রোনেনহাই (নেদারল্যান্ড), গালানো (কিউবা), লিমোন (মেক্সিকো), রেকিয়াম (যুক্তরাজ্য), তিবুরোন আমারিইয়ো (ইকুয়েডর) এবং তুবারাও-লিমাও (পর্তুগাল)।


title: লেমন শার্ক

text: লেমন শার্ক বেশ বড় আকারের গাট্টাগোট্টা হাঙর। এটি বড় হাঙরগুলোর মধ্যে একটি। এদের গড় দৈর্ঘ্য ৯৫-১২০ ইঞ্চি (২৪০-৩০০ সেমি)। বছরে এদের বৃদ্ধির হার ০.২১ ইঞ্চি। এ প্রজাতির হাঙ্গর খুব বেশি বাড়লে ১৩৫ ইঞ্চি (৩৪৩ সেমি) পর্যন্ত হতে পারে। সদ্যজাত হাঙরের দৈর্ঘ্য মাত্র ২ ইঞ্চি। এদের লম্বিত নাক গোলাকৃতির এবং মুখের তুলনায় ছোট হয়। এ হাঙ্গরের দুটি পৃষ্ঠীয় পাখনা (Dorsal Fins) একই আকারের। এদের বক্ষীয় পাখনা ( Pectoral Fin) অনেকটা কাস্তের মতো বাঁকা হয় এবং এদের শ্রোণী পাখনা অনেকটা খিলানাকৃতির হয়।


title: লেমন শার্ক

text: এদের পৃষ্ঠদেশ হলদে-বাদামি বা জলপাই রঙের। দেহতল হালকা হলুদ। লেমন শার্কের উপরের দাঁত বেশ সংকীর্ণ, ত্রিকোণাকার ও মসৃণ। মুখের কোণার দাঁত গুলো বাকানো থাকে। এদের নিচের দাঁত গুলোও উপরের গুলোর মত সংকীর্ণ, ত্রিকোণাকার ও মসৃণ হয়।


title: লেমন শার্ক

text: লেমন শার্ক খাবারের খোঁজে বালি ও কাদামাটি ঘেঁটে বেড়ায়। এদের খাবার তালিকায় আছে ক্যাটফিস, মুলেট, শজারু মাছ এবং চিংড়ি।


title: লেমন শার্ক

text: আধুনিক কালে বিজ্ঞানীর দেখেছেন বড়দের দেখেই অনেক কিছু শিখে নেয় লেমন শার্ক। একটি বাচ্চা হাঙ্গর দিয়ে এই পরীক্ষা করেন ওই বিজ্ঞানীদল। হাঙ্গরটিকে প্রথমে একটি অভিজ্ঞ এবং পরে একটি অনভিজ্ঞ হাঙ্গরের সঙ্গে রাখা হয়। দেখা যায়, তুলনামূলক অভিজ্ঞ হাঙ্গরের কাছ থেকে অনেক কিছু শিখে নিচ্ছে বাচ্চা হাঙ্গরটি খুব সহজেই। এমনকি লেমন শার্করা একে অন্যের ইঙ্গিত বুঝতে পারে।


title: লেমন শার্ক

text: অগভীর জলে বসন্ত কালে এদের প্রজনন ঘটে এবং এদের গর্ভকাল সময়সীমা ১০-১২ মাস। গর্ভবতী হাঙ্গর সেপ্টেম্বরে সন্তান জন্ম দেয়। বাচ্চা হাঙ্গর বেশ কয়েক বছর মায়ের সাথে থাকে। জন্মের সময় এদের আকার হয় ২৪-২৬ ইঞ্চি। শুরুর দিকে বাচ্চারা খুব তাড়াতাড়ি বেড়ে ওঠে।


title: লেমন শার্ক

text: লেমন শার্ক কখনও কখনও মানুষের উপর হামলা চালায়। International Shark Attack File-এর হিসাব মতে লেমন শার্ক কর্তৃক কেবলমাত্র ২২টি হামলার কথা জানা গেছে। এতে অবশ্য কারও মৃত্যু হয়নি। এসব হামলার বেশিরভাগ ঘটেছে ফ্লোরিডা এবং ক্যারিবীয় দ্বীপপুঞ্জতে। এই প্রজাতির কোনো মারাত্মক হামলার কথা এখনো শোনা যায় নি।


title: লেমন শার্ক

text: বাণিজ্যিক কারণে আটলান্টিক মহাসাগরে লেমন শার্ক ব্যাপক হারে নিধন করা হয়। আন্তর্জাতিক বাজারে এর পাখনা অনেক বেশি দামে বিকোয়। এশিয়ার অনেক দেশে এর পাখনা রপ্তানি করা হয় স্যুপ বানানোর জন্য। অনেকে এদের চামড়ার জন্য এদের শিকার করে। এছাড়া হাঙ্গর নিয়ে গবেষণার কাজে লেমন শার্ক ব্যবহার করা হয়।


title: লেমন শার্ক

text: আইইউসিএন লাল তালিকায় এদের প্রায়-বিপদগ্রস্ত ঘোষণা করা হয়েছে। বাণিজ্যিক শিকার এদের সংখ্যা কমে যাওয়ার অন্যতম কারণ। অনেক সংগঠন এদের বাঁচানোর জন্য কাজ করে যাচ্ছে।


title: সার্কাস

text: সার্কাস () এক ধরনের বিশেষ বিনোদন কেন্দ্র বা বিনোদন প্রক্রিয়াবিশেষ। এর মাধ্যমে আবালবৃদ্ধবনিতা নির্মল আনন্দ ও চিত্তাকর্ষক বিষয়াবলী সম্পর্কে সম্যক অবগত হন। সার্কাসে এক দলভূক্ত বিশেষ প্রশিক্ষণপ্রাপ্ত ব্যক্তি অংশগ্রহণ করেন। তাঁরা শারীরিক ব্যায়াম, বিশেষ কলা-কৌশল, ভাঁড়, মূকাভিনয়, রশি দিয়ে হাঁটা, পোষা প্রাণীসহ নানা মাধ্যমে তাঁদের দক্ষতা প্রদর্শন বা উপস্থাপনা করে থাকেন। মূলতঃ সার্কাস বিনোদন কেন্দ্র হলেও প্রায়শঃই তা ভ্রাম্যমান যা দেশের এক স্থান থেকে অন্য স্থানে কিংবা এক দেশ থেকে অন্য দেশে শুভেচ্ছা সফরে বা ব্যবসায়িক কারণে বের হয়। সকল সার্কাসই অবশ্য ভ্রাম্যমাণ নয়। কিছু সার্কাস দলের নিজস্ব ভবন বা মিলনায়তন রয়েছে।


title: সার্কাস

text: বাংলায় সার্কাস শব্দটি আসলে একটি ইংরেজি শব্দ। ১৪শ শতকে ইংরেজি ভাষায় প্রথম এর ব্যবহার লক্ষ্য করা যায়। ইংরেজি সার্কাস আসলে ল্যাটিন "circus" থেকে উদ্ভূত হয়েছে। ল্যাটিন শব্দটি আবার গ্রিক "κίρκος" থেকে এসেছে যার আক্ষরিক অর্থ "বৃত্ত" বা "রিং"।


title: সার্কাস

text: সার্কাসে অনেক ধরনের বৈচিত্র্যপূর্ণ বিষয়াবলী অন্তর্ভুক্ত থাকায় বিরাট আয়তনের খোলামেলা উন্মুক্ত জায়গার প্রয়োজন পড়ে। রোদ-বৃষ্টি থেকে দর্শককে দূরে রাখতে কিংবা সুষ্ঠুভাবে পরিচালনার স্বার্থে বড় ধরনের তাঁবু ব্যবহার করা হয় যা "বিগ টপ" নামে পরিচিত। মিলনায়তনে শত শত লোকের বসার উপযোগী পরিবেশ সৃষ্টি করা হয়। দূরের দর্শকের জন্য সম্মুখের তুলনায় উঁচু আসন তৈরী করা হয়। সার্কাসের আকার সাধারণতঃ গোলাকৃতি। মাঝখানের এলাকায় বিশেষ পোষাক পরিহিত শিল্পীরা তাঁদের জন্যে বরাদ্দ নির্দিষ্ট বিষয়াবলী দর্শকদের সম্মুখে তুলে ধরেন। মাঝখানের গোলাকৃতি জায়গাটি "রিং" নামে পরিচিত। যিনি সমগ্র অনুষ্ঠান তদারকী ও পরিচালনা করে থাকেন, তিনিই "রিংমাস্টার"।


title: সার্কাস

text: সার্কাসে বিভিন্ন ধরনের অভিনয়-পর্ব ও ক্রীড়াশৈলী অন্তর্ভুক্ত থাকে। কিছু ব্যক্তি জিমন্যাসটিক্‌সে অংশ নিয়ে থাকেন। প্রায়শঃই একদল জিমন্যাস্ট দাঁড়িয়ে থাকাবস্থায় অন্য দল তাঁদের ঘাড়ে অবস্থান নিয়ে পিরামিডের ন্যায় স্থাপত্যকলার প্রতীকিচিত্র অঙ্কন করেন। আগুনের গোলকে ঝাঁপ দিয়ে অন্য প্রান্তে চলে যান কিংবা শূন্যে কোন কিছু নিক্ষেপ করে ধারাবাহিকতার সাথে দু'হাত পরিচালনা করেন। দর্শকদেরকে হাসানোর জন্যে ভাঁড় বা ক্লাউন মজার মজার বিষয়াবলীর বহিঃপ্রকাশ ঘটান। শুরুতে ক্লাউনেরা ভীষণ দুষ্টুমী করেন ও পরবর্তীকালে তাঁরা তাদের চাতুর্য্যতা প্রদর্শন করেন।


title: সার্কাস

text: গত দুই শতাব্দী ধরে আধুনিক সার্কাসে অনেক ধরনের প্রজাতির প্রাণী সার্কাসের অন্যতম অংশ হয়ে দাঁড়িয়েছে। বন্য প্রাণী বিশেষতঃ সিংহ, বাঘ, ভল্লুকের ন্যায় প্রাণীগুলোকে সার্কাসে ব্যবহার করা হচ্ছে। এছাড়াও উট, ঘোড়া, হাতিসহ গৃহপালিত কুকুরও এর অন্তর্ভুক্ত হয়েছে। সাম্প্রতিককালে মানুষের ধ্যান-ধারনায় পরিবর্তনের ছোঁয়া লক্ষ্য করা যায়। বন্য প্রাণীকে দক্ষতা প্রদর্শনে বাধ্য করানোর ন্যায় কর্মে এর দায়িত্বরত প্রশিক্ষক প্রয়োজনে রূঢ় আচরণ করছেন। তন্মধ্যে - প্রাণীকে আঘাত করা, ইলেকট্রিক শক দেয়াসহ অন্য কোন উপায়ে ব্যথা প্রদান করা অন্যতম। এছাড়াও, প্রাণীগুলোকে সর্বদাই ছোট খাঁচায় পুরে সফরে নিয়ে যাওয়া হয়। অনেক দেশের জনগণই সার্কাসে বন্য প্রাণীর ব্যবহার দেখতে চায় না।


title: ধলা বালিহাঁস

text: ধলা বালিহাঁস (বৈজ্ঞানিক নাম: "Nettapus coromandelianus") (), বালিহাঁস বা বেলেহাঁস Anatidae (অ্যানাটিডি) গোত্র বা পরিবারের অন্তর্গত "Nettapus" (নেট্টাপাস) গণের এক প্রজাতির অতি পরিচিত ছোট আকারের হাঁস। বাংলাদেশের বাগেরহাটে এর নাম ভেড়ার ঢোঁশ। পাখিটি বাংলাদেশ, পাকিস্তান, ভারত ছাড়াও দক্ষিণ-পূর্ব এশিয়ার বিভিন্ন দেশ এবং উত্তর অস্ট্রেলিয়ায় দেখা যায়। ধলা বালিহাঁসের বৈজ্ঞানিক নামের অর্থ "কোরাম্যান্ডলের শোরগোল করা হাঁস" (গ্রিক "netta" = হাঁস, "ops" = ডাকাডাকি; ল্যাটিন "coromandelianus" = কোলামান্দেলাম, পূর্ব ভারতের প্রাচীন দ্রাবিড় রাজ্য)। সারা পৃথিবীতে এক বিশাল এলাকা জুড়ে এদের আবাস, প্রায় ৯২ লাখ ৩০ হাজার বর্গ কিলোমিটার। পৃথিবীতে এদের মোট সংখ্যা ১,৩০,০০০-১১,০০,০০০। বিগত কয়েক দশক ধরে এদের সংখ্যা স্থিতিশীল রয়েছে, বাড়েনি আবার আশঙ্কাজনক হারে কমেও যায়নি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। মানুষ ছাড়াও বাজপাখি, ইঁদুর, বনবিড়াল, চিল এদের প্রধান শত্রু।


title: ধলা বালিহাঁস

text: বাংলাদেশ ও ভারত ছাড়াও আফগানিস্তান, অস্ট্রেলিয়া, কম্বোডিয়া, চীন, হংকং, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, পাপুয়া নিউগিনি, ফিলিপাইন, সিঙ্গাপুর, শ্রীলঙ্কা, থাইল্যান্ড ও ভিয়েতনামে নিয়মিত এদের দেখা যায়। এসব দেশে এরা স্থায়ী পাখি। এছাড়া বাহরাইন, ইরান, ইরাক, জাপান, জর্ডান, মালদ্বীপ, ওমান, কাতার, সৌদি আরব, তাইওয়ান, সংযুক্ত আরব আমিরাত ও ইয়েমেনে এরা অনিয়মিত।


title: ধলা বালিহাঁস

text: সবচেয়ে ছোট বুনোহাঁসের এই প্রজাতিটি আকারে বেশ ছোট। এর দৈর্ঘ্য কমবেশি ৩৩.৫ সেন্টিমিটার, ডানা ১৫.৫ সেন্টিমিটার, ঠোঁট ২.৮ সেন্টিমিটার, লেজ ৭.৩ সেন্টিমিটার ও পা ২.৪ সেন্টিমিটার। ওজন ২৫০ গ্রাম। স্ত্রী ও পুরুষ হাঁসের চেহারায় পার্থক্য রয়েছে। পুরুষ হাঁসের মাথার চাঁদি ও পিঠ কালচে বাদামি। কালচে পিঠে সূর্যের আলো পড়ে ঝলমলে সবুজ আভা ছড়িয়ে দেয়। মুখ, ঘাড়, গলা ও দেহতল সাদা। গলায় স্পষ্ট কালো বলয় দেখা যায়। ডানায় সাদা ডোরা থাকে। চোখ লালচে বাদামি। ছোট ঠোঁট কালো। স্ত্রী হাঁসের দেহতল অনুজ্জ্বল ফিকে সাদা। ডানার প্রান্ত সাদা। চোখ বাদামি; চোখ বরাবর কাজলের মত কালো চক্ষু-রেখা থাকে। ঠোঁট কালচে-জলপাই বা বাদামি। ঠোঁটের নিম্নভাগ ও সঙ্গমস্থল হলুদাভ। স্ত্রী ও পুরুষ হাঁস উভয়ের পা ও পায়ের পাতা কালচে-বাদামি বা কালো রঙের। অপ্রাপ্তবয়স্ক হাঁস দেখতে স্ত্রী হাঁসের মত। তবে চক্ষু-রেখা প্রশস্ততর ও দেহতলের রঙে পার্থক্য রয়েছে।


title: ধলা বালিহাঁস

text: ধলা বালিহাঁস জলজ উদ্ভিদবহুল হ্রদ, বড় পুকুর, অগভীর লেগুন, হাওর ও জলাবদ্ধ ধানক্ষেতে বিচরণ করে। শীতের মরা নদী ও বড় বড় জলাশয় ছাড়া অন্যত্র খুব কমই দেখা যায়। সাধারণত ৫-১৫টি হাঁসের ছোট দলে দেখা যায়। তবে কখনও কখনও একই জায়গায় সারা বছর এক জোড়া হাঁসের দেখা মেলে। তার কারণ এরা সে জায়গার স্থান-কেন্দ্রিক প্রাণী। যে এলাকায় এরা থাকে সেখানকার জলাভূমি থেকে খাবার সংগ্রহ করে এবং পরিচিত একটি বা দু'টি গাছের খোঁড়লে বছরের পর বছর বাসা করে। এদের ওড়ার ভঙ্গি ও ডানার ওঠানামা বেশ সুন্দর। ওড়ার সময় ডাকে। পানিতে ভাসমান জলজ উদ্ভিদ থেকে এরা খাবার সংগ্রহ করে। খাদ্যতালিকায় রয়েছে জলজ উদ্ভিদের কচি কাণ্ড, বীজ, চিংড়ি, কাঁকড়া, পোকামাকড় ও তাদের লার্ভা। এদের ডাক ভারি, অনেকটা: "ডিক্-ডিক্-ডিরিক্-ডিক্...", "গ্যাহ...গ্যাগি...গ্যাহ" অথবা "কুওয়াক-কুওয়াক-কুওয়াকিডাক"।


title: ধলা বালিহাঁস

text: হাওর-বাঁওড়, বিল-ঝিল, জলাশয়ের কাছাকাছি পুরোনো নারকেল, তাল, খেজুরগাছের খোঁড়লে বালিহাঁস বাসা বাঁধে।। জলাশয়ের পাশে পুরোনো গাছ না থাকলে বালিহাঁসের প্রজনন ব্যাহত হয়।


title: অ্যান্ডার্স বেহরিং ব্রেইভিক

text: অ্যান্ডার্স বেহরিং ব্রেইভিক নরওয়ের একজন গণহত্যাকারী যিনি ৭৭ জনকে হত্যা এবং ২৪২ জনকে আহত করেছেন। ব্রেইভিকের জন্ম ১৯৭৯ সালের ১৩ ফেব্রুয়ারি। নরওয়ের এক শান্ত নিরিবিলি ও বিত্তশালী এলাকায়। তাঁর বাবা ছিলেন কূটনীতিক আর মা সেবিকা। ব্রেইভিকের বয়স যখন মাত্র এক বছর, তখনই তাঁর বাবা ও মায়ের ছাড়াছাড়ি হয়ে যায়।


title: অ্যান্ডার্স বেহরিং ব্রেইভিক

text: ব্রেইভিককে লালন-পালন করেন তাঁর মা। মধ্যবিত্ত পরিবারে মা ও ছেলের অর্থের অভাব ছিল না। তাঁর নিজের ভাষায়, ‘সমস্যা কিংবা সুবিধা বলতে যা ছিল, তা হলো মাত্রাতিরিক্ত স্বাধীনতা। আমি তা ভোগ করেছি।’ ভাঙা পরিবারে ব্রেইভিকের এই বেড়ে ওঠা নিয়ে আশঙ্কা প্রকাশ করে আসছিল শিশু কল্যাণ সংগঠনগুলো। তাদের আশঙ্কা ছিল, শিশু ব্রেইভিকের দেখভাল হয়তো ঠিকমতো হচ্ছে না। চার বছরের ব্রেইভিক সম্পর্কে একজন মনোবিজ্ঞানী লিখেছেন, বৈরী পরিবেশে বেড়ে উঠছে সে। ব্রেইভিক অনেকটা অপ্রতিরোধী ও উদ্বিগ্ন। ব্রেইভিককে নিজের জিম্মায় পেতে চেয়েছিলেন তাঁর বাবা। কিন্তু আইনি লড়াইয়ে হেরে যান। পিতৃস্নেহবঞ্চিত ব্রেইভিকের শৈশবে বড় ধরনের কোনো অস্বাভাবিকতা দেখা যায়নি। তার বাবার মতে ছোটবেলায় ব্রেইভিক ছিল রাজনীতিবিমুখ খুবই সাধারণ এক ছেলে। ১৫ বছরে পা দেওয়ার পর থেকে অবশ্য ব্রেইভিকের সঙ্গে আর কোনো যোগাযোগ রাখেননি তাঁর বাবা। ১৮ বছর বয়সে হাইস্কুলে পড়াশোনার পাঠ চুকিয়ে দেন ব্রেইভিক। রাজনীতিতে সক্রিয় হয়ে ওঠেন। ১৯৯৯ সালে অভিবাসনবিরোধী মধ্যপন্থী প্রোগ্রেস পার্টিতে যোগ দেন। ২০০৬ সালে এই পার্টি ত্যাগ করেন। এর পর থেকে নিজেকে একদম গুটিয়ে নেন। তবে তিনি ইসলাম ও বহু সংস্কৃতিবাদ ও ‘সাংস্কৃতিক মার্ক্সবাদের’ সমালোচনায় মুখর হয়ে ওঠেন। নিজেকে তিনি জাতীয়তাবাদী যোদ্ধা হিসেবে গণ্য করতে থাকেন। তাঁর মতে, মুসলিমসহ অভিবাসীরা নরওয়েজিয়ানদের বিশুদ্ধ রক্তের জন্য হুমকি। এই ‘দূষণ’ ঠেকাতে তিনি হামলার পরিকল্পনা করেন।


title: অ্যান্ডার্স বেহরিং ব্রেইভিক

text:
নরওয়ের প্রধানমন্ত্রীর কার্যালয় ও উটোয়া দ্বীপের যুব সমাবেশে হামলার ঘটনায় জড়িত থাকার দায়ে আটক খ্রিস্টান মৌলবাদী অ্যান্ডার্স বেহরিং ব্রেইভিক ব্লগে ইসলামের বিরুদ্ধে লেখালেখি করত। সে অভিবাসন বিরোধী একটি রাজনৈতিক দলেরও সদস্য। এছাড়া ইউরোপে বহু সংস্কৃতিবাদের কট্টর সমালোচক ছিল ব্রেইভিক। খ্রিস্টান মৌলবাদী অ্যান্ডার্স ব্রেইভিক তার ব্লগে দাবি করেছে ব্রিটেনের তরুণ মুসলমানদের উল্লেখ্যযোগ্য অংশ কথিত ইসলামী জঙ্গিবাদকে সমর্থন করে।
ডব্লিউ ডব্লিউ ডব্লিউ ডট ডকুমেন্ট ডট এনওতে ব্রেইভিক নামে লেখা একটি ব্লগে সে দাবি করেছে, বহু সংস্কৃতিবাদ ইউরোপের সংস্কৃতিকে ধ্বংস করছে, ধ্বংস করছে ঐতিহ্য ও পরিচয়, ইউরোপের জাতি-রাষ্ট্রও ধ্বংস হচ্ছে। শেষে সে প্রশ্ন তুলেছে—‘কবে এ বহু সংস্কৃতিবাদের অবসান হবে?’ ব্লগে ব্রেইভিক দাবি করেছে ‘দুটি সমীক্ষায় দেখা গেছে, ১৫ থেকে ২৫ বছর বয়সী শতকরা ১৩ ভাগ ব্রিটিশ মুসলমান আল কায়দার আদর্শ সমর্থন করে।’ কয়েক বছরের পরিকল্পনা অণুযায়ী ২২ জুলাই প্রায় এক ঘণ্টা ধরে পদ্ধতিগতভাবে বোমা ও গুলি করে ৬৯ জনকে হত্যা করেন ব্রেইভিক।


title: অ্যান্ডার্স বেহরিং ব্রেইভিক

text: গণহত্যাকারী অ্যান্ডার্স বেহরিং ব্রেইভিককে ২১ বছরের কারাদণ্ড দিয়েছে দেশটির একটি আদালত।তবে সমাজের জন্য বিপজ্জনক মনে হলে ব্রেইভিকের দণ্ডের মেয়াদ আরো বাড়তে পারে বলে জানিয়েছে আদালত। টানা ১০ সপ্তাহ ধরে বিচার চলার পর শুক্রবার ৫ সদস্যের বিচারক প্যানেল এ রায় দেয়।শুনানি চলাকালীন আদালত বলে, গত বছর জুলাইয়ে রাজধানী অসলোয় গুলি করে ৭৭ জনকে হত্যা ও ২৪০ জনকে আহত করাসহ সন্ত্রাসী কর্মকান্ডের সঙ্গে ব্রেইভিকের জড়িত থাকার বিষয়টি প্রমাণিত হয়েছে। পাশাপাশি এ নির্মম হত্যাকাণ্ডের সময় তিনি সম্পূর্ণই সুস্থ মস্তিষ্কেই ছিলেন বলে রায় দেয় আদালত।তবে রায় ঘোষণার পর কোনো ধরনের অণুশোচনা না করে ব্রেইভিক বলেন, নরওয়েকে ইসলামিকরণের হাত থেকে রক্ষা করতে ওই হত্যাকাণ্ডের প্রয়োজন ছিল।


title: জেমস এ. মারে

text: জেমস এ. মারে ছিলেন একজন বৃটিশ প্রাণীবিজ্ঞানী ও করাচি মহানগর পাঠাগার ও জাদুঘরের কিউরেটর।


title: জেমস এ. মারে

text: তিনি বোম্বে ন্যাচারাল হিস্ট্রি সোসাইটি এবং অ্যানথ্রপোলজিক্যাল সোসাইটি অব বোম্বের সদস্য ছিলেন। তিনি ভিক্টোরিয়া ন্যাচারাল হিস্ট্রি ইন্সটিটিউটের ব্যবস্থাপকও ছিলেন।


title: আবু মুসলিম (বীর প্রতীক)

text: আবু মুসলিম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: আবু মুসলিম (বীর প্রতীক)

text: আবু মুসলিমের জন্ম কুমিল্লা জেলার মুরাদনগর উপজেলার জারেরা গ্রামে। তাঁর বাবার নাম তালেব আলী সরদার এবং মায়ের নাম পেশকারের নেছা। তাঁর স্ত্রীর নাম ফরিদা বেগম। তাঁর দুই ছেলে ও তিন মেয়ে।


title: আবু মুসলিম (বীর প্রতীক)

text: আবু মুসলিম ১৯৭১ সালে শিক্ষার্থী ছিলেন। মুক্তিযুদ্ধ শুরু হলে এপ্রিল মাসের শেষে ভারতে যান। মে মাসে আসামের গোয়াহাটিতে প্রশিক্ষণ নিয়ে যুদ্ধে যোগ দেন। প্রথমে যুদ্ধ করেন ৪ নম্বর সেক্টরে, পরে ২ নম্বর সেক্টরে। ২ নম্বর সেক্টরে তিনি বেশ কয়েকটি যুদ্ধে অংশ নেন।


title: আবু মুসলিম (বীর প্রতীক)

text:
১৯৭১ সালের আগস্ট মাসের প্রথমার্ধে একদিন রাতে আবু মুসলিমসহ ১৮ জন মুক্তিযোদ্ধা ক্যাম্প থেকে বেরিয়ে রওনা হন লক্ষ্যস্থলে। তাঁদের দলনেতা মাহবুব রব সাদী। আবছা অন্ধকারে দূরের অনেক কিছু চোখে পড়ে। তাই সবাই সতর্ক। তাঁদের সঙ্গে আছেন একজন পথপ্রদর্শক। তিনি সবার আগে। তারপর দলনেতা। তাঁর পেছনে মুক্তিযোদ্ধারা সারিবদ্ধভাবে এগিয়ে যান। মুক্তিযোদ্ধাদের অস্ত্র বলতে দু-তিনটি এলএমজি, বাকি সব স্টেনগান। তাঁরা কানাইঘাট থানা আক্রমণ করবেন। মৌলভীবাজার জেলার একদম উত্তরে এর অবস্থান। সিলেট জেলার গোলাপগঞ্জ থানা থেকে একটি পাকা সড়ক কানাইঘাট পর্যন্ত গিয়ে ভারতের মেঘালয় রাজ্যের সীমানায় মিশেছে। থানায় তখন ছিল কয়েকজন পাকিস্তানি সেনা, ইপিসিএএফ আর কয়েকজন পুলিশ সদস্য। সব মিলে ৪৫ থেকে ৫০ জন। চা-বাগানের পথ ধরে হাঁটতে হাঁটতে একসময় আবু মুসলিমসহ মুক্তিযোদ্ধারা নিঃশব্দে পৌঁছান কানাইঘাটে। পাশেই সুরমা নদী। নদীতে পানিপ্রবাহের হালকা কুলকুল শব্দ ছাড়া আর কোনো শব্দ নেই। চারদিক সুনসান। ছোট্ট শহরের সবাই, এমনকি থানায় অবস্থানরত পাকিস্তানি সেনা, ইপিসিএএফ ও পুলিশ সদস্যরাও ঘুমিয়ে। কেবল দু-তিনজন পুলিশ সদস্য পাহারায়। দলনেতা সিদ্ধান্ত নেন যারা পাহারায় নিযুক্ত, প্রথমে তাদের বন্দী ও নীরস্ত্র করার। তিনি নিজেই একজন সহযোদ্ধাকে সঙ্গে নিয়ে সেটি করতে যান। তখনই ঘটে বিপত্তি। সেটা আরেক কাহিনি। পাহারারত এক পুলিশ হঠাৎ গুলি ছোড়ে। এর শব্দে পাকিস্তানি সেনা, ইপিসিএএফ ও পুলিশ সদস্যরা ঘুম থেকে জেগে গোলাগুলি শুরু করে। আবু মুসলিম ও তাঁর সহযোদ্ধারা দলনেতার সংকেত বা নির্দেশের অপেক্ষা না করে সঙ্গে সঙ্গে পাল্টা আক্রমণ শুরু করেন। নিমেষে শুরু হয়ে যায় তুমুল যুদ্ধ। তাঁদের আক্রমণে প্রথমেই নিহত হয় পাহারারত দুই পুলিশ সদস্য। এরপর আবু মুসলিম ও তাঁর কয়েকজন সহযোদ্ধা গুলি করতে করতে ঝড়ের বেগে ঢুকে পড়েন থানার ভেতরে। তাঁদের আক্রমণে হতাহত হয় কয়েকজন পুলিশ।
আবু মুসলিম ও তাঁর সহযোদ্ধাদের সাহস ও রণমূর্তি দেখে পাকিস্তানি সেনা, ইপিসিএএফ ও পুলিশ সদস্যরা হতভম্ব হয়ে পড়ে। তারা প্রতিরোধ দূরে থাক, দিগিবদিক জ্ঞানশূন্য হয়ে থানার পেছন দিয়ে পালিয়ে যায়। এ সময় মুক্তিযোদ্ধারা পাকিস্তানি সেনা ও ইপিসিএএফের তিন সদস্যকে আটক করেন। পরে জীবিত অবস্থায় তাদের ভারতীয় সেনাবাহিনীর কাছে হস্তান্তর করেন।


title: আনোয়ার হোসেন (বীর উত্তম)

text: শহীদ আনোয়ার হোসেন (জন্ম: অজানা - মৃত্যু: ২৬ জুলাই, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তাঁর গেজেট নম্বর ৫৫।


title: আনোয়ার হোসেন (বীর উত্তম)

text: শহীদ আনোয়ার হোসেনের জন্ম ব্রাহ্মণবাড়িয়া জেলার কসবা উপজেলার গোপিনাথপুর গ্রামে। তাঁর বাবার নাম আবদুল হামিদ ভূঁইয়া এবং মায়ের নাম কুলসুমের নেছা। তাঁর স্ত্রীর নাম ছায়েদা বেগম। তাঁদের এক মেয়ে।


title: আনোয়ার হোসেন (বীর উত্তম)

text: আনোয়ার হোসেন ১৯৭১ সালে কর্মরত ছিলেন দিনাজপুর ইপিআর সেক্টরের অধীন রংপুর উইংয়ে। মুক্তিযুদ্ধ শুরু হলে যুদ্ধে অংশগ্রহণ করেন। প্রতিরোধযুদ্ধে তিনি গুরুত্বপূর্ণ ভূমিকা পালন করেন। প্রতিরোধযুদ্ধ শেষে তিনি যুদ্ধ করেন পাটগ্রামে।


title: আনোয়ার হোসেন (বীর উত্তম)

text: লালমনিরহাট জেলার পাটগ্রামের অন্তর্গত বুড়িমারী এলাকা যা ভারত-বাংলাদেশ সীমান্তে অবস্থিত। বর্তমানে এটি স্থলবন্দর। বুড়িমারীর ওপর দিয়ে লালমনিরহাট থেকে সড়ক-রেলপথ ভারতের আসাম রাজ্যে প্রবেশ করেছে। ১৯৭১ সালে মুক্তিযুদ্ধ চলাকালে অধিকাংশ সময় বুড়িমারীসহ পাটগ্রাম মুক্ত এলাকা ছিল। বুড়িমারীতে ছিল মুক্তিযোদ্ধাদের একটি প্রতিরক্ষা অবস্থান। এখানে ছিলেন আনোয়ার হোসেনসহ একদল মুক্তিযোদ্ধা। এই এলাকার নিয়ন্ত্রণ নিতে বা আধিপত্য বিস্তারের জন্য পাকিস্তান সেনাবাহিনী প্রায়ই সেখানে আক্রমণ করত। এরই ধারাবাহিকতায় সেখানে পাকিস্তান সেনাবাহিনীর উপর আকস্মিক আক্রমণ করেন মুক্তিযোদ্ধারা। তখন সেখানে যুদ্ধ হয়। সেদিন বিপুলসংখ্যক পাকিস্তানি সেনা ভারী অস্ত্রশস্ত্রসহ যুদ্ধে অংশ নেয়। একপর্যায়ে তারা ব্যাপকভাবে মুক্তিযোদ্ধাদের ওপর চড়াও হয়। প্রচণ্ড আক্রমণে মুক্তিযোদ্ধারা প্রায় কোণঠাসা হয়ে পড়েন। তাঁদের দখলে থাকা বাংলাদেশ ভূমি হাতছাড়া হয়ে যাওয়ার উপক্রম হয়। আনোয়ার হোসেন ছিলেন মুক্তিযোদ্ধা দলের এলএমজিম্যান। ভীষণ রকমের সাহসী ও মনোবল ছিল তাঁর। বিপজ্জনক মুহূর্তে নিজ জীবনের কথা না ভেবে এলএমজিসহ ক্রল করে তিনি একাই পাকিস্তান সেনাবাহিনীর অবস্থানের ভেতর ঢুকে পড়েন। তাঁর ব্রাশফায়ারে হতাহত হয় কয়েকজন পাকিস্তানি সেনা। এরপর আনোয়ার হোসেন আরও এগিয়ে যাওয়ার চেষ্টা করেন। ঠিক তখনই একঝাঁক গুলির সম্মুখীন হন তিনি। গুলিতে তাঁর সম্পূর্ণ শরীর ঝাঁজরা হয়ে যায়। শহীদ হন আনোয়ার হোসেন।


title: আনোয়ার হোসেন (বীর উত্তম)

text: পাটগ্রামের বাউরাবাজারের নিকটে অবস্থিত জম গ্রামে মসজিদের পাশে শহীদ আনোয়ার হোসেনকে মুক্তিযোদ্ধারা সামরিক মর্যাদায় সমাহিত করেন। তাঁর সমাধি সংরক্ষিত আছে।


title: রহিমুন্নিসা

text: রহিমুন্নিসা (১৮শ শতক) অন্ত্যমধ্যযুগীয় বাংলা সাহিত্যের একজন কবি। তাকে বাংলা সাহিত্যের প্রথম মুসলিম নারী কবি বলা হয়ে থাকে।


title: রহিমুন্নিসা

text: রহিমুন্নিসা মুঘল শাসনামলে চট্টগ্রাম জেলার শুলকবহরে জন্মগ্রহণ করেন। তারা চার ভাইবোন ছিলেন। তার পিতার নাম আবদুল কাদির শাহ। তার পূর্ব পুরুষরা পবিত্র মক্কা থেকে মুংগের ও পরে চট্টগ্রামে এসেছিলেন। অনুমান করা হয় ১৭৬৩ থেকে ১৮০০ এর মধ্যে তাঁর জন্ম।


title: রহিমুন্নিসা

text:
বাল্যকালে রহিমুন্নিসার বাবা মারা যান। এরপর তিনি তার মায়ের তত্ত্বাবধানে শিক্ষার্জন করেন। মাতার নাম আলিমন্নিচা। তার ছোট ভাই আবদুল গাফফার একজন আলেম ছিলেন। ভাইয়ের কাছেও তিনি নানা বিষয়ে জ্ঞান অর্জন করেছেন। পরে আবুল হুসেন নামে এক পন্ডিতের কাছে শিক্ষালাভ করে তিনি কাব্য রচনা করেন।
১৮৬০ সালে হাটহাজারী উপজেলার জান আলী চৌধুরীর প্রথম পুত্র আহমদ আলী চৌধুরীর সাথে রহিমুন্নিসার বিবাহ হয়। তিনি সামেয়ান খাতুন ও দোরদানা খাতুন নামে দু'কন্যা এবং সিদ্দিক আহমদ চৌধুরী নামে একপুত্র জন্ম দিয়েছেন।


title: রহিমুন্নিসা

text:
মধ্যযুগীয় বাংলা ভাষায় তার যথেষ্ট জ্ঞান ছিল। তার রচিত লাইলী মজনু কাব্যে এর প্রমাণ পাওয়া যায়। তবে তার অন্য কোনো লেখা পাওয়া যায়নি।
তাকেই মধ্যযুগের বাংলা সাহিত্যের মুসলমান মহিলা কবি বলা হয়।


title: মোহাম্মদ ইব্রাহিম (চিকিৎসক)

text: ডাক্তার মোহাম্মদ ইব্রাহিম (১ জানুয়ারি ১৯১১ - ৬ সেপ্টেম্বর ১৯৮৯) হলেন বাংলাদেশ ডায়াবেটিক সমিতির প্রতিষ্ঠাতা এবং একজন জাতীয় অধ্যাপক। তার মূল নাম 'শেখ আবু মোহাম্মদ ইব্রাহিম'। তিনি ১৯৬৫ সালে ডায়াবেটিক হাসপাতাল প্রতিষ্ঠা করেন যা বর্তমানে বারডেম হাসপাতাল নামে পরিচিত। বাংলাদেশে ডায়াবেটিকস রোগ সম্পর্কে সচেতনতা ও এর প্রতিকারে তার অবদান অনস্বীকার্য।


title: মোহাম্মদ ইব্রাহিম (চিকিৎসক)

text: মোহাম্মদ ইব্রাহিমের স্কুল জীবনের নাম ছিল শেখ আবু মোহাম্মদ ইব্রাহিম। তিনি পশ্চিমবঙ্গের মুর্শিদাবাদ জেলার ভরতপুর ইউনিয়নের খাঁড়েরা গ্রামে জন্ম গ্রহণ করেন। তাঁর পিতা শেখ মৌলভী মুহম্মদ কিসমতুল্লাহ এবং মায়ের নাম আজিম-উন-নিসা বিবি। দুই ভাই, দুই বোনের মধ্যে ডা. ইব্রাহিম ছিলেন সবার বড়। তাঁর গ্রামের মধ্য বাংলা স্কুলে লেখাপড়া শুরু করার পর তিনি ‘সালার এডওয়ার্ড ইংলিশ হাইস্কুলে’ ভর্তি হন এবং সেখান থেকে ম্যাট্রিক পরীক্ষায় প্রথম বিভাগে পাশ করেন। কলকাতা ইসলামিয়া কলেজ থেকে ইন্টারমিডিয়েট পাশ করেন। তিনি (১৯৩৩-৩৪) কলকাতা মেডিকেল কলেজে ভর্তি হন এবং ১৯৩৮ সনে ডাক্তারী পরীক্ষায় পাশ করেন।


title: মোহাম্মদ ইব্রাহিম (চিকিৎসক)

text: ডা. মোহাম্মদ ইব্রাহিম ১৯৩৮ সনে কলকাতা মেডিকেল কলেজ থেকে ডাক্তারী পাশ করার পর তার চিকিৎসা ও কর্মজীবন শুরু করেন। কর্মজীবনের প্রথম দিকেই কলকাতা মেডিকেল কলেজে প্রফেসর অব মেডিসিনের ওয়ার্ডে হাউস ফিজিশিয়ান হিসাবে কাজ করার সুযোগ পান। পরবর্তীতে ১৯৩৮-১৯৪৫ সাল পর্যন্ত একই প্রতিষ্ঠানে তিনি ইমার্জেন্সী মেডিকেল অফিসার ও প্র্যাকটিক্যাল ফার্মেসী বিভাগের সিনিয়র ডেমনসট্রেটর হিসাবে দায়িত্ব পালন করেন। ১৯৪৫-১৯৪৭ সাল পর্যন্ত তিনি কলকাতা মেডিকেল কলেজে রেসিডেন্ট ফিজিশিয়ান হিসাবে কাজ করেন। দেশ বিভাগের পর অধ্যাপক মোহাম্মদ ইব্রাহিম তৎকালীন পূর্ব পাকিস্তানে চলে আসেন এবং চট্টগ্রামের সিভিল সার্জন পদে যোগদান করেন। একই সাথে তিনি জেনারেল হাসপাতালের সুপারিনটেনডেন্ট এবং চট্টগ্রাম মেডিকেল কলেজ ও হাসপাতালের মেডিসিনের শিক্ষকের দায়িত্বও পালন করেন। ১৯৪৮ সালে অধ্যাপক মোহাম্মদ ইব্রাহিম যুক্তরাজ্য থেকে এম,আর, সি,পি, ডিগ্রী অর্জন করেন। তার পরের বছর আমেরিকান কলেজ অব চেস্ট ফিজিশিয়ানস থেকে এফ.সি.সি.পি ডিগ্রী লাভ করেন। ১৯৫০ সালে দেশে ফিরে অধ্যাপক মোহাম্মদ ইব্রাহিম ঢাকা মেডিকেল কলেজের এডিশনাল ফিজিশিয়ান হিসাবে যোগদান করেন। তারপর পর্যায়ক্রমে তিনি ক্লিনিক্যাল মেডিসিন ও মেডিসিনের প্রফেসর নিযুক্ত হন। ঢাকা মেডিকেল কলেজে থাকাকালীন সময়ে ১৯৫৬ সালের ২৮ ফেব্রুয়ারী কতিপয় বিশিষ্ট চিকিৎসক ও সমাজসেবীদের সহযোগিতায় ঢাকার সেগুনবাগিচায় পাকিস্তান ডায়াবেটিক সমিতি প্রতিষ্ঠা করেন। ১৯৫৮ সালে তিনি আমেরিকান কলেজ অব চেষ্ট ফিজিশিয়ানস, পাকিস্তান চ্যাপ্টারের গভর্ণরের দায়িত্ব পালন করেন। ১৯৬২ সালে পাকিস্তান কলেজ অব ফিজিশিয়ানস এন্ড সার্জনস থেকে এফ.সি.পি.এস ডিগ্রী লাভ করেন। ১৯৬২ থেকে ১৯৬৪ সাল পর্যন্ত তিনি স্যার সলিমুল্লাহ মেডিকেল কলেজ ও হাসপাতালের মেডিসেনের প্রফেসর ও অধ্যক্ষ হিসেবে কাজ করেন। ডা. ইব্রাহিম মন্ত্রীর পদমর্যাদায় স্বাস্থ্য, পরিবার পরিকল্পনা ও সমাজকল্যাণ মন্ত্রণালয়ের রাষ্ট্রপতির উপদেষ্টা, ঢাকা বিশ্ববিদ্যালয়ের সিনেট সদস্য, বিশ্বস্বাস্থ্য সংস্থার এশিয়া অঞ্চলের উপদেষ্টা পরিষদের সদস্য, আন্তর্জাতিক ডায়াবেটিক ম্যানেজমেন্ট বোর্ডের সদস্য পদে দায়িত্ব পালন করেন।


title: মোহাম্মদ ইব্রাহিম (চিকিৎসক)

text: ১৯৬৩ সালে চিকিৎসা শাস্ত্রে বিশেষ অবদানের জন্য পাকিস্তান সরকার তাকে সিতারা-ই-খিদমত উপাধীতে ভূষিত করেন। চিকিৎসাবিদ্যায় অসাধারণ অবদানের জন্য ১৯৭৮ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। ১৯৮৪ সালে তিনি জাতীয় অধ্যাপক হন এবং দেশে তিনিই প্রথম চিকিৎসাবিদ যিনি এই মর্যাদা পান। ১৯৮৫ সালে বাংলা একাডেমীর ফেলো নির্বাচিত হন এবং একই বৎসর চিকিৎসা ও সমাজসেবায় বিশেষ অবদানের জন্য মাহবুব আলী খান পুরস্কার লাভ করেন। ১৯৮৬ সালে জর্দানে অবস্থিত ইসলামিক একাডেমী অব সায়েন্সেস প্রতিষ্ঠায় উল্লেখযোগ্য অবদানের জন্য তাকে প্রতিষ্ঠাতা ফেলো নির্বাচিত করা হয়। অধ্যাপক মোহাম্মদ ইব্রাহিম ১৯৮৬ সালে চিকিৎসাবিজ্ঞান ও সমাজসেবায় বিশেষ অবদানের জন্য কুমিল্লা ফাউন্ডেশনের স্বর্ণপদক লাভ করেন। ১৯৮৭ সালে খান বাহাদুর আহসানুল্লাহ স্মারক স্বর্ণপদক, ১৯৮৯ সালে ইসলামীক ফাউন্ডেশনের স্বর্ণপদক এবং ১৯৯১ সালে চিকিৎসা ক্ষেত্রে বিশেষ অবদানের জন্য মৌলানা আকরাম খাঁন স্মারক স্বর্ণপদক লাভ করেন।


title: মোহাম্মদ ইব্রাহিম (বীর প্রতীক, ১৯৯১-এ মৃত্যু)

text: মোহাম্মদ ইব্রাহিম (জন্ম: অজানা - মৃত্যু: ১৯৯১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


text: মোহাম্মদ ইব্রাহিমের জন্ম মানিকগঞ্জ জেলার সদর উপজেলার বরঙ্গাখোলা গ্রামে। তাঁর বাবার নাম জমসের খান এবং মায়ের নাম আমাতুন বিবি। তাঁর স্ত্রীর নাম খুরশিদা বেগম। তাঁদের এক ছেলে ও দুই মেয়ে।


text: মোহাম্মদ ইব্রাহিম চাকরি করতেন। ১৯৭১ সালে কর্মরত ছিলেন সিদ্ধিরগঞ্জ বিদ্যুৎকেন্দ্রে। মুক্তিযুদ্ধ শুরু হলে জুন মাসের মাঝামাঝি যুদ্ধে যোগ দেন। ২ নম্বর সেক্টরে প্রশিক্ষণ নিয়ে ক্র্যাক প্লাটুনের অধীনে যুদ্ধ করেন। তাঁর দলনেতা ছিলেন কাজী কামাল উদ্দীন (বীর বিক্রম)। ঢাকা শহর ও আশপাশ এলাকায় বেশ কয়েকটি গেরিলা অপারেশনে তিনি অংশ নেন।


text: ১৯৭১ সালের ২ নভেম্বর গভীর রাতে শীতলক্ষ্যা নদীর পাড়ে সমবেত হলেন মোহাম্মদ ইব্রাহিমসহ একদল মুক্তিযোদ্ধা। ঢাকা-চট্টগ্রাম সড়কের বর্তমান কাঁচপুর সেতুর কাছে। তখন সেখানে সেতু ছিল না। অদূরে সিদ্ধিরগঞ্জ বিদ্যুৎকেন্দ্র। মোহাম্মদ ইব্রাহিমদের লক্ষ্য ওই বিদ্যুৎকেন্দ্র। তাঁরা সেখানে গেরিলা অপারেশন করবেন। আক্রমণ নয়, বিদ্যুৎকেন্দ্রের ট্রান্সফরমার ধ্বংস করে সটকে পড়া। আক্রান্ত হলে যুদ্ধের প্রস্তুতিও তাঁদের আছে। বিদ্যুৎকেন্দ্রের ওয়াচ টাওয়ারে সার্চলাইট জ্বালানো। আলো ছড়িয়ে পড়েছে নদীসহ চারদিকে। টাওয়ারে সতর্ক পাহারায় আছে পাকিস্তানি সেনা ও তাদের সহযোগীরা। তাদের চোখ ফাঁকি দিয়ে অপারেশন করতে হবে। প্রায় দুঃসাধ্য এক মিশন। পাকিস্তানি সেনারা যদি টের পায় তবে সব পরিকল্পনাই বানচাল হয়ে যাবে। সে জন্য মো. ইব্রাহিমসহ সবাই সতর্ক। শেষ পর্যন্ত পাকিস্তানি সেনা ও সহযোগীদের চোখ ফাঁকি দিয়ে তিনি ও তাঁর কয়েকজন সহযোদ্ধা যেতে সক্ষম হলেন ট্রান্সফরমারের কাছে। বাকিরা থাকলেন তাঁদের নিরাপত্তায়। ট্রান্সফরমার ধ্বংসের জন্য বানানো হয়েছে পিকে চার্জ। ট্রান্সফরমারের গায়ে সেটা লাগিয়ে সংযোগ করা হবে কর্ডেক্স। কর্ডেক্সের মাঝ বরাবর ডেটোনেটর। সংযোগ তারে আগুন দেওয়ার কয়েক মিনিটের মধ্যেই ঘটবে বিস্ফোরণ। সফলতার সঙ্গেই সব কাজ শেষ হলো। এবার নিরাপদে ফিরে যাওয়ার পালা। মো. ইব্রাহিম ও তাঁর সহযোদ্ধারা ফিরে যাচ্ছেন। তখনই ঘটল বিপত্তি। পাকিস্তানি সেনারা তাঁদের উপস্থিতি টের পেয়ে গেল। সঙ্গে সঙ্গে গর্জে উঠল অনেক অস্ত্র। মো. ইব্রাহিমেরা পাল্টা গুলি করতে করতে দ্রুত পিছিয়ে যেতে থাকলেন। পাকিস্তানি সেনারা মুক্তিযোদ্ধাদের লক্ষ্য করে গুলির পাশাপাশি হ্যান্ডগ্রেনেডও ছুড়তে থাকল। বিস্ফোরিত একটি হ্যান্ডগ্রেনেডের স্প্লিন্টার অলক্ষে ছুটে এল মো. ইব্রাহিমের দিকে। নিমেষে আঘাত করল তাঁর মুখে। ছিটকে পড়লেন মাটিতে। তবে দ্রুত নিজেকে সামলে নিলেন। একজন সহযোদ্ধার সহযোগিতায় চলে গেলেন নিরাপদ স্থানে। এ সময়ই বিদ্যুৎ চমকের মতো একঝলক আলো। তারপর পাকিস্তানিদের হতবাক করে দিয়ে একের পর এক ঘটল বিকট বিস্ফোরণ। চারদিক নিকষ অন্ধকারে ছেয়ে গেল। বাতাসে ট্রান্সফরমার কয়েলের পোড়া গন্ধ। রক্তাক্ত মো. ইব্রাহিম ভুলে গেলেন সব যন্ত্রণা। সেদিন মুক্তিযোদ্ধাদের অপারেশনে ধ্বংস হয় সিদ্ধিরগঞ্জ বিদ্যুৎকেন্দ্রের চারটি ট্রান্সফরমার। এতে ঢাকা-নারায়ণগঞ্জের অনেক অংশে বিদ্যুৎ সরবরাহ বন্ধ হয়ে যায়। আর মো. ইব্রাহিম পাকিস্তান সেনাবাহিনীর ছোড়া গ্রেনেডের স্প্লিন্টারের আঘাতে আহত হন। তাঁর ডান চোখ নষ্ট ও চোয়ালের হাড় ভেঙে যায়।


title: মোহাম্মদ আবদুল মালেক

text: শহীদ মোহাম্মদ আবদুল মালেক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: মোহাম্মদ আবদুল মালেক

text: মো. আবদুল মালেকের জন্ম কুমিল্লা জেলার মুরাদনগর উপজেলার কড়িবাড়ি গ্রামে। তাঁর বাবার নাম মো. ইছহাক এবং মায়ের নাম রহিমা খাতুন। তাঁর স্ত্রীর নাম আছিয়া খাতুন। তাঁদের তিন মেয়ে, তিন ছেলে।


title: মোহাম্মদ আবদুল মালেক

text: মো. আবদুল মালেক চাকরি করতেন ইপিআরে। কর্মরত ছিলেন রাজশাহী সেক্টরের চাঁপাইনবাবগঞ্জ উইংয়ে। মুক্তিযুদ্ধ শুরু হলে ঝাঁপিয়ে পড়েন যুদ্ধে।


title: মোহাম্মদ আবদুল মালেক

text: ১৯৭১ সালে রাজশাহীতে সেনানিবাস ছিল না। তবে উপশহরে ছিল পাকিস্তান সেনাবাহিনীর অস্থায়ী একটি ক্যাম্প। সেখানে অবস্থান করছিল ২৫ পাঞ্জাব রেজিমেন্ট। ফেব্রুয়ারি মাসের শেষে ব্যাটালিয়নটি পাকিস্তানে (তখন পশ্চিম পাকিস্তান) যাওয়ার অপেক্ষায় ছিল। কিন্তু মার্চের শুরুতে তাদের যাত্রা স্থগিত হয়ে যায়। ২৫ মার্চ রাতে তারা অবস্থান নেয় রাজশাহী শহরের বিভিন্ন স্থানে। অন্যদিকে, ৪ নম্বর ইপিআর সেক্টরের সদর দপ্তর ছিল রাজশাহী শহরে। এর দুটি উইংয়ের (বর্তমানে ব্যাটালিয়ন) একটি ছিল চাঁপাইনবাবগঞ্জ ও একটি নওগাঁয়। মুক্তিযুদ্ধ শুরু হলে এই সেক্টরের বাঙালি ইপিআরের সদস্যরাও ঝাঁপিয়ে পড়েন যুদ্ধে। দুই উইংয়ের বাঙালি ইপিআর সদস্যদের বেশির ভাগ রওনা হন রাজশাহীতে। মো. আবদুল মালেক ছিলেন তাঁদের মধ্যে একজন। এ সময় গোদাগাড়িতে পাকিস্তানি সেনাবাহিনীর একটি দল চাঁপাইনবাবগঞ্জ থেকে আসা মুক্তিযোদ্ধাদের বাধা দেয়। আবদুল মালেকরা ২ এপ্রিলের মধ্যে শহরের উপকণ্ঠে সমবেত হন। এরপর তাঁরা কয়েকটি দলে বিভক্ত হয়ে রাজশাহী শহরের বিভিন্ন স্থানে অবস্থান নিয়ে পাকিস্তানি সেনাবাহিনীকে আক্রমণ করেন। স্থানীয় ছাত্র-যুবকেরাও তাঁদের সঙ্গে যোগ দেন। তখন পাকিস্তানি জঙ্গিবিমান ঢাকা থেকে এসে মুক্তিযোদ্ধাদের ওপর ব্যাপক গুলিবর্ষণ করে। ৬ এপ্রিল পর্যন্ত বিমান আক্রমণ অব্যাহত থাকে। আকাশ থেকে গোলাগুলির পরও মুক্তিযোদ্ধারা আত্মবিশ্বাস ও দেশপ্রেমে উদ্বুদ্ধ হয়ে সাহসিকতার সঙ্গে পাকিস্তানি সেনাবাহিনীর বিরুদ্ধে যুদ্ধ করেন। বিশেষ করে আবদুল মালেক বিচলিত হননি। অদম্য ছিল তাঁর সাহস ও মনোবল। নিজ অবস্থানে থেকে আক্রমণ প্রতিহত করেন। মুক্তিযোদ্ধাদের প্রবল আক্রমণে শহরে অবস্থানরত পাকিস্তানি সেনারা উপশহরে সমবেত হয় এবং সেখানকার অবাঙালিদের হাতে অস্ত্র তুলে দিয়ে তাদের প্রতিরক্ষা আরও জোরদার করে। অন্যদিকে, মুক্তিযোদ্ধারা শহরের বেশির ভাগ এলাকা নিজেদের নিয়ন্ত্রণে নেন। এরপর মুক্তিযোদ্ধারা উপশহরের দিকে অগ্রসর হওয়ার চেষ্টা করেন। কিন্তু পাকিস্তানি সেনাবাহিনীর ব্যাপক প্রতিরোধ ভেদ করে তাঁরা অগ্রসর হতে পারেননি। এ সময় আবদুল মালেক কয়েকজন সহযোদ্ধার সঙ্গে ছিলেন কোর্ট স্টেশনের কাছে। সেখানে পাকিস্তান সেনাবাহিনীর একটি দলের সঙ্গে তাঁদের যুদ্ধ হয়। একপর্যায়ে পাকিস্তানি সেনাবাহিনীর ছোড়া গুলি ছুটে আসে তাঁর দিকে। ঝাঁজরা হয়ে যায় তাঁর শরীর। শহীদ হন এই বীরযোদ্ধা। পরে স্থানীয় এলাকাবাসী শহীদ আবদুল মালেকের মরদেহ সমাহিত করেন, কিন্তু চিহ্নিত নয়।


title: ক্যারিবীয় প্রবাল হাঙর

text: ক্যারিবীয় প্রবাল হাঙর (বৈজ্ঞানিক নাম: "Carcharhinus perezi") কারকারিনিডি (Carcharhinidae) গোত্রের অন্তর্গত এক প্রজাতির রেকিয়াম হাঙর। পশ্চিম আটলান্টিক মহাসাগরের গ্রীষ্মমন্ডলীয় জলে এদের দেখতে পাওয়া যায়। এছাড়া ক্যারিবীয় সাগরেও এদের দেখা যায়। অন্যসব রেকিয়াম হাঙরের মত এদের দেহ বেশ শক্তসমর্থ ও মসৃণ। ক্যারিবীয় প্রবাল হাঙরকে বিষন্ন হাঙর (Dusky shark) থেকে পৃথক করা খুবই কঠিন। এরা রেকিয়াম হাঙরের মধ্যে সবচেয়ে বড় শিকারী। এদের প্রধান খাদ্য মাছ ও অক্টোপাস জাতীয় প্রাণী।


title: ক্যারিবীয় প্রবাল হাঙর

text: একটি নারী ক্যারিবীয় প্রবাল হাঙর বছরে ৪-৬ টি শাবকের জন্ম দেয়। ক্যারিবীয় প্রবাল হাঙর কিছুটা গুরুত্বপূর্ণ জেলেদের কাছে এই কারণে যে এদের থেকে মাংস, চামড়া, যকৃতের তেল ও মাছের খাবার উৎপাদন করা হয়। তবে এখন এটিকে পরিবেশ পর্যটকদের কাছে একটি আকর্ষণ হিসাবে বিবেচনা করা হয়। অনেকে এই হাঙরকে নিজের হাতে খাওয়াতে ভালবাসেন। মানুষের উপর এরা খুব কমই হামলা করেছে।


title: ক্যারিবীয় প্রবাল হাঙর

text: ক্যারিবীয় প্রবাল হাঙর আবিষ্কার করেন পোই, ১৮৭৬ সালে কিউবাতে। তিনি এটির নাম দেন Platypodon perezi । এর পর ১৯৪৪ সালে Bigelow এবং Schroeder ওই একই প্রজাতির হাঙরের নাম দেন Carcharhinus springeri । Carcharhinus এসেছে গ্রিক "karcharos" থেকে। বর্তমানে এটির বৈধ নাম হিসাবে গ্রহণ করা হয়েছে "C. perezi" নামটি। এই হাঙ্গর এর সাধারণ নাম ক্যারিবিয়ান রীফ শার্ক। অন্যান্য সাধারণ নাম গুলির ভেতর আছে, cabeza dura (স্প্যানিশ), Caribische rifhaai (ডাচ), রীফ হাঙ্গর, requin de récif (ফরাসি), tiburón (স্প্যানিশ), এবং tiburón coralino (স্প্যানিশ)।


title: ক্যারিবীয় প্রবাল হাঙর

text: ক্যারিবিয়ান রীফ হাঙ্গর পাওয়া যায় ক্যারিবিয়ান সাগর জুড়ে গ্রীষ্মমন্ডলীয় জলে। যেসব এলাকাতে এদের দেখা যায় তার ভিতর রয়েছে ফ্লোরিডা, বারমুডা, মেক্সিকোর উত্তর উপসাগরীয় এলাকা, ইউকাটান, কিউবা, জামাইকা, বাহামা, মেক্সিকো, পুয়ের্তো রিকো, কলম্বিয়া, ভেনিজুয়েলা এবং ব্রাজিল। এই হাঙর সব থেকে বেশি চোখে পড়ে বাহামা এবং এন্টিলসের আশেপাশে।


title: ক্যারিবীয় প্রবাল হাঙর

text: এই হাঙর সাধারণত অগভীর জলে বসবাস করে। অন্তত ৯৮ ফুট (৩০ মিটার) গভীরে যাওয়ার কথা রেকর্ড করা আছে। ক্যারিবীয় প্রবাল হাঙর সাধারণত দেখতে পাওয়া যায় প্রবালদ্বীপের আশেপাশে। এছাড়াও সাগরের নিচে গতিশূন্য ভাবে এদের থাকতে দেখা যায়।


title: ক্যারিবীয় প্রবাল হাঙর

text:
এদের লম্বিত নাক পরিমিতরূপে ছোট এবং বৃত্তাকার হয়। প্রথম পৃষ্ঠদেশীয় পাখন বেশ উচু হয় এবং এটি কাস্তের মতো বাঁকা হয়। প্রথম পৃষ্ঠীয় পাখনার ডগা গোলাকার ও কম সুচালো হয়। এদের দ্বিতীয় পৃষ্ঠীয় পাখনার ডগাটা খুব ছোট হয়। এদের উপরের রং গাঢ় ধূসর বা ধূসর-বাদামী হয় ও পেটের নিচের রঙ সাদা এবং সাদাটে-হলুদ হয়। এদের জোড়া পাখনার রং অনেকটা ধূসর হয়।
ক্যারিবিয়ান রীফ হাঙ্গরের উভয় মুখে ১১-১৩ টি দাঁতের সারি থাকে। এদের দাঁত বেশ সংকীর্ণ ও ধারালো হয়। প্রতিটি পাশের ২-৪ টি দাঁত খাড়া হয় এবং বাকিগুলো তেরছা হয়। এদের নিচের পাটির দাঁত সংকীর্ণ ও খাড়া হয়। শিকার ধরতে নিচের পাটির দাঁত গুরুত্বপূর্ণ ভূমিকা পালন করে।


title: ক্যারিবীয় প্রবাল হাঙর

text: সর্বাধিক এই ক্যারিবিয়ান রীফ হাঙ্গর ১১৬ ইঞ্চি (২৯৫ সেমি) বাড়ার রেকর্ড আছে। তবে ৬০ থেকে ৬৬ ইঞ্চি (১৫২-১৬৮ সেমি) একটি পুরুষ হাঙ্গর কে পরিপক্ক হাঙ্গর বলা যেতে পারে এবং নারী হাঙ্গরের সঠিক আকার হলো ৭৯-১১৬ ইঞ্চি (২০০-২৯৫ সেমি)। জন্ম হওয়ার পর পর এদের আকার থাকে ২৯ ইঞ্চি (৭৪ সেমি)।


title: ক্যারিবীয় প্রবাল হাঙর

text: আরো অনেক হাঙ্গরের মতোই Bony Fish (অস্থিময় মাছ) হলো এদের প্রধান খাবার। ঘ্রাণজ, চাক্ষুষ, স্পৃশ্য শ্রাবণ, রাসন, এবং ইলেক্ট্রিক রিসেপশন এই ছয়টা ক্ষমতা ব্যবহার করে এরা শিকার ধরে। এই হাঙর কম ফ্রিকোয়েন্সির ধ্বনি সনাক্ত করতে পারে। এই কারণে এরা লুকিয়ে থাকা শিকারও খুজে বের করতে পারে।


title: ক্যারিবীয় প্রবাল হাঙর

text: ক্যারিবিয়ান রীফ হাঙ্গর একটি জরায়ুজ প্রজাতি। অর্থাৎ এরা প্ল্যাসেন্টাল (ডিম্বকবাহী গর্ভপত্র - সংক্রান্ত) সংযোগ দ্বারা পরিপুষ্ট। নারী হাঙ্গর একবারে চারটি থেকে ছয়টি শাবকের জন্ম দেয়। এদের গর্ভকাল হল একবছর। জন্ম হওয়ার পর শাবকের আকার হয় ২৯ ইঞ্চি (৭৪ সেমি)।


title: ক্যারিবীয় প্রবাল হাঙর

text:
ক্যারিবিয়ান রীফ হাঙ্গর মাঝে মধ্যে মানুষের উপর আক্রমণ করে বসে। মানুষ সাধারণত আচরণগত কারণেই এটির হামলার শিকার হয়। যদি মানুষের কারণে এই হাঙ্গর নিজেকে কোণঠাসা মনে করে বা পালাবার পথ খোলা না পেলে তখনই হামলা করে। তবে এরা হামলা করার আগে হুমকি প্রদর্শন করতে পারে।
অনেক সময় মানুষ এদের নমুনা নিতে গিয়ে হামলার শিকার হন। এর শুধুমাত্র ২২ টি হামলার কথা জানা গেছে, যার ভিতর ১১ টি হামলা মারাত্মক ছিল।


title: ক্যারিবীয় প্রবাল হাঙর

text: এই প্রজাতির হাঙ্গরকে খেতে দেওয়াকে ঘিরে অনেক জায়গাতে বেশ লাভজনক শিল্প গড়ে উঠেছে। এরা হাঙ্গরদের আকৃষ্ট করতে একধরনের টোপ ব্যবহার করে। বাহামায় বার্ষিক ৬.০০০.০০০ মার্কিন ডলার খরচ হয় শুধু এই কাজে।


title: ক্যারিবীয় প্রবাল হাঙর

text: তবে হাঙ্গরদের খেতে দেওয়া নিয়ে অনেক বিতর্ক আছে। কেউ বলে হাঙ্গরদের খাবার দিলে তারা মানুষের উপর আক্রমণ কমাবে। বিরোধীরা যুক্তি দেন, এদের খাবার দিলে বাস্তুতন্ত্রের উপর খুব খারাপ প্রভাব পড়ে। হাঙ্গরদের খাওয়ানো ফ্লোরিডা উপকূলে বেআইনি করা হয়েছে। তবে ক্যারিবীয় দ্বীপপুঞ্জতে এটি এখনো অব্যাহত আছে।


title: ক্যারিবীয় প্রবাল হাঙর

text: যুক্তরাষ্ট্রে অনুমতিবিহীন জেলেদের ক্যারিবিয়ান রীফ হাঙ্গর ধারা নিষিদ্ধ করা হয়েছে। তবে অনেক দেশে এটি শিকার করা অনুমোদিত। গত কয়েক দশকে এটি বাণিজ্যিক দিক দিয়ে বেশ জনপ্রিয় হয়ে উঠেছে। এদের থেকে মাংস, চামড়া, যকৃতের তেল ও মাছের খাবার উৎপাদন করা হয়। তবে এখন এটিকে পরিবেশ পর্যটকদের কাছে একটি আকর্ষণ হিসাবে বিবেচনা করা হয়। খরিদ্দার বাড়াতে অনেকে ডুব নৌকা নিয়ে এদের খেতে দিতে যান।


title: ক্যারিবীয় প্রবাল হাঙর

text: ক্যারিবীয় প্রবাল হাঙর বর্তমানে ওয়ার্ল্ড কনসার্ভেশন ইউনিয়ন (IUCN) এর "কাছাকাছি হুমকির" ভিতর থাকা হাঙরের লাল তালিকায় যোগ হয়েছে। বর্তমানে আমেরিকার মাছ শিকারিদের এটি শিকার করা থেকে বিরত থাকতে বলা হয়েছে। ওয়ার্ল্ড কনসার্ভেশন ইউনিয়ন (IUCN) এবং সরকারী সংস্থা ও কিছু বেসরকারি সংস্থা অংশীদারিত্বভাবে এই প্রজাতির সংরক্ষণে হাত বাড়িয়েছে।


title: স্যান্ডি ব্রিজ

text: স্যান্ডি ব্রিজ () ইন্টেলের তৈরি মাইক্রোআর্কিটেকচারের একটি কোডনেম। ২০০৫ সালে ইন্টেল প্রথম এটি শুরু করে কম্পিউটারের কেন্দ্রীয় প্রক্রিয়াকরণ ইউনিট বা সিপিইউ-এর জন্যে। নেহালেম মাইক্রোআর্কিটেকচারের পরবর্তী উন্নত সংস্করণ হিসেবে স্যান্ডি ব্রিজ প্রস্তুত করা হয়। ২০০৯ সালে ইন্টেল একটি স্যান্ডি ব্রিজ প্রসেসর প্রথম প্রদর্শন করে এবং ২০১১ এর জানুয়ারিতে স্যান্ডি কোর ব্র্যান্ডের অধীনে ব্রিজ প্রযুক্তির প্রথম মাইক্রোপ্রসেসর বাজারে ছাড়ে।


title: স্যান্ডি ব্রিজ

text: স্যান্ডি ব্রিজে ৩২ ন্যানোমিটার প্রক্রিয়াকরণ পদ্ধতি এবং সমতলীয় দুটি গেট বিশিষ্ট ট্রানজিস্টর ব্যবহৃত হয়েছে। স্যান্ডি ব্রিজের পরবর্তী সংস্করণ আইভি ব্রিজ মাইক্রোআর্কিটেকচারে ২২ ন্যানোমিটার পদ্ধতি ব্যবহৃত হয়েছে এবং এর ট্রানজিস্টরগুলি তিন গেট বিশিষ্ট। ২০১১ সালে ইন্টেল আইভি ব্রিজ প্রসেসর প্রথম প্রদর্শন করে।


title: দৌলত উজির বাহরাম খান

text: দৌলত উজির বাহরাম খান (আনুমানিক ১৬শ শতক) মধ্যযুগীয় বাংলা কবি। তার প্রকৃত নাম ছিল আসা উদ্দীন। জন্ম চট্টগ্রাম জেলার ফতেয়াবাদ কিংবা জাফরাবাদে। তাঁর পিতা মোবারক খান ছিলেন চট্টলাধীপতির উজির (মন্ত্রী)। তাঁর প্রসিদ্ধ সাহিত্যকর্ম হচ্ছে লায়লী-মজনু এবং ইমাম বিজয়। তিনি শিক্ষাপ্রতিষ্ঠান থেকে তেমন শিক্ষা গ্রহণ করেননি, তবে তিনি স্বশিক্ষিত ছিলেন।


title: দৌলত উজির বাহরাম খান

text: অল্প বয়সে তাঁর পিতার মৃত্যু হলে চট্টগ্রামের অধীপতি নেজাম শূর তার পিতার উজির পদে তাঁকে অভিসিক্ত করেন।


title: অ্যাডওয়ার্ড আর্থার বাটলার

text: লেফটেন্যান্ট কর্নেল অ্যাডওয়ার্ড আর্থার বাটলার (৪ জুলাই, ১৮৪৩-১৬ এপ্রিল, ১৯১৬) ছিলেন একজন ব্রিটিশ সেনাসদস্য ও পক্ষীবিদ। তাঁর সম্মানে হিউমের প্যাঁচার ("Strix butleri") দ্বিপদ নামকরণ করা হয়েছে।


title: অ্যাডওয়ার্ড আর্থার বাটলার

text: বাটলার ওয়ারউইকশায়ারে ১৮৪৩ সালে জন্মগ্রহন করেন। তিনি পড়াশোনা করেন ইটনে। একুশ বছর বয়সে তিনি সেনাবাহিনীতে যোগ দেন। তাঁর কর্মক্ষেত্র ছিল জিব্রাল্টার, ভারত ও দক্ষিণ আফ্রিকা। ১৮৮৪ সালে রয়েল আইরিশ রাইফেলসের লেফটেন্যান্ট কর্নেল হিসেবে তিনি অবসর গ্রহণ করেন। তাঁর পুত্র আর্থার লেনক্স বাটলারও ছিলেন একজন বিখ্যাত পক্ষীবিদ।


title: অ্যাডওয়ার্ড আর্থার বাটলার

text: অ্যাডওয়ার্ড আর্থার বাটলার একজন দক্ষ পক্ষীবিদ, পক্ষী সংগ্রাহক ও ট্যাক্সিডার্মিস্ট ছিলেন। তাঁর বিশাল সংগ্রহ ন্যাচারাল হিস্ট্রি মিউজিয়ামে সংরক্ষিত রয়েছে। এসব নমুনা অ্যালান অক্টোভিয়ান হিউম, লর্ড রথচাইল্ড ও আরও অনেকের মাধ্যমে সংরক্ষণ করা হয়েছিল।


title: আফ্রিকার বালিহাঁস

text: আফ্রিকার বালিহাঁস (বৈজ্ঞানিক নাম: "Nettapus auritus") () Anatidae (অ্যানাটিডি) গোত্র বা পরিবারের অন্তর্গত "Nettapus" (নেট্টাপাস) গণের এক প্রজাতির ছোট আকারের হাঁস। পাখিটি আফ্রিকা মহাদেশের উত্তরাংশ ও দক্ষিণাংশের অল্প কিছু এলাকা বাদে বাকি সব অঞ্চলেই কমবেশি দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৭৮ লাখ বর্গ কিলোমিটার। পৃথিবীতে এদের মোট সংখ্যা তা এখনও জানা যায়নি। বিগত কয়েক দশক ধরে এদের সংখ্যা কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে।


title: অভিলম্ব

text: আপতন বিন্দুতে প্রতিফলকের উপর অঙ্কিত লম্বকে অভিলম্ব বলে। আপতিত রশ্মি ও অভিলম্বের মধ্যবর্তী কোণকে আপতন কোণ বলে। প্রতিফলিত রশ্মি অভিলম্বের সাথে যে কোণ উৎপন্ন করে তাকে প্রতিফলন কোণ বলে। অন্যদিকে প্রতিসরণের ক্ষেত্রে প্রতিসরিত রশ্মি অভিলম্বের সাথে যে কোণ উৎপন্ন করে তাকে প্রতিফলন কোণ বলে।


title: অপারেশন গোল্ড

text: অপারেশন গোল্ড (ব্রিটিশদের দ্বারা অপারেশন স্টপওয়াচ নামেও পরিচিত) হচ্ছে আমেরিকান গোয়েন্দা সংস্হা সিআইএ এবং ব্রিটিশ গোয়েন্দা সংস্হা সিক্রেট ইন্টেলিজেন্স সার্ভিস দ্বারা পরিচালিত একটি যৌথ অভিযান। ১৯৫০ এর দশকে বার্লিনে অবস্হিত সোভিয়েত আর্মির সদর দফতরের ল্যান্ডলাইন কমিউনিকেশনে আড়ি পাততে এ অভিযান চালানো হয়। সোভিয়েত নিয়ন্ত্রিত এলাকার দিকে কাটা হয় সুড়ঙ্গ। শুরতেই সোভিয়েত কর্তৃপক্ষ তাদের গুপ্তচর জর্জ ব্লেকের মাধ্যমে অপারেশনের খবর পেয়ে যায় এবং ১৯৫৬ সালে সুড়ঙ্গটি আবিষ্কার করে।


title: তিগ্রেন পেত্রোসিয়ান

text: তিগ্রেন পেত্রোসিয়ান (; ; জন্ম: ১৭ জুন, ১৯২৯ - মৃত্যু: ১৩ আগস্ট, ১৯৮৪) সোভিয়েত-আর্মেনীয় গ্র্যান্ডমাস্টার। ১৯৬৩ থেকে ১৯৬৯ সাল পর্যন্ত তিনি বিশ্ব দাবা চ্যাম্পিয়ন ছিলেন। আর্মেনীয় পরিবারের সন্তান হিসেবে তিনি আর্মেনিয়ার রাজধানী ইয়েরেভানে বেড়ে উঠেন। দাবা খেলায় অংশগ্রহণের পূর্বে তিনি রাস্তা পরিস্কারের কাজ করতেন।


title: তিগ্রেন পেত্রোসিয়ান

text: ১৯৪৭ সালে সোভিয়েত ইউনিয়নের জাতীয় মাস্টার উপাধিপ্রাপ্ত হন এবং ঐ বৎসরই মস্কোয় অবস্থানজনিত কারণে দাবা খেলায় দ্রুত উত্তরণ ঘটাতে সক্ষম হন। ১৯৫১ সালে সোভিয়েত ইউনিয়ন চ্যাম্পিয়নশীপে দ্বিতীয় হয়ে পরের বছর স্টকহোমে অনুষ্ঠিত ফিদে ইন্টারজোনাল টুর্ণামেন্টে অংশগ্রহণের যোগ্যতা অর্জন করেন। সেখানে তিনি প্রয়োজনীয় যোগ্যতা অর্জন শেষে ১৯৫৩ সালে জুরিখে আয়োজিত বিশ্ব চ্যাম্পিয়নশীপ ক্যান্ডিডেট প্রতিযোগিতায় অংশ নেন। ঐ প্রতিযোগিতায় ৫ম স্থান অর্জন করলেও প্রয়োজনীয় পয়েন্ট সংগ্রহ করায় আন্তর্জাতিক গ্র্যান্ডমাস্টার উপাধি লাভ করেন।


title: তিগ্রেন পেত্রোসিয়ান

text: পরের বছরগুলোয় দৃশ্যতঃ তেমন কোন সাফল্য অর্জন করতে পারেননি এবং অন্যান্যরা বিশ্ব শিরোপা রক্ষার্থে সুযোগ গ্রহণ করতে থাকেন। ভাসিলি স্মাইস্লোভ এবং মিখাইল তাল - উভয়েই বিশ্ব শিরোপা জয় করলেও বোতভিনিকের কাছে পরবর্তীতে হেরে যান। অবশেষে ১৯৬২ সালে ক্যান্ডিডেট প্রতিযোগিতা জয় করে তিগ্রেন বোতভিনিকের নতুন প্রতিপক্ষ হিসেবে আবির্ভূত হন। এছাড়াও তিনি চারবার সোভিয়েত চ্যাম্পিয়নশীপ জয় করেছিলেন।


title: তিগ্রেন পেত্রোসিয়ান

text: বিশ্ব দাবা চ্যাম্পিয়নশীপের শিরোপা লড়াইয়ের খেলা শুরুর পূর্বে ফিদে তাদের প্রবর্তিত নিয়ম-কানুন পরিবর্তন করে। এতে যদি কেউ বিশ্ব চ্যাম্পিয়নশীপে পরাজিত হয়, তাহলে তিনি স্বয়ংক্রিয়ভাবে পুণরায় অংশ নিতে পারবেন না বলে নতুন নিয়ম চালু করা হয়। এরফলে বটভিন্নিক তাঁর প্রতিপক্ষের বিরুদ্ধে আরো বেশী সুবিধা পেয়েছেন বলে সমালোচকরা দাবী করেন। শিরোপা লড়াইয়ের খেলায় তিগ্রেন পেত্রোসিয়ান প্রথম খেলায় হেরে যান এবং ২য় খেলায় ড্র করে রক্ষা পান। এরপর তিনি ২৪ খেলার প্রতিযোগিতায় নিয়ন্ত্রণভার গ্রহণ করেন ও +৫ -২ = ১৫ পয়েন্ট নিয়ে শিরোপা লাভ করেন।


title: তিগ্রেন পেত্রোসিয়ান

text: ১৯৬৬ সালে বরিস স্পাস্কি'র বিরুদ্ধে অবতীর্ণ হয়ে ১২/-১১/ পয়েন্টের ব্যবধানে জয়ী হয়ে শিরোপা অক্ষুণ্ন রাখেন। কিন্তু ১৯৬৯ সালে স্পাস্কি পুণরায় প্রতিপক্ষ হয়ে শিরোপার লড়াইয়ে পেত্রোসিয়ানকে ১০/-১২/ ব্যবধানে পরাজিত হন।


title: তিগ্রেন পেত্রোসিয়ান

text: পেত্রোসিয়ান ১৯৫১ থেকে ১৯৮০ সাল পর্যন্ত প্রতিটি বিশ্ব চ্যাম্পিয়নশীপে অংশগ্রহণ করেন। তাঁর পুরনো শত্রু ভিক্টর কর্চনইয়ের কাছে কোয়ার্টার-ফাইনালে হেরে আর খেলেননি।


title: তিগ্রেন পেত্রোসিয়ান

text: বিশ্ব দাবা অলিম্পিয়াডে তিনি অনতিক্রম্য দূরত্বে রয়েছেন। সোভিয়েত ইউনিয়নের পক্ষ হয়ে নয়বার দাবা অলিম্পিয়াডে যোগ দেন। সামগ্রীকভাবে তাঁর ফলাফল হচ্ছে +৭৯ -১ = ৫০।


title: তিগ্রেন পেত্রোসিয়ান

text: তিগ্রেন পেত্রোসিয়ান হচ্ছে এমন ধরনের খেলোয়াড় যিনি প্রতিপক্ষ কর্তৃক আক্রমণ হবার পূর্বেই হারিয়ে দেন। কাপাব্লাঙ্কাও এ ধরনের খেলোয়াড় ছিলেন, কিন্তু তাঁর দাবা খেলার ধরন ছিল সত্যিকারের এবং সাধারণ মানের। বিপরীতক্রমে পেত্রোসিয়ানের খেলার ধরন ছিল ভীষণ জটিল। অন্যান্য গ্র্যান্ডমাস্টারের কাছে যথেষ্টভাবে মূল্যায়িত হলেও তিনি তেমন জনপ্রিয় ছিলেন না। শীর্ষে থাকা অবস্থায় তিনি বিশ্বের সেরা খেলোয়াড় ছিলেন এবং কৌশলের সাহায্যে জটিল অবস্থানে থেকে শেষ পর্যন্ত জয়ী হতেন।


title: শর্টফিন মকো শার্ক

text: শর্টফিন মকো শার্ক (; বৈজ্ঞানিক নাম: "Isurus oxyrinchus") Isurus গোত্র এবং Lamnidae পরিবারের অন্তর্গত হাঙ্গর প্রজাতির জলজ প্রাণী বিশেষ। ১৮১০ সালে প্রথম এই হাঙ্গরের সন্ধান পাওয়া যায়। এই হাঙ্গর সাগরের সবচেয়ে দ্রুতগামী হাঙ্গর হিসাবে পরিচিত। এরা ঘন্টায় ৩২ কি.মি. (২০ মাইল) পর্যন্ত গতি অর্জন করতে সক্ষম। এদেরকে সমুদ্রের নাতিশীতোষ্ণ জলে পাওয়া যায়। এদের প্রধান খাবার হলো বনি মাছ। শর্টফিন মকো হাঙ্গর মানুষের জন্য অনেক বিপজ্জনক।


title: শর্টফিন মকো শার্ক

text: রফিনেস্ক ১৮১০ সালে এ হাঙ্গর প্রজাতিটি আবিষ্কার করেন। তিনি এটির নামকরণ করেন "Isurus oxyrinchus" ("আইসুরাস অক্সিরিনচাস")। oxyrinchus শব্দটি এসেছে গ্রিক "oxy" এবং "rynchus" থেকে। এরপর সুরুস স্পাল্লাঞ্জানি রফিনেস্ক তাঁর নানা লেখায় ও সাহিত্যে এই নামটি ব্যবহার করা শুরু করেন। তাঁর দেখাদেখি আরো অনেক লেখকরা তাঁদের লেখায় এই নামটি ব্যবহার করেন।


title: শর্টফিন মকো শার্ক

text: এদেরকে আর যেসব নামে শোনা যায় তা হলো: ; ; স্প্যানিশ ভাষায়: atunero, cane de mare, carcharias, Caritas, dentuda, dentuse, diamante, dientuse, azul dientuso, janequín, Janequin; ওলন্দাজ ভাষায়: haringhaai, Haai, kortvinmakreelhaai; হিব্রু ভাষায়: amlez; পর্তুগীজ ভাষায়: anequim, curta barbatana anequin, cação atum; সামোয়ার ভাষায়: aso-Polotan; জার্মান ভাষায়: blauhai; জাপানি ভাষায়: aozame; ফরাসি ভাষায়: belu pointu, lamie; তুর্কি ভাষায়: canavaro Baligian, dikburun, dikburuncanavar Baligian; cawar (সোমালি), chlarm (খেমের), kortvin-mako (আফ্রিকানস), Sora ganumu (তেলুগু), gisandoo (ওলুফ)।


title: শর্টফিন মকো শার্ক

text: পৃথিবীর সব ক্রান্তীয় ও শীতপ্রধান সাগরে শর্টফিন মকো হাঙ্গর দেখতে পাওয়া যায়। উত্তর আমেরিকায় ক্যালিফোর্নিয়ার প্রশান্ত মহাসাগরে, ব্রাজিলের গ্র্যান্ড ব্যাংকসে, মেক্সিকোর উপসাগর এবং ক্যারিবিয়ান আটলান্টিক সাগরে এদের দেখতে পাওয়া যায়। সাধারণতঃ সমুদ্রতীর থেকে একটু দূরেই এদেরকে দেখা যায়। পূর্ব আটলান্টিক সাগরে এদের এলাকা হলো "নরওয়ে থেকে দক্ষিণ আফ্রিকা। ভূমধ্যসাগরীয় এলাকায় এটির দেখা যায়। ভারত মহাসাগর, দক্ষিণ আফ্রিকা ও অস্ট্রেলিয়ার ভিতরে, পশ্চিম প্রশান্ত মহাসাগরীয় এলাকায় এদেরকে দেখা যায় জাপান থেকে নিউজিল্যান্ড পর্যন্ত। মধ্য প্রশান্ত মহাসাগরীয় এলাকায় এদের দেখা যায় আলেউসিয়ান দ্বীপপুঞ্জ থেকে সোসাইটি দ্বীপপুঞ্জের ভেতরে।


title: শর্টফিন মকো শার্ক

text: এরা শীতল, গ্রীষ্মমন্ডলীয় অঞ্চলের গভীর জলে থাকে। কিছু কিছু গ্রীষ্মমন্ডলীয় পৃষ্ঠ যেখানে তাপমাত্রা ২৭° সে (৮১° ফা) মতো হয়, সেখানে জলের তাপমাত্রা ৫৯° ফারেনহাইটের কম হয়, সেখানেই ৩০-৬০ মিটার গভীরতায় এদের দেখা যায়। মকো হাঙ্গরের শরীরের ক্ষমতাই এদের তাপমাত্রা বাড়িয়ে দেয়। যার ফলে ৪১°-৫২° ফারেনহাইট তাপমাত্রার মধ্যে এরা নিজেদের রক্ষা করতে সক্ষম হয়। এর অর্থ হচ্ছে, মকো হাঙ্গরের রক্ত বেশ উষ্ণ হয়। গবেষণা করে দেখা গিয়েছে, এরা অনেক সময় উষ্ণ জল অনুসরণ করে। অনেক সময় এরা নির্দিষ্ট এলাকা অবরোধ করে দেয়। এদের সামাজিক আচরণের বিষয়ে মানুষ খুবই কম জানতে পেরেছে। নিরিবিলি পরিবেশে থাকতেই এরা পছন্দ করে বেশী।


title: শর্টফিন মকো শার্ক

text: শর্টফিন মকো হাঙ্গরের শরীর অনেকটা মোচাকার ও নলাকার, ঠিক যেমনটা হয় মিসাইলের। এদের নাক বেশ সুচালো, চোখ কালো ও বড় হয়। এদের লেজের উল্টো দিকটা বাঁকা অর্ধ-চন্দ্রাকৃতির মতো হয়। শর্টফিন মকো শার্কের আরো একটি জাত ভাই আছে যার নাম "লংফিন মকো শার্ক"। এটি অনেকটা লংফিন মকো শার্কের বর্ণনার অনুরূপ, তবে এদের বক্ষীয় পাখনা ও চোখ অনেকটা বড়ো হয় শর্টফিন মকোর থেকে। এদের বক্ষীয় পাখনা ছোট হওয়ার কারণেই এদের নাম হয়েছে শর্টফিন মকো হাঙ্গর।


title: শর্টফিন মকো শার্ক

text: এদের রং উজ্জ্বল ধাতব নীল এবং সাদা হয়। এদের লম্বাটে নাকের নিচে ও মুখের চারপাশ সাদা হয়। এদের আকারের সাথে রংয়ের একটা সম্পর্ক আছে। দেখা গেছে বড় আকারের হাঙ্গরের শরীরের রং বেশী গাঢ় হয়।


title: শর্টফিন মকো শার্ক

text: এদের দাঁত বড়, ত্রিভুজ আকৃতির ও সংকীর্ণ হয় এবং এদের দাঁতের প্রান্ত খুবই মসৃণ ও সুতীক্ষ্ণ হয়। এদের উপর ও নিচের দাঁত অনেকটা একই রকমের হয়। এদের দাঁত বাইরে বেরিয়ে আসতে দেখা যায় এবং এদের দাঁত ভিতরের দিকে বাঁকানো থাকে। এদের মধ্যম প্রান্তিক দাঁত দীর্ঘ হয় এবং এটি বাইরে থেকে দেখা যায়।


title: শর্টফিন মকো শার্ক

text: গড়পড়তা একটা প্রাপ্তবয়স্ক শর্টফিন মকো শার্ক হাঙ্গরের আকার ৩.২ মিটার (১০ ফুট) এবং ৬০-১২৫ কেজি (১৩৫-৩০০ পাউন্ড) হয়। অধিকাংশ হাঙ্গর প্রজাতির মতো স্ত্রীজাতীয় হাঙ্গর পুরুষ হাঙ্গরের থেকে বড় হয়। একটি স্ত্রীজাতীয় হাঙ্গর ৩৮০ মি (১২.৫ ফুট) পৌঁছাতে পারে এবং এদের ওজন ৫৭০ কেজি (১,৪২৫ পাউন্ড) পৌঁছাতে পারে। শর্টফিন মকো শার্ক সাধারণতঃ ২০ বছর বাঁচে।


title: শর্টফিন মকো শার্ক

text: শর্টফিন মকো হাঙ্গর খুবই দ্রুততম হাঙ্গর। এরা ৩২ কি.মি./ঘঃ (২০ মাইল) পর্যন্ত গতি অর্জনের সক্ষম। দীর্ঘ দূরত্ব ভ্রমণের জন্য এরা একটি রেকর্ডধারী হাঙ্গর। ২১৩০ কি.মি. (১৩২০ মাইল) এরা ৩৭ দিনের ভেতর যেতে পারে হিসাব করলে প্রতিদিন প্রায় ৫৮ কিলোমিটার (৩৬ মাইল) গড়ে। শর্টফিন মকো হাঙ্গর অন্যান্য দ্রুতগামী সামুদ্রিক মাছ ও প্রাণী খায় যেমন - সোর্ড ফিস, টুনা, অন্য জাতের হাঙ্গর ,স্কুইড ইত্যাদি। তাছাড়া কখনো কখনো এরা সামুদ্রিক স্তন্যপায়ী প্রাণীও শিকার করে।


title: শর্টফিন মকো শার্ক

text: একটা পুরুষ শর্টফিন মকো হাঙ্গর ৮ বছর না হলে পূর্ণতাপ্রাপ্ত হয় না এবং একটা নারী শর্টফিন মকো হাঙ্গরের বয়স ১৮ না হলে পূর্ণতাপ্রাপ্ত নারী হাঙ্গর বলা চলে না। সঠিক বয়স হলেই এদের প্রজননচক্র শুরু হয়। এদের প্রজননচক্র চলে সাধারণতঃ তিন বছর। শরীরের ভেতর মা এবং বাচ্চার মধ্যে প্ল্যাসেন্টাল সংযোগ থাকে না। এরা জরায়ুর নরমাংসভক্ষণ (যেটি Oophag হিসাবে পরিচিত) করে। ১৫-১৮ মাস গর্ভকাল সময়সীমার পরে বাচ্চা হয়। বাচ্চা সাধারণতঃ ৬৮-৭০ সেন্টিমিটারের মধ্যে হয়। প্রজনন চক্র শেষ হলে নারী সাধারণত বন্ধ্যা হয়ে যায়। প্রজনন সম্পর্কে সুনির্দিষ্টভাবে সব কিছু আজও মানুষ জানতে পারেনি।


title: শর্টফিন মকো শার্ক

text: এটির সৌন্দর্য, হামলাচারিতা এবং লাফানোর ক্ষমতার কারণে শর্টফিন মকো হাঙ্গরকে দুর্দান্ত গেমফিস হিসেবে ভাবা হয়। জীবিত শর্টফিন মকো হাঙ্গর এ কারণে বিনোদনমূলক জেলেদের কাছে শিকারে পরিণত হয়। এটি একটি অত্যন্ত বাণিজ্যিক প্রজাতি হিসেবে বেশ নামকরা। পরিমিত পরিমাণে মার্কিন যুক্তরাষ্ট্রের ক্যালিফোর্নিয়াসহ আরো অনেক বাজারের এটিকে খুঁজে পাওয়া যেতে পারে যেখানে কখনও কখনও এটি এক ধরনের সামুদ্রিক মাছ হিসাবে বিক্রি হয়। এটির মূলতঃ পাখনা এবং যকৃতের তেল বাজারে বিক্রী হয়। মকো হাঙ্গর ধরার উপাদান হলো সামুদ্রিক টুনা মাছ যেটিকে ফাঁদ হিসাবে ব্যবহার করা হয়।


title: শর্টফিন মকো শার্ক

text: মহাসাগরীয় শর্টফিন মকো হাঙ্গরের ক্ষমতা, হামলাচারিতা, দাঁত এবং দুর্দান্ত গতির কারণে এটি মানুষের বিপদের কারণ হয়ে ওঠে। এরা মানুষের উপর সাধারণ ও মারাত্মক - দুইভাবেই আক্রমণ করতে পারে। এরা বঁড়শি বা জালে ধরা পড়লে খুবই মারাত্মক হয়ে ওঠে। তখন নাগালের ভেতর পেলে হামলা করে বসে। তবে এরা বেশীরভাগ হামলা করে মানুষের কারণে।


title: শর্টফিন মকো শার্ক

text: সারা দুনিয়ায় এটির "পাখনা" এবং এটি একটি আনন্দদায়ক শিকার হওয়ার কারণে এটিকে অনেকেই ধরে থাকে। যদিও বিশ্বব্যাপী সরাসরি এটিকে শিকার করতে দেয়া হয় না। শর্টফিন মকো হাঙ্গর, মার্কিন জাতীয় সামুদ্রিক মৎস্য পরিষেবা (NMFS) এর পরিচালিত সামুদ্রিক হাঙ্গর তালিকায় এটির নাম আছে। NMFS-এর মতে বাণিজ্যিক দিক থেকেও শুধুমাত্র বিনোদনের কারণে এটি ভয়ানকভাবে শিকার করা হয়। হুমকির ভেতর থাকা প্রাণী হিসেবে এটি আইইউসিএন লাল তালিকায় অন্তর্ভুক্ত হয়েছে।


title: অপরাধ

text: অপরাধ () হচ্ছে কোন ব্যক্তি কর্তৃক আইনবিরুদ্ধ কাজ। দেশ বা অঞ্চলের শান্তি-শৃঙ্খলা রক্ষার্থে প্রণীত আইনের পরিপন্থী কার্যকলাপই অপরাধ হিসেবে গণ্য করা হয়। অপরাধ গুরুতর কিংবা লঘু - উভয় ধরনেরই হতে পারে। অপরাধের ফলে ব্যক্তিকে অর্থদণ্ড, হাজতবাস বা কারাগারে প্রেরণসহ উভয় দণ্ড কিংবা ক্ষেত্রবিশেষে প্রাণদণ্ডও প্রদান করা হয়ে থাকে। যে বা যিনি অপরাধ করেন বা অপরাধের সাথে সংশ্লিষ্ট থাকেন, তিনি অপরাধী হিসেবে চিহ্নিত। অপরাধ নিয়ন্ত্রণের জন্য আইন প্রয়োগকারী সংস্থা হিসেবে থানাসহ পুলিশ, গোয়েন্দা রয়েছে। অপরাধের গুরুত্ব অণুযায়ী আদালতের মহামান্য বিচারক অপরাধীকে প্রয়োজনীয় ও যথোপযুক্ত শাস্তি দিয়ে থাকেন।


title: অপরাধ

text: সাধারণতঃ অসৎ কর্মে সংশ্লিষ্ট ব্যক্তি অপরাধের সাথে যুক্ত থাকেন। কিন্তু সাধারণ জনগণও অপরাধের সাথে নিজেকে সংযুক্তি ঘটাতে পারেন। বিপরীতক্রমে মার্কিন যুক্তরাষ্ট্রের আইন অণুযায়ী, মানব নয় এমন ধরনের প্রাণী অপরাধের সাথে যুক্ত হতে পারে না।


title: অপরাধ

text: সাধারণ ধারণা অণুযায়ী কোন ব্যক্তি, অন্য কোন ব্যক্তি বা সমাজের সমস্যা সৃষ্টিকল্পে যে সকল কাজ করেন তাই অপরাধ। অপরাধ হিসেবে কোন ব্যক্তিকে খুন, জখম, চুরি, ডাকাতি, রাহাজানি, সন্ত্রাসী কর্মকাণ্ড, ধর্ষণ, জালিয়াতি, অর্থপাচার ইত্যাদি রয়েছে যা পৃথিবীর সকল সভ্য দেশেই স্বীকৃত থাকায় দণ্ডনীয়। এছাড়াও, মদ্যপান, কোকেন, হেরোইন, গাজা সেবন, নিষিদ্ধ প্রাণীর মাংস খাওয়াসহ সমাজের বিরুদ্ধ কার্যাবলী সম্পাদন করা অপরাধের আওতাভূক্ত।


title: অপরাধ

text: অপরাধের ইংরেজি প্রতিশব্দ "ক্রাইম" যা ল্যাটিন ভাষায় উদ্ভূত "সার্নো" থেকে এসেছে। এর অর্থ হচ্ছে "আমি সিদ্ধান্ত নিয়েছি, আমি দণ্ডাজ্ঞা দিব"।


title: অপরাধ

text: কিছু ধর্মে পাপ কার্য্যে অংশগ্রহণকে অপরাধরূপে দেখা হয়। আদম এবং ঈভের শয়তানের প্ররোচনায় গন্ধর্বজাতীয় নিষিদ্ধ ফল গ্রহণকে "প্রকৃত পাপ" হিসেবে গণ্য করা হয়। দল বা রাষ্ট্রীয় অপরাধ হিসেবে যুদ্ধ অথবা সংঘর্ষ হয়ে থাকে। আধুনিক সভ্যতার ঊষালগ্নে আইনের কতকগুলো ধারা প্রণীত হয়েছে।


title: অপরাধ

text: বিখ্যাত সমাজবিজ্ঞানী রিচার্ড কুইনী সমাজ এবং অপরাধের মধ্যে সম্পর্কের কথা উল্লেখ করেছেন। তিনি বলেছেন, 'অপরাধ হচ্ছে সামাজিকতার দৃশ্যমান প্রতিফলন'। এ কথার মাধ্যমে তিনি মূলতঃ ব্যক্তির অপরাধে সম্পৃক্ততার প্রেক্ষাপট এবং সামাজিক আদর্শ, ন্যায়-নিষ্ঠার মাধ্যমে জনগণের উপলদ্ধিবোধ জাগ্রতকরণ - উভয় দিকই বিবেচনা করতে বলেছেন।


title: অপরাধ

text: অপরাধ মূলতঃ দু'টি ধারায় বিভক্ত।


title: অপরাধ

text: অনেক দেশই তাদের দেশের জন্যে উপযোগী করে অপরাধের বিষয়বস্তু, আকার-প্রকৃতি, স্তর ক্ষেত্রগুলো মানদণ্ডে নিয়ে আইন প্রণয়ন করে থাকে। এক দেশের আইন, অন্য দেশের জন্যে উপযোগী না-ও হতে পারে। ধর্মীয় এবং বিতর্কিত বিষয়গুলোর প্রেক্ষাপটে দ্রুত আইন প্রণয়ন করা হয়ে থাকে। মোটর সাইকেলে হেলমেট ব্যবহার না করা কিংবা গাড়িতে চালক কর্তৃক মোবাইল ফোন ব্যবহারের ফলে দূর্ঘটনা ঘটায়ও আইন প্রণয়ন করা হয়েছে, যাতে যাত্রীদের জানমালের জন্যে হুমকিস্বরূপ।


title: অপরাধ

text: বই, চলচ্চিত্র, গান, অথবা ওয়েব পৃষ্ঠা তৈরী করার প্রেক্ষাপটেও যদি প্রকৃত রচয়িতা, নির্মাতার অনুমতিবিহীন অবস্থায় হয়, তবে তা কপিরাইট আইনের আওতায় অপরাধ হিসেবে গণ্য করা হয়। এছাড়াও, অবৈধ ও নিষিদ্ধঘোষিত মাদকদ্রব্য উৎপাদন, প্রস্তুতকরণ, বহন করা কিংবা বিক্রয় করা হয় তবে তা সংশ্লিষ্ট দেশের আইন অণুযায়ী অপরাধ হিসেবে গণ্য হবে।


title: অপরাধ

text: বিশ্বের অধিকাংশ দেশেই আইন-শৃঙ্খলা রক্ষার স্বার্থে দক্ষ, প্রশিক্ষিত পুলিশ বাহিনী গঠন করা হয়েছে। এ বাহিনীর প্রধান উদ্দেশ্যই হচ্ছে অপরাধ বন্ধ করা ও অপরাধীকে শনাক্ত করে আইনের আওতায় নিয়ে এসে বিচার প্রক্রিয়া সম্পন্ন করা। সন্দেহের বশবর্তী হয়েও যে-কোন ব্যক্তিকেই গ্রেফতার করার প্রবিধান রয়েছে। গ্রেফতারকৃত ব্যক্তিকে জেরায় এনে প্রয়োজনীয় তথ্যাদির সাহায্যে অপরাধের শিকড় উৎপাটন করা হয়। আদালতের প্রধান হিসেবে মহামান্য বিচারপতি প্রয়োজনীয় স্বাক্ষ্য-উপাত্তের ভিত্তিতে সিদ্ধান্ত দেন যে সংশ্লিষ্ট ব্যক্তি অপরাধী কি-না! যদি ব্যক্তি অপরাধ করে থাকে, তবে তাকে জরিমানা, ক্রোকসহ নির্দিষ্ট সময়ের জন্যে কারাগারে প্রেরণ করা হয়। নতুবা, বেকসুর খালাশ প্রদান করে থাকেন। অপরাধের মাত্রা ব্যাপক ও গুরুতর হলে যাবজ্জীবন কারাদণ্ড কিংবা ফাঁসীকাষ্ঠে ঝোঁলানো হয়ে থাকে। উন্নত দেশসমূহে প্রাণদণ্ডের পরিবর্তে যাবজ্জীবন কারাদণ্ড প্রদান করা হয়। এমেনেস্টি ইন্টারন্যাশনাল এর তথ্য অনুযায়ী যদিও অনেক উন্নত দেশে মৃত্যুদন্ড প্রথা বর্তমান।


title: অপরাধী

text: অপরাধী নামে একাধিক পাতা রয়েছে।


title: কোরেশী মাগন ঠাকুর

text: কোরেশী মাগন ঠাকুর (১৭শ শতক) আরাকানের মধ্যযুগীয় বাংলা কবি। তাঁর পৈতৃক বাসস্থান চট্টগ্রাম জেলার পটিয়া উপজেলার চক্রশালা। তাঁর রচিত কাব্যগ্রন্থের নাম "চন্দ্রাবতী"। তিনি সঙ্গীত ও অলঙ্কার শাস্ত্রে পন্ডিত ছিলেন।


title: কোরেশী মাগন ঠাকুর

text:
মাগন ঠাকুরের পিতা বড়াই ঠাকুর (শ্রীবড় ঠাকুর) ছিলেন আরাকানের একজন মন্ত্রী। আরাকানের রাজা নরপিতজ্ঞি (১৬৩৮-১৬৪৫) বৃদ্ধ বয়সে তাঁর একমাত্র কন্যার অভিভাকত্বের ভার মাগন ঠাকুরের উপর ন্যাস্ত করেন। রাজা নরপিতজ্ঞির মৃত্যুর পর রাজকন্যা থাদোমিন্তা মুখ্য পাটেশ্বরী হলে মাগন ঠাকুর মুখ্যপাত্রের (প্রধানমন্ত্রী) পদমর্য্যাদা লাভ করেন।
তাঁরই নির্দেশ এবং অনুপ্রেরনায় আলাওল "পদ্মাবতী" কাব্য রচনা করেন।


title: প্রকৌশলী দিবস

text: প্রকৌশলী দিবস বিভিন্ন দেশে পালন করা হয়।


title: প্রকৌশলী দিবস

text: আর্জেন্টিনায় প্রকৌশল দিবস পালন করা হয় ১৬ জুন। লক্ষণীয় "আর্জেন্টিনার প্রকৌশল দিবস" কিন্তু ৮জুন,লুইস অগাস্ট হার্গো নামে এক ব্যক্তি ১৮৭০ সালে আর্জেন্টিনার প্রথম প্রকৌশলী হবার জন্য দিবসটি পালন করা হয়


title: প্রকৌশলী দিবস

text: কলম্বিয়ায় প্রকৌশল দিবস পালন করা হয় ৯ আগস্ট।


title: প্রকৌশলী দিবস

text: ভারতে প্রকৌশল দিবস পালন করা হয় ১৫ সেপ্টেম্বর।


title: প্রকৌশলী দিবস

text: ইরানে প্রকৌশল দিবস পালন করা হয় ২৪ ফেব্রুয়ারি।


title: প্রকৌশলী দিবস

text: মেক্সিকোতে প্রকৌশল দিবস পালন করা হয় ১ জুলাই।


title: প্রকৌশলী দিবস

text: ভেনিজুয়েলাতে প্রকৌশল দিবস পালন করা হয় ২৮ অক্টোবর।


title: প্রকৌশলী দিবস

text: পানামাতে প্রকৌশল দিবস পালন করা হয় ২৬ জানুয়ারী।


title: প্রকৌশলী দিবস

text: ইতালীতে প্রকৌশল দিবস পালন করা হয় ১৫ জুন।


title: প্রকৌশলী দিবস

text: তাইওয়ানে প্রকৌশল দিবস পালন করা হয় ৬ জুন।


title: প্রকৌশলী দিবস

text: যুক্তরাষ্ট্রে প্রকৌশল দিবস পালন করা হয় ৪ জুন।


title: প্রকৌশলী দিবস

text: পেরুতে প্রকৌশল দিবস পালন করা হয় ৮ জুন।


title: প্রকৌশলী দিবস

text: চিলিতে প্রকৌশল দিবস পালন করা হয় ১৪ মে।


title: প্রকৌশলী দিবস

text: নেপালে প্রকৌশল দিবস পালন করা হয় ১৮/১৯ জুলাই(৩ শ্রাবণ)।


title: ওহীদুল আলম

text: ওহীদুল আলম (জন্ম: ১লা জানুয়ারি, ১৯১১-মৃত্যু: ১৯৯৮) কবি, লেখক ও একজন সাংবাদিক। শক্তিমান কথাশিল্পী মাহবুব উল আলম ছিলেন তাঁ জ্যেষ্ঠভ্রাতা।


title: ওহীদুল আলম

text: তিনি ১৯১১ সালের ১লা জানুয়ারি চট্টগ্রাম জেলার হাটহাজারী উপজেলার ফতেয়াবাদ গ্রামে জন্ম গ্রান করেন। তাঁর পিতা মৌলবী নসিহ উদ্দিন ও মাতা আজিমুন্নেসা। ৪ ভাই শমস উল আলম, মাহবুব উল আলম ও দিদারুল আলম, সর্বকনিষ্ঠ ওহীদুল আলম। তিনি ১৯৩৬ সালে চট্টগ্রাম কলেজ থেকে বি.এ. এবং ১৯৪০ সালে ঢাকা টিচার্স ট্রেনিং কলেজ থেকে বি.এড. পাশ করেন।


title: ওহীদুল আলম

text: ১৯৩৭ সালে তিনি সীতাকুন্ড হাই স্কুলে শিক্ষকতায় যোগদান করেন। ১৯৪০ সালে তিনি চট্টগ্রাম কলেজিয়েট স্কুলে সাহিত্যিক আবুল ফজলের লিভ ভ্যাকান্সিতে শিক্ষক হিসাবে কাজ করেন। ১৯৪৬ সালে তিনি ইসলামিক ইন্টারমিডিয়েট কলেজে (বর্তমানে সুকারী হাজী মোহাম্মদ মহসীন কলেজ) বাঙলার শিক্ষক হিসাবে যোগ দেন। ১৯৫৮ সালে তিনি চট্টগ্রাম কলেজিয়েট স্কুলে সহকারী শিক্ষক হিসাবে যোগ দেন। ১৯৭১ সালে তিনি চট্টগ্রাম টিচার্স ট্রেনিং কলেযে সুপারিন্টেন্ডেন্ট পদ থেকে অবসর নেন।


title: ওহীদুল আলম

text: ১৯৭২ সাল থেকে আমৃত্যু দেশকাল শীর্ষক একটি সাময়িক পত্রিকার সম্পাদক ছিলেন।


title: ওহীদুল আলম

text: চট্টগ্রাম কলেজে অধ্যন কালে ১৯৩২ সালে রাউজান সাহিত্য সম্মেলনে তাঁর সাথে কবি নজরুলের পরিচয় হয় যেখানে তিনি নজরুলকে স্বরচিত কবিতা পড়ে শোনান। নজরুলের ব্যপক উৎসাহে তিনি কলকাতায় মোহাম্মদী, বুলবুল, নবশক্তি, মুয়াজ্জিন ইত্যাদী পত্রিকায় গল্প লেখা শুরু করেন।


title: আলুলা

text: আলুলা বা বাস্টার্ড উইং বলতে কয়েক প্রজাতির আধুনিক (এবং বিলুপ্ত) পাখির ডানার অন্তঃস্থ অভিক্ষেপ আকারের অতিরিক্ত আরেকটি ছোট ডানাকে বোঝায়। আলুলা শব্দটি লাতিন আর এর অর্থ হচ্ছে "ক্ষুদে ডানা"। মূলত লাতিন "ala" (ডানা) শব্দটির অপভ্রংশ হল আলুলা। প্রজাতিভেদে এটি তিন থেকে পাঁচটি পালক নিয়ে গঠিত। আলুলার পালকগুলোর সন্নিবেশ অনেকটা মূল ডানার মতোই; মূল ডানায় যেমন পালকগুলো অর্ধবৃত্তাকারে সন্নিবেশিত থাকে, আলুলার ক্ষেত্রেও পালকগুলো অর্ধবৃত্তাকারে থাকে।


title: আলুলা

text: ওড়ার গতি নিয়ন্ত্রণের কাজে আলুলা ব্যবহৃত হয়। বেশিরভাগক্ষেত্রে গতি রোধ করার জন্য বা অবতরণের জন্য আলুলা ব্যবহৃত হয়। এক্ষেত্রে ডানার বিপরীতে আলুলা মেলে ধরে পাখিরা তাদের গতি নিয়ন্ত্রণ করে। আবার ওড়ার সময় ডানার তুলনায় আলুলা ঈষৎ বাঁকা করে ওড়াকে সহজ ও মসৃণ করা যায়। এর কাজ অনেকটা উড়োজাহাজের স্লেটের মত। সরাসরি ঝাঁপ দেওয়ার সময় আলুলা ডানার সাথে গুটিয়ে রাখা হয়।


title: ফাঁদ-সীমা পদ্ধতি

text: ফাঁদ-সীমা পদ্ধতি নির্দিষ্ট কিছু গোত্রের অন্তর্গত নির্দিষ্ট কয়েকটি প্রজাতির পাখির শিকার ধরা বা খাদ্য আহরণের একটি পদ্ধতি। কাঠঠোকরা আর হামিংবার্ডেরা এ পদ্ধতিটি অবলম্বন করে খাদ্য আহরণ করে। এ পদ্ধতিতে পাখিরা একটি নির্দিষ্ট সীমার মধ্যে অবস্থিত বাছাই করা কয়েকটি বৃক্ষ, পুষ্প অথবা স্থানের মধ্যে খাবার অনুসন্ধান করে বেড়ায়।


title: ফাঁদ-সীমা পদ্ধতি

text: যেমন হামিংবার্ড মধুর খোঁজে নির্দিষ্ট কিছু ফুলগাছে ঘুরে বেড়ায়, এই গাছগুলো তাদের ফাঁদ-সীমা।


title: যুগ্ম শব্দ

text: যুগ্ম শব্দ বা জোড়া শব্দ হলে দুটো আলাদা শব্দ একসঙ্গে পাশাপাশি ব্যবহার করা হয় বিশেষ অর্থ বোঝাবার জন্যে অথবা কোনো অর্থের ওপরে জোর দেবার জন্যে। শুক-সারি হলো যুগ্ম শব্দ বা জোড়া শব্দ। এখানে দুটো শব্দেরই আলাদা অর্থ বর্তমান থেকে পাশাপাশি ব্যবহার করা হয় বিশেষ অর্থে। শুক ও সারি হলো শুক-সারি, কিন্তু এরা সমাসবদ্ধ নয়।


title: যুগ্ম শব্দ

text: আকাশ পাতাল, আপদ বিপদ, আসমান জমিন, আসা যাওয়া, উত্থান পতন, কচি কাচা, কথা বার্তা, কাচা মিঠে, কামিনী কাঞ্চন, গ্রহ তারা , চন্দ্র - সূর্য , জোয়ার ভাটা, জীবন মরণ, জীবন মৃত্যু, ঝড়-বৃষ্টি, টাকা পয়সা, ডাকিনি যোগিনী, তাল তমাল, নদী নালা, নন্দী ভৃঙ্গী, নয় ছয়, নাওয়া খাওয়া , বাদ প্রতিবাদ, বিকি কিনি, বেলা অবেলা, ভাঙ্গা গড়া, মান অপমান, মেরে কেটে, মৌন মুখর, রাক্ষস খোক্ষস, রাগ অনুরাগ, রাগ রাগিনী, রাত দিন, লাফ ঝাপ, হংস মিথুন, শাল পিয়াল, শুক সারি , সাঁঝ সকাল, সুখ দুক্ষ, সুর অসুর।


title: যুগ্ম শব্দ

text: দুটো শব্দ সমাস বদ্ধ হবার পরে একক পদ হিসেবে ব্যবহার করে এবং সেক্ষেত্রে সেই পদ একটা তৃতীয় অর্থ বহন করে যেখানে সমাস বদ্ধ হবার আগের শব্দ দুটোর আলাদা মানে আর বর্তমান থাকে না। সেই মত রবি-কিরণ হলো রবির কিরণ যেখানে সমাস বদ্ধ হবার পরে রবি আর কিরণ এর আলাদা অর্থ বর্তমান থাকে না। সেই ভাবেই বিধূ-মুখী, সূর্য-সাক্ষী, তুষার-ধবল এই ধরনের শব্দগুলো যুগ্ম শব্দ হবে না কারণ এগুলো সমাস বদ্ধ পদ।


title: যুগ্ম শব্দ

text: বিপরীত লিঙ্গ অর্থে দ্বন্দ সমাস বদ্ধ পদ হলো জায়া ও পতি মিলে দম্পতি। সমাস বদ্ধ হয়ে যাবার পরে দম্পতির একটা তৃতীয় অর্থ দাড়ায় এবং একক পদ হিসেবে ব্যবহৃত হয়। নট ও নটী মিলে হলো নট-নটী যেটা যুগ্ম শব্দ বা নন্দী ও ভৃঙ্গী মিলে নন্দী-ভৃঙ্গী। কিন্তু যিনি রাম তিনি ই কৃষ্ণ সমাস বদ্ধ হবার পরে রামকৃষ্ণ হলে আর যুগ্ম শব্দ থাকে না. কারণ এখানে রামকৃষ্ণ তৃতীয় একজনকে নির্দেশ করছে। জোড়া শব্দ পাশাপাশি ব্যবহৃত কিন্তু সমাস ই বদ্ধ হয় না।


title: যুগ্ম শব্দ

text: অদল-বদল, জল-টল, খাওয়া-দাওয়া, আদার-বাদার এই ধরনের শব্দ গুলো যুগ্ম শব্দ নয়। এক্ষেত্রে একটা শব্দের কোনো অর্থ থাকে না কিন্তু ধ্বনি গত মিল থাকার জন্যে অন্য অর্থ যুক্ত শব্দ টির সঙ্গে একসঙ্গে ব্যবহৃত হয় বা উচ্চারিত হয়। এগুলোকে অনুকারী শব্দ বলে।


title: যুগ্ম শব্দ

text: মেঘে


title: পক্ষীবিজ্ঞান

text: পক্ষীবিজ্ঞান জীববিজ্ঞানের একটি শাখা যেটি শুধুমাত্র পাখি এবং পাখি সম্পর্কিত বিভিন্ন বিষয়াদি নিয়ে গবেষণা ও অধ্যয়নের কাজে ব্যবহৃত হয়। পক্ষীবিজ্ঞান নিয়ে যিনি গবেষণা করেন, তাঁকে বলে পক্ষীবিদ। পক্ষীবিজ্ঞানের ইংরেজি অর্নিথোলজি। শব্দটি প্রাচীন গ্রীক "ὄρνις" ("অর্নিস", অর্থাৎ পাখি) এবং "λόγος" ("লোগোস", অর্থাৎ যুক্তিযুক্ত ব্যাখ্যা বা বিস্তারিত জ্ঞান) শব্দ দু'টি থেকে উদ্ভূত হয়েছে। এর সাথে সম্পর্কিত বিজ্ঞানের অন্যান্য শাখা থেকে কয়েকটি নির্দিষ্ট বৈশিষ্ট্যের জন্য পক্ষীবিজ্ঞান আলাদা। পাখিদের নান্দনিক সৌন্দর্য্য, বৈচিত্র্য আর গবেষকের ইন্দ্রীয় নির্ভরশীলতা বিজ্ঞানের এ শাখাটিকে অনন্য বৈশিষ্ট্য দান করেছে। এর আরেকটি বৈশিষ্ট্য হচ্ছে, এ বিষয়ে ন্যূনতম বৈজ্ঞানিক জ্ঞান দিয়ে একজন শিক্ষানবীশ, এমনকি একজন শখের পাখি পর্যবেক্ষকের পক্ষেও সহজেই জ্ঞানের এ ধারাটিতে অবদান রাখা সম্ভব।


title: পক্ষীবিজ্ঞান

text: পক্ষীবিজ্ঞানের ইতিহাস খুব দীর্ঘ। বহু বছর ধরে পাখি বিষয়ক ব্যাপক হারে গবেষণা বিবর্তন, বাস্তুসংস্থান, প্রাণীর আচরণ, এক প্রজাতির সাথে আরেক প্রজাতির সম্পর্ক ইত্যাদি বহু অজানা প্রশ্নের উত্তর খুঁজে বের করতে সহায়তা করেছে। নতুন নতুন তত্ত্ব ও শাখার উদ্ভব হয়েছে পক্ষীবিজ্ঞান গবেষণার মাধ্যমে। প্রজাতি, প্রজাত্যায়ন, প্রাণীদের সহজাত প্রবৃত্তি, খাদ্যজালক, প্রাকৃতিক জ্ঞান, সংরক্ষণ ইত্যাদি সঙ্গায়নে পক্ষীবিজ্ঞান বিশেষ ভূমিকা রেখেছে। পক্ষীবিজ্ঞানের প্রাথমিক দিকে মূল উদ্দেশ্য ছিল বিভিন্ন প্রজাতির পাখির বর্ণনা, তাদের আবাসস্থল ও দৃশ্যমান আচরণ লিপিবদ্ধ ও অধ্যয়ন করা। আধুনিককালে পক্ষীবিদরা পাখি বিষয়ক আরও সূক্ষ্ম ও নির্দিষ্ট প্রশ্নের উত্তর খুঁজে বের করার জন্য গবেষণা চালিয়ে যাচ্ছেন। ফলে এ বিষয়ে নানান নতুন প্রকল্প ও তত্ত্বের উদ্ভব হচ্ছে, অজানা তথ্য বেরিয়ে আসছে। জীববিজ্ঞান সম্পর্কিত অধিকাংশ আধুনিক তত্ত্ব অন্যসব প্রাণীদের (স্তন্যপায়ী, সরীসৃপ, পতঙ্গ ইত্যাদির) ক্ষেত্র প্রযোজ্য হয় বলে আজকাল কেবল পক্ষীবিদ বলে নিজেকে পরিচয় দেন এমন বিজ্ঞানী খুঁজে পাওয়া ভার। অজানা প্রশ্নের উত্তর খুঁজে বের করতে পরীক্ষাগারের ভেতরে ও মাঠপর্যায়ে যেমন অসংখ্য প্রযুক্তি ও যন্ত্রপাতি ব্যবহার করা হচ্ছে, তেমনি বহু নতুন প্রযুক্তি ও যন্ত্রপাতির উদ্ভব হচ্ছে।


title: পক্ষীবিজ্ঞান

text: শব্দ অণুবীক্ষণের উৎপত্তি গ্রিক পংক্তিবিদ্যা থেকে আসে এবং ১৭ শতকের শেষের দিকে লাতিন ভাষাবিজ্ঞান অর্থ পাখি বিজ্ঞান।


title: পক্ষীবিজ্ঞান

text: জীববিজ্ঞানের ইতিহাসেই পক্ষীবিজ্ঞানের ইতিহাস সম্পর্কিত রূপরেখা পাওয়া যায়। প্রাথমিক দিকে পক্ষীবিজ্ঞানের চর্চা ছিল বর্ণনামূলক। পরবর্তীতে বর্ণনামূলক থেকে নমুনা বা ঘটনা সনাক্তকরণের দিকে পক্ষীবিজ্ঞানীরা ঝুঁকে পড়েন। আধুনিক যুগে সেসব নমুনার পরিবর্তনের প্রক্রিয়া ও ঘটনা ঘটার কারণ খুঁজে বের করার ওপর বেশি জোর দেওয়া হচ্ছে।


title: পক্ষীবিজ্ঞান

text: প্রাচীন যুগ থেকেই মানুষের সাথে পাখপাখালির নিবিড় সম্পর্ক। সেসময়ে পাখি সম্পর্কে মানুষের মনে নিশ্চিতভাবেই কৌতূহল জাগে এবং সেসব কৌতূহলের ফলে সৃষ্ট অজানা প্রশ্নের উত্তরে সৃষ্টি হয় প্রচুর উপকথা, পুরাণ ও লোককাহিনী। তবে প্রাথমিক যুগে মানুষের সাথে পাখির সম্পর্ক ছিল কেবলই খাদ্য-খাদকের সম্পর্ক। প্রাচীন প্রস্তর যুগে মানব বসতিতে ৮০ প্রজাতিরও বেশি পাখির হাড়ের সন্ধান পাওয়া গেছে।


title: পক্ষীবিজ্ঞান

text:
পৃথিবীজুড়ে বিভিন্ন সংস্কৃতিতে পাখি বিষয়ক শব্দভাণ্ডার বেশ সম্বৃদ্ধ। পাখিদের স্থানীয় নাম দেওয়া হয়েছে তাদের আচরণ অথবা নির্দিষ্ট কোন বৈশিষ্ট্যের ওপর ভিত্তি করে (যেমন-পানিকাটা)। কয়েক প্রজাতির পাখির নাম দেওয়া হয়েছে তাদের ডাক অনুসরণ করে (যেমন-কাক)। এসব নামের কিছুকিছু এখনও বেশ প্রচলিত রয়েছে। প্রাচীনকাল থেকে বিভিন্ন জনগোষ্ঠী রোগ নিরাময়ের জন্য পাখি বা পাখি থেকে উৎপন্ন দ্রব্যাদি ব্যবহার করে আসছে। এসব নিরাময় পদ্ধতির কোন কোনটা সত্যিই কার্যকর। রোগ নিরাময়ের এসব পন্থা যুগ যুগ ধরে বংশধর থেকে বংশধরে (প্রধানত মৌখিকভাবে) হস্তান্তর করা হয় (দেখুন- এথনোঅর্নিথোলজি)। বুনো পাখি শিকার করা বা তাদেরকে পোষ মানানোর জন্য তাদের সম্পর্কে পুঙ্খানুপুঙ্খ জ্ঞানের প্রয়োজন। হাঁস-মুরগি পালন আর ফ্যালকনরি বা বাজবিদ্যা সম্পর্কে বহু আগে থেকেই পৃথিবীর বিভিন্ন জায়গায় চর্চা হয়ে আসছে। খ্রিস্টপূর্ব ২৪৬ সালে চীনে ও খ্রিস্টপূর্ব ৪০০ সালের দিকে প্রাচীন মিশরে কৃত্রিমভাবে হাঁস-মুরগির ডিম থেকে বাচ্চা ফোটানোর প্রক্রিয়া জানা ছিল। মিশরীয়দের হায়ারোগ্লিফিকে পাখিদের বহুল ব্যবহার লক্ষ্য করা যায়। হায়ারোগ্লিফিকে এসব পাখিদের একটু অন্যভাবে উপস্থাপন করা হলেও এরা কী প্রজাতির পাখি তা স্পষ্ট বোঝা যায়।
প্রাচীনকালে লিখিত নথিপত্র থেকে বিভিন্ন প্রজাতির অস্তিত্ব ও বিস্তৃতি সম্পর্কে মূল্যবান তথ্য জানা যায়। যেমন গ্রিক ঐতিহাসিক জেনোফন প্রাচীন অসিরিয়ায় উটপাখি দেখার কথা লিপিবদ্ধ করেছেন। তাঁর লেখা থেকে বর্তমানে জানা গেছে যে উটপাখির একটি উপপ্রজাতির আবাস ছিল এশিয়া মাইনরে। বর্তমানে এ উপপ্রজাতিটি বিলুপ্ত। অন্যসব প্রাচীন নথিপত্রের মধ্যে বেদে (খ্রিস্টপূর্ব ১৫০০-৮০০) পাখিদের বিষয়ে জটিল বর্ণনা দেওয়া হয়েছে। কোকিলের অন্যের বাসায় ডিম পাড়ার যে স্বভাব (দেখুন-বাসা পরজীবীতা) তা সর্বপ্রথম এ গ্রন্থেই লিপিবদ্ধ করা হয়েছে। প্রাচীন যুগে ভারত, পারস্য, চীন ও জাপানে পাখি বিষয়ক বিভিন্ন তথ্য লিপিবদ্ধ করা ছাড়াও অসংখ্য মূল্যবান ও বৈজ্ঞানিকভাবে সঠিক পাখির চিত্র অঙ্কিত হয়েছে।


title: পক্ষীবিজ্ঞান

text: খ্রিস্টপূর্ব ৩৫০ সালে অ্যারিস্টটল তাঁর "ইস্তোরিয়া আনিমালিয়াম" ("Historia Animalium") গ্রন্থে পাখিদের পরিযায়ন, ডিম পাড়া, পালক পরিবর্তন এবং জীবনচক্র বিষয়ক বিভিন্ন গুরুত্বপূর্ণ তথ্য উল্লেখ করেন। তবে তিনি পাখিদের বিষয়ে অনেক ভুল ও অনুমাননির্ভর তথ্যও প্রদান করেন। তাঁর মতে আবাবিলেরা নাকি শীতকালে শীতনিদ্রায় যায়। তাঁর এ তথ্য এত চরমভাবে প্রতিষ্ঠিত হয়ে যায় যে, ১৮৭৮ সালে এলিয়ট কুয়েজ আবাবিলদের শীতনিদ্রার সপক্ষে মোট ১৪২টি বই খুঁজে পান। খুব অল্প কিছুসংখ্যক বই পাওয়া গিয়েছিল যেগুলো এ তথ্যের বিরোধিতা করেছে। আরেকটি ভুল ধারনার উদ্ভব বার্নাকল রাজহাঁসের প্রজননকে ঘিরে। এ প্রজাতির বাসা খুঁজে পাওয়া বেশ দুরূহ কাজ। সেসময়ে মানুষের ধারণা ছিল বার্নাকল রাজহাঁসের জন্ম একধরনের ক্রাস্টেশিয়ান থেকে। এগার শতক পর্যন্ত এ ধারণা প্রচলিত ছিল।


title: পক্ষীবিজ্ঞান

text: ফ্যালকনরি বা বাজবিদ্যার চর্চা প্রাচীন মেসোপটেমিয়ায় ছিল। দ্বিতীয় সার্গনের (খ্রিস্টপূর্ব ৭২২-৭০৭) সময়ে এ বিষয়ের পক্ষে তথ্যপ্রমাণ পাওয়া যায়। ইউরোপে হান ও অ্যালান জাতির অনুপ্রবেশের মাধ্যমে খ্রিস্টপূর্ব ৪০০ অব্দে পূর্ব ইউরোপে ফ্যালকনরির চর্চা শুরু হয়। দ্বিতীয় ফ্রেডরিক (১১৯৪-১২৫০) আরবে যুদ্ধ করার সময় আরবি বাজবিদ্যার সাথে পরিচিত হন। তিনি লাতিন ভাষায় এ বিষয়ক বই অনুবাদ করান এবং নিজস্ব মিনাজেরিতে পাখিদের নিয়ে পরীক্ষা-নিরীক্ষা করেন। শকুনের চোখ বেঁধে সামনে খাবার রেখে তিনি প্রমাণ করেন যে শকুনেরা গন্ধ শুঁকে খাবারের সন্ধান পায় না, চোখে দেখে খাবার খুঁজে বের করে। ৩০ বছর ধরে তিনি যে গবেষণা করেন তার ফলাফল ১২৪০ সালে "De Arte Venandi cum Avibus" (দ্যা আর্ট অব হান্টিং উইথ বার্ডস) নামে লিপিবদ্ধ করে রাখেন। এ রচনাটি পাখিদের স্বভাব-চরিত্রের ওপর প্রথম কয়েকটি রচনার একটি।


title: পক্ষীবিজ্ঞান

text: পাখি পর্যবেক্ষণের জন্য ক্ষেত্রের চশমা বা টেলিস্কোপগুলির ব্যবহার ১৮২০ ও ১৮৩০-এর দশকে জে. ডোভাস্টনের মত অগ্রগামীদের সাথে শুরু হয় (যারা পাখিদের খাবারের জন্যও অগ্রণী ভূমিকা পালন করে) কিন্তু ১৮৮০ পর্যন্ত যে নির্দেশনা ম্যানুয়াল অপটিকাল ব্যবহারের উপর জোর দেয়নি যেমন প্রথম শ্রেণীর টেলিস্কোপ বা ক্ষেত্রের কাচ হিসাবে সাহায্য।


title: পক্ষীবিজ্ঞান

text: প্রাণীবিদ্যা এর সরঞ্জাম এবং কৌশল বিভিন্ন এবং নতুন উদ্ভাবন এবং পন্থা দ্রুত অন্তর্ভুক্ত করা হয়। এই কৌশলগুলি বিস্তৃতভাবে যেগুলি নমুনা এবং ক্ষেত্রগুলিতে ব্যবহৃত হয় সেগুলির ক্ষেত্রে প্রযোজ্য শ্রেণিগুলির অধীনে পরিচালিত হতে পারে তবে শ্রেণিবিন্যাস ঘনী এবং অনেক বিশ্লেষণের পদ্ধতি ল্যাবরেটরি এবং ক্ষেত্র উভয়ই ব্যবহারযোগ্য এবং ক্ষেত্র এবং পরীক্ষাগারের সমন্বয় প্রয়োজন হতে পারে কৌশল।


title: পক্ষীবিজ্ঞান

text: আধুনিক পাখি গবেষণার নিকটতম দৃষ্টিভঙ্গিগুলি ডিম সংগ্রহের একটি অটিজম হিসাবে পরিচিত একটি অভ্যাস জড়িত। সংগ্রহের সময় অনেক শয়তানদের জন্য এটি একটি প্রয়াস হয়ে ওঠে যে এই প্রাথমিক ডিম সংগ্রহের সাথে যুক্ত লেবেলগুলি তাদের পাখির প্রজননের গুরুতর অধ্যয়নের জন্য অবিশ্বস্ত হয়। ডিম সংরক্ষণের জন্য একটি ছোট্ট গর্তটি ফুলে গিয়েছিল এবং বিষয়বস্তুটি বের করা হয়েছিল। এই কৌশল 1830 এর কাছাকাছি ঘোরা ড্রিলের আবিষ্কারের সাথে মানানসই হয়ে ওঠে। এগার সংগ্রহটি এখন আর জনপ্রিয় নয় তবে ঐতিহাসিক যাদুঘর সংগ্রহগুলি কীটনাশক যেমন ফিজিওলজিতে ডি.ডি.টি. মিউজিয়াম পাখি সংগ্রহগুলি করণীয় অধ্যয়নের জন্য একটি সম্পদ হিসেবে কাজ চালিয়ে যেতে থাকে।


title: ষষ্ঠ জর্জ

text: ষষ্ঠ জর্জ (, জন্ম: ১৪ ডিসেম্বর, ১৮৯৫ - মৃত্যু: ৬ ফেব্রুয়ারি, ১৯৫২) যুক্তরাজ্যের রাজাসহ ব্রিটিশ উপনিবেশগুলোর সম্রাট ছিলেন। তিনি তাঁর জ্যেষ্ঠ ভ্রাতা অষ্টম এডওয়ার্ডের অস্বীকৃতিজনিত কারণে রাজা হিসেবে স্থলাভিষিক্ত হন। ১১ ডিসেম্বর, ১৯৩৬ সালে রাজ্যাভিষেক ঘটিয়ে মৃত্যু-পূর্ব পর্যন্ত নিজ দায়িত্ব পালন করেন। মৃত্যু পরবর্তীকালে রাজ্যভার অর্পিত হয় তাঁরই সুযোগ্যা জ্যেষ্ঠা কন্যা রাণী দ্বিতীয় এলিজাবেথের কাঁধে।


title: ষষ্ঠ জর্জ

text: তাঁর পুরো নাম আলবার্ট ফ্রেডেরিক আর্থার জর্জ। কিন্তু জনসমক্ষে ও বিশ্বব্যাপী ষষ্ঠ জর্জ নামেই তিনি পরিচিতি পেয়ে আসছেন।


title: ষষ্ঠ জর্জ

text: তাঁর প্রপিতামহী রাণী ভিক্টোরিয়ার শাসনামলে তিনি জন্মগ্রহণ করেন। তিনি সম্রাট পঞ্চম জর্জ, ডিউক অব ইয়র্কের দ্বিতীয় পুত্র সন্তান ছিলেন । রাজা পঞ্চম জর্জ ছিলেন রাজা সপ্তম এডওয়ার্ড এবং রাণী আলেকজান্দ্রার ২য় সন্তান। তাঁর মা ডাচেস অব ইয়র্ক (পরবর্তীতে রাণী মেরি) ছিলেন ফ্রান্সিস, ডিউক অব টেক এবং ডাচেস অব টেকেরে জ্যেষ্ঠা সন্তান ও একমাত্র কন্যা। দ্বিতীয় পুত্র হওয়ায় স্বাভাবিকভাবেই ষষ্ঠ জর্জ রাজ্যের শাসনভার গ্রহণের জন্যে প্রস্তুত ছিলেন না। শৈশবের অধিকাংশ সময়ই তিনি জ্যেষ্ঠ ভ্রাতা এডওয়ার্ডের ছত্রচ্ছায়ায় ব্যয় করতেন। প্রথম বিশ্বযুদ্ধকালীন সময়ে তিনি রাজকীয় নৌবাহিনী এবং রাজকীয় বিমানবাহিনীতে কর্মরত ছিলেন। বিশ্বযুদ্ধের পর তিনি জনসমক্ষে হাজির হন। ১৯২৩ সালে এলিজাবেথ বোয়েজ-লিওন নামীয় এক রমণীর পাণিগ্রহণ করেন। তাঁদের সংসারে এলিজাবেথ এবং মার্গারেট নামীয় দুই কন্যা সন্তান রয়েছে।


title: ষষ্ঠ জর্জ

text: ফুসফুসের ক্যান্সারে আক্রান্ত হয়ে রাজা ৬ষ্ঠ জর্জের দেহাবসান ঘটেছিল।


title: ষষ্ঠ জর্জ

text: ১৯৩৬ সালে পিতার মৃত্যুর পর ৮ম এডওয়ার্ড সিংহাসনে আরোহণ করেন। কিন্তু পরবর্তীতে ঐ বছরই ওয়ালিস সিম্পসন নামীয় আমেরিকার এক তালাকপ্রাপ্তা রমণীর সাথে সংসার করার ইচ্ছা পোষণ করলে তাঁর পরিবর্তে ৬ষ্ঠ জর্জ ক্ষমতাভার গ্রহণ করতে বাধ্য হন। ব্রিটিশ প্রধানমন্ত্রী স্ট্যানলি বল্ডুইন এডওয়ার্ডকে পরামর্শ দিয়েছিলেন যে রাজনৈতিক এবং ধর্মীয় কারণে তিনি মিসেস সিম্পসনকে বিয়ে করতে পারেন না। কিন্তু সিম্পসনকে বিয়ে করার ফলে সৃষ্ট সমস্যার সমাধানে জর্জ হাউজ অব উইন্ডসরে তৃতীয় সম্রাট হিসেবে আবির্ভূত হন।


title: ষষ্ঠ জর্জ

text: ৬ষ্ঠ জর্জের কণ্ঠস্বরে সমস্যা ছিল যা তোতলামি নামে পরিচিত। এরফলে তিনি রাজকীয় অনেক জনগুরুত্বপূর্ণ অনুষ্ঠানে অংশগ্রহণসহ বিভিন্ন কর্মকাণ্ডে সংশ্লিষ্ট হতে পারেননি। "লিওনেল লগ" নামীয় বিখ্যাত অস্ট্রেলিয়ান কণ্ঠস্বর এবং ভাষা চিকিৎসকের তত্ত্বাবধানে তাঁর এ সমস্যা দূরীভূত হয়।


title: ষষ্ঠ জর্জ

text: ১১ ডিসেম্বর, ১৯৩৬ সালে ষষ্ঠ জর্জ সিংহাসনে আরোহণ করেন। একই দিনে আইরিশ ফ্রি স্টেট তাদের সংবিধান থেকে ব্রিটিশ সম্রাট পদবীটি বাতিল করে দেয়। তাঁর শাসনামলে ব্রিটিশ সাম্রাজ্য ভেঙ্গে পড়ে এবং কমনওয়েলথভূক্ত দেশসমূহ স্বাধীনতা লাভ করে। ক্ষমতায় আরোহণের তিন বছর পর আইরিশ ফ্রি স্টেট ব্যতীত অন্যান্য ব্রিটিশ সাম্রাজ্যভূক্ত উপনিবেশ এবং কমনওয়েলথভূক্ত দেশসমূহ নাজি জার্মানির বিরুদ্ধে যুদ্ধে জড়িয়ে পড়ে। পরবর্তী দুই বছরে ইতালি এবং জাপানের বিরুদ্ধেও যুদ্ধে অংশগ্রহণ করে। ব্রিটেন এবং তাঁর মিত্ররা অবশ্যম্ভাবী জয়লাভ করে। মার্কিন যুক্তরাষ্ট্র এবং সোভিয়েত ইউনিয়ন বিশ্ব রাজনীতিতে বৈশ্বিক শক্তি হিসেবে উদিত হয় ও ব্রিটিশ সাম্রাজ্য স্থবির হয়ে পড়ে।


title: ষষ্ঠ জর্জ

text: তিনি ভারতীয় উপমহাদেশের সর্বশেষ সম্রাট ছিলেন। পাশাপাশি কমনওয়েলথভূক্ত দেশসমূহের প্রথম রাষ্ট্রপ্রধান ছিলেন।


title: কালো সোমবার

text: কালো সোমবার () বলতে সোমবারে বিশ্বব্যাপী সংঘটিত বিভিন্ন ঐতিহাসিক ঘটনাপঞ্জিকে নির্দেশ করে।


title: কালো সোমবার (১৯৮৭)

text: কালো সোমবার () হচ্ছে বিশ্ব-ব্যাপী শেয়ার বাজার-এর ধ্স সম্পর্কিত প্রচলিত বহুল-ব্যবহৃৎ ও সবচেয়ে পরিচিত শব্দ; যা মূলতঃ ১৯৮৭ সালে বিশ্ব-ব্যাপী সংঘটিত শেয়ারের মূল্য সূচকের ধ্বসকে বোঝায়। এটি হংকং হতে শুরু করে ইউরোপ পেরিয়ে যুক্তরাষ্ট্র হয়ে অস্ট্রেলিয়া ও নিউজিল্যান্ড পর্যন্ত বিস্তৃত হয়; তবে ভিন্ন সময় অঞ্চলের কারণে অস্ট্রেলিয়া ও নিউজিল্যান্ড অঞ্চলে এটি "কালো মঙ্গলবার" হিসাবে পরিচিত।


title: কালো সোমবার (১৯৮৭)

text: ১৯৮০'এর দশক-এ বিশ্ব-ব্যাপী শেয়ার বাজারের জনপ্রিয়তা বৃদ্ধি পায় এবং এক-ই সঙ্গে বৃদ্ধি পেতে থাকে এর সূচক-এর মান-ও। এই সময়-এ বিভিন্ন দেশের শেয়ার বাজারে বিভিন্ন-ভাবে মূল্য-সংশোধন করা হলে-ও বিনিয়োগ-কারীদের আগ্রহ এবং বিশ্ব-ব্যাপী অর্থনৈতিক প্রবৃদ্ধি বৃদ্ধির কারণে শেয়ারসমূহের মূল্য উত্তরোত্তর বৃদ্ধি পেতে থাকে।


title: কালো সোমবার (১৯৮৭)

text: ১৯৮৭ সালের ১৯ অক্টোবর বিশ্ব-ব্যাপী শেয়ার বাজারে এক অভাবনীয় ধ্বস নামে; যা মূলত হংকং-এর শেয়ার বাজার হেংসেং থেকে শুরু করে আন্তর্জাতিক তারিখ রেখা বরাবর পশ্চিম দিকে ধেয়ে ইউরোপকে আঘাত করে মার্কিন যুক্তরাষ্ট্রেও ব্যাপক ধ্স নামায়। ডো জনস্ শিল্প গড় সূচক এক-দিন সর্বোচ্চ ৫০৮.৩২ পয়েন্টে (১,৭৩৮.৭৪ থেকে) নামিয়ে দেয়; শতকরা হিসাবে যা ২২.৬১ ভাগ হ্রাস পায়।


title: কালো সোমবার (১৯৮৭)

text: ১৯৮৭ সালের ১৯ অক্টোবর হংকং-এ হয় ধ্বস-এর সূচনা, সূচক পড়ে যায় ৪৫.৫%। ধেয়ে চলে তা আন্তর্জাতিক তারিখ রেখা বরাবর পশ্চিম দিকে। সামান্য ধরাশয়ী হয় এশিয়া এবং পূর্ব ইউরোপ। কিন্তু পশ্চিম ইউরোপ থেকে আবার শুরু হয় ধ্বংস-লীলা; প্রধান শিকার স্পেন(৩১%) এবং যুক্তরাজ্য (২৬.৪%)। ধ্বস না-থেমে এগিয়ে চলে যুক্তরাষ্ট্র অভিমূখে এবং ধ্বস নামায় ২২.৬% আর কানাডায় (২২.৫%)। এরপর-ও তা না-থেমে ছুটে চলে এবং চূড়ান্তভাবে ধ্বসিয়ে দেয় অস্ট্রেলিয়া (৪১.৮) আর নিউজিল্যান্ডের (৬০%) বাজারকে(ব্লাক টুইজ'ডে)!!! আর এসব বাজার পুনরায় ব্লাক মান'ডে-এর পূর্বের অবস্থায় আসতে বেশ কয়েক বছর সময় নেয়; যেমনঃ কানাডা-তে প্রায় আড়াই বছর লেগে যায়!


title: কালো সোমবার (১৯৮৭)

text: বিশ্ব-ব্যাপী পুরো অক্টোবর মাস জুড়ে চলা এই ধ্বস-এ সবচেয়ে কম-ক্ষতিগ্রস্থ হয় অস্ট্রিয়ান শেয়ার বাজার (১১.৪%)এবং সর্বোচ্চ হংকং (৪৫.৮%)। বিশ্বের প্রদান ২৩ টি শিল্পোন্নত দেশের মধ্যে ১৯ টি দেশের ক্ষেত্রেই দেখা গেছে যে সূচক ২০%-এর-ও বেশি পড়ে গেছে এই-সময়ে!


title: কালো সোমবার (১৯৮৭)

text: ১৯৮০'এর দশক-এ বিশ্ব-ব্যাপী শেয়ার বাজারে বিনিয়োগ করার হার বৃদ্ধি পায় এবং সেই সঙ্গে নতুন নতুন কোম্পানী যুক্ত হতে থাকে এখানে। ফলে বৃদ্ধি পেতে থাকে এর সূচক-এর মান-ও। দ্বিতীয় বিশ্বযুদ্ধের পর হতে ১৯৮৭ সালের মধ্যে নিউ ইয়র্ক-এ শেয়ার বাজার ২৩ গুন বেশি আয় করে এবং এই সময়-এ ১৪.৫ গুন মূল্য বৃদ্ধি ঘটে।


title: কালো সোমবার (১৯৮৭)

text: বিভিন্ন দেশের শেয়ার বাজারে এই প্রতিক্রিয়া দেখা গেলে-ও এর-মূল কারণ আজও অজ্ঞাত। প্রধান যে-সব কারণ এই ক্ষেত্র ধারণা করা হয় তার মধ্যে রয়েছেঃ


title: ওয়ালিস সিম্পসন

text: ওয়ালিস সিম্পসন (; জন্ম: ১৯ জুন, ১৮৯৬ - মৃত্যু: ২৪ এপ্রিল, ১৯৮৬) মার্কিন যুক্তরাষ্ট্রের সমাজকর্মী ছিলেন। তিনি তৃতীয় স্বামী হিসেবে ডিউক অব উইন্ডসর প্রিন্স এডওয়ার্ডকে বিয়ে করেন। প্রিন্স এডওয়ার্ড ছিলেন যুক্তরাজ্যের রাজা অষ্টম এডওয়ার্ডের পূর্ব নাম, যিনি ওয়ালিস সিম্পসনকে বিয়ে করে স্বেচ্ছায় সিংহাসন ত্যাগ করেছিলেন।


title: ওয়ালিস সিম্পসন

text: জন্মের অল্প কিছুকাল পরেই বাবা "টিকেল ওয়ালিস ওয়ারফিল্ড" মারা যান। ফলে বিধবা মাতা "এলাইস মন্টাগুই" দৃশ্যতঃ বিত্তশালী আত্মীয়-স্বজনের সহযোগিতায় ওয়ালিস সিম্পসনকে বড় করে তোলেন।


title: ওয়ালিস সিম্পসন

text: মার্কিন নৌবাহিনীর কর্মকর্তা উইন স্পেন্সারকে প্রথমবারের মতো বিয়ে করেন। এ বিয়েতে বেশ কয়েকবার তাঁরা পৃথকভাবে বসবাস করলেও শেষ পর্যন্ত তা বিবাহ-বিচ্ছেদে রূপান্তরিত হয়। অতঃপর ১৯৩৪ সালে আর্নেস্ট সিম্পসনকে দ্বিতীয়বারের মতো বিয়ে করেন। ঐ সময়ই তিনি প্রিন্স অব ওয়েলস এডওয়ার্ডের মিস্ট্রেস হয়েছিলেন।


title: ওয়ালিস সিম্পসন

text: এর দুই বছর পর ১৯৩৬ সালে পিতা রাজা পঞ্চম জর্জের মৃত্যুর পর ৮ম এডওয়ার্ড রাজা হিসেবে ব্রিটেনের রাজসিংহাসনে অভিষেক ঘটান। এরই মধ্যে ওয়ালিস তাঁর দ্বিতীয় স্বামী আর্নেস্ট সিম্পসনকে তালাক দেন। ফলে এডওয়ার্ড তাঁকে বিয়ে করার প্রস্তাব দেন। ব্রিটিশ প্রধানমন্ত্রী স্ট্যানলি বল্ডুইন এডওয়ার্ডকে পরামর্শ দিয়েছিলেন যে রাজনৈতিক এবং ধর্মীয় কারণে তিনি মিসেস সিম্পসনকে বিয়ে করতে পারেন না। দুইজন জীবিত সাবেক স্বামীর সাথে ঘর করার পর তৃতীয়বারের মতো রাজা এডওয়ার্ড তাঁকে বিয়ের ইচ্ছে পোষণ করায় সাংবিধানিক সঙ্কট দেখা দেয়। এটি আরো চূড়ান্তরূপ ধারণ করে যখন রাজা ডিসেম্বর, ১৯৩৬ সালে "এ নারীকে আমি ভালোবাসি" বলে ঘোষণা করেন। সিম্পসনকে বিয়ে করার ফলে সৃষ্ট সমস্যার সমাধানে ষষ্ঠ জর্জ হাউজ অব উইন্ডসরে তৃতীয় সম্রাট হিসেবে আবির্ভূত হন।


title: ওয়ালিস সিম্পসন

text: এর ফলে সাবেক রাজা ডিউক অব উইন্ডসর পদবীতে চলে যান। ছয় মাস পর ৩ জুন, ১৯৩৭ সালে ফরাসী মিলিয়নিয়ার চার্লস বেদক্সের সহায়তায় ফ্রান্সের চাতিউ দ্য কেন্ডে গীর্জায় ওয়ালিস এবং এডওয়ার্ড বিবাহ-বন্ধনে আবদ্ধ হন। বিয়ের পর ওয়ালিস ডাচেস অব উইন্ডসর পদবীতে ভূষিত হলেও 'হার রয়েল হাইনেস' সম্বোধন প্রাপ্তি থেকে বঞ্চিত হন।


title: ওয়ালিস সিম্পসন

text: ডিউক এবং ডাচেস অব উইন্ডসর দ্বিতীয় বিশ্বযুদ্ধের পূর্বে, সময়কালে এবং পরবর্তী সময়ে নাজিদের সমর্থনে ও সহানুভূতি অর্জনে বিভিন্ন দেশের সরকার এবং সুশীল সমাজের অনুষ্ঠানে অংশ নিয়েছিলেন বলে জানা যায়। ১৯৫০ ও ১৯৬০-এর দশকে তাঁরা উভয়েই ইউরোপের বিভিন্ন দেশে এবং মার্কিন যুক্তরাষ্ট্রের অবসরকালীন জীবনযাপন করেন ও বিভিন্ন সামাজিক অনুষ্ঠানের প্রধান আকর্ষণ ছিলেন।


title: ওয়ালিস সিম্পসন

text: ১৯৭২ সালে ক্যান্সারে আক্রান্ত হয়ে এডওয়ার্ড মারা গেলে তিনি বাকিংহাম প্রাসাদে অবস্থান করে শেষকৃত্যে যোগ দেন। পরবর্তীতে তিনি বেশ কয়েকবার দূর্ঘটনায় পতিত হন এবং দুইবার তাঁর কোমর ভেঙ্গে যায়। স্বামীর সম্পত্তি এবং রাণী থেকে প্রদত্ত ভাতা দিয়ে জীবনধারন করতেন। এডওয়ার্ডের মৃত্যুর পর সুজানে ব্লাম নামীয় ফরাসী আইনজীবি নিযুক্ত করে ক্ষমতাপত্র অর্পণ করেন। ব্লাম বাজার মূল্যের চেয়েও কম দরে তাঁর বন্ধুদের কাছে সম্পত্তি বিক্রয় করে দেন। ১৯৮০ সালে ডাচেস তাঁর বাকশক্তি হারিয়ে ফেলেন। এরপর থেকেই ডাচেস নিভৃতচারী হয়ে যান এবং কদাচিৎ জনসমক্ষে তাঁকে দেখা যেত। ডাক্তার এবং নার্স ব্যতীত অন্য কোন অতিথির সাথে দেখা করতেন না।


title: ওয়ালিস সিম্পসন

text: সিম্পসনের কোন সন্তানাদি ছিল না। তবে তাঁর গর্ভধারন ও গর্ভপাতজনিত ব্যাপক গুজব রয়েছে। ২৪ এপ্রিল, ১৯৮৬ সালে প্যারিসের বোইজ দ্য বোলোগনে এলাকায় অবস্থিত নিজ বাড়ীতে ডাচেস অব উইন্ডসর মৃত্যুবরণ করেন। উইন্ডসর ক্যাসেলের সেন্ট জর্জেস চ্যাপেলে আয়োজিত শবযাত্রায় দুই বোন জামাই, রাণী মাতা, প্রিন্সেস এলাইসসহ রাজ পরিবারের অন্যান্য সদস্য উপস্থিত ছিলেন।


title: ওয়ালিস সিম্পসন

text: তাঁর ব্যক্তিগত জীবন ছিল তথ্যবহুল এবং ব্রিটিশ সাম্রাজ্যের ইতিহাসে তিনি এখনো বিতর্কিত ব্যক্তিত্ব হিসেবে পরিগণিত হয়ে রয়েছেন।


title: মাহাবুব উল আলম (সাহিত্যিক)

text: মাহাবুব উল আলম (১৮৯৮-১৯৮১)কথা সাহিত্যিক এবং ইতিসবিদ।


title: মাহাবুব উল আলম (সাহিত্যিক)

text: তিনি ১৮৯৮ সালের ১লা মে চট্টগ্রাম জেলার হাটহাজারী উপজেলার ফতেয়াবাদ গ্রামে জন্ম গ্রহণ করেন। তিনি ১৯১৬ সালে এন্ট্র্যান্স পাশ করে কিছুদিন চট্টগ্রাম কলেজে অধ্যয়ন করেন।


title: মাহাবুব উল আলম (সাহিত্যিক)

text:
১৯১৭ সালে প্রথম বিশ্বযুদ্ধের সময় বাঙালি পল্টনে যোগ দিয়ে মেসোপটেমিয়ার যুদ্ধে অংশগ্রহন করেন।
তিনি ১৯৮১ সালের ৭ই আগষ্ট চট্টগ্রামে মৃত্যুবরন করেন।


title: আবদুল হক চৌধুরী

text: আবদুল হক চৌধুরী (জন্ম: ২৪ আগস্ট, ১৯২২ - মৃত্যু: ২৬ অক্টোবর, ১৯৯৪) চট্টলবিদ নামে পরিচিত ইতিহাসবিদ।


title: আবদুল হক চৌধুরী

text: তিনি ১৯২২ সালের ২৪ আগস্ট চট্টগ্রাম জেলার রাউজান উপজেলার নওয়াজিশপুর গ্রামে জন্মগ্রহণ করেন। তিনি রাউজান হাইস্কুলে অষ্টম শ্রেণী পর্যন্ত অধ্যয়ন করেন। পরবর্তীতে তাঁর পিতার মৃত্যুর পর বিষয় সম্পত্তির ঝামেলায় জড়িয়ে পরায় আনুষ্ঠানিক লেখাপড়ার ইতি ঘটে তাঁর। ১৯৪২ খ্রিস্টাব্দ থেকে ১৯৪৮ খ্রিস্টাব্দ পর্যন্ত তিনি নওয়াজিশপুর প্রাথমিক বিদ্যালয়ে শিক্ষকতা করেন।প্রথীতযশা এই গবেষক "চন্দ্রাবতী" কাব্যের রচয়িতা কবি কোরেশী মাগণ-এর সপ্তম অধস্তন পুরুষ। তার পিতা আলহাজ্জ্ব সরফুদ্দিন ইঞ্জিনিয়ার রেঙ্গুন পোর্ট কমিশন-এ ইঞ্জিনিয়ার হিসেবে কর্মরত ছিলেন।


title: আবদুল হক চৌধুরী

text: তিনি চট্টগ্রাম অঞ্চলের ইতিহাস চর্চায় অভূতপুর্ব অবদান রাখেন। আমৃত্যু তিনি চট্টগ্রাম বিশ্ববিদ্যালয় জাদুঘরের ট্রাস্টিবোর্ডের সদস্য ছিলেন।আবদুল হক চৌধুরী রচিত “ চট্টগ্রামের ইতিহাস” প্রসঙ্গ (১ম ও ২য় খণ্ড) এবং চট্টগ্রামের সমাজ ও সংস্কৃতি” গ্রন্থ দুটি চট্টগ্রাম বিশ্ববিদ্যালয়ের সমাজতত্ত্ব বিভাগের সহায়ক গ্রন্থ হিসেবে পাঠ্যক্রমভুক্ত। তার রচনা দেশে বিদেশে লাভ করেছে অনেক খ্যাতি এবং সম্মাননা।


title: আবদুল হক চৌধুরী

text:
গবেষণা পত্রিকায় প্রকাশিত প্রবন্ধঃ
প্রকাশিত প্রবন্ধঃ কবি শ্রীমতী রহিমুন্নিসার সময়কাল বিচার।
প্রকাশিত প্রবন্ধঃ বারভূঁইয়া ঈশা খান সম্পর্কে নতুন তথ্য।
ডঃ আহম্মদ শরীফকে লিখিত পত্রাবলী প্রকাশিত।


title: আবদুল হক চৌধুরী

text:
তাঁর জীবন, কর্ম ও গবেষণা সংক্রান্ত প্রকাশিত গ্রন্থাবলীঃ
সম্পাদনায়ঃ অমিত চৌধুরী, চট্টগ্রাম।
প্রকাশকালঃ ৩০/০৯/৯৫ ইং।
সম্পাদকঃ ডঃ মুহম্মদ মজির উদ্দিন মিয়া।
ডঃ তশিকুল ইসলাম।
প্রকাশকঃ বাংলা একাডেমী, ঢাকা।
প্রকাশকালঃ সেপ্টেম্বর, ১৯৯৬ ইং।
ডাঃ আবদুল করিম।
প্রকাশকঃ বাংলা একাডেমী, ঢাকা।
প্রকাশকালঃ ফেব্রুয়ারী, ১৯৯৮।


title: আবদুল হক চৌধুরী

text:
আবদুল হক চৌধুরী রচনাবলীঃ
প্রখ্যাত ইতিহাসবিদ, চট্টগ্রাম বিশ্ববিদ্যালয়ের প্রাক্তন উপাচার্য ও প্রফেসর ইমেরিটাস ডঃ আবদুল করিমের সম্পাদনায় “আবদুল হক চৌধুরী রচনাবলী” এর প্রথম খণ্ড ইতোমধ্যে বাংলা একাডেমী থেকে প্রকাশিত হয়েছে। দ্বিতীয় ও তৃতীয় খণ্ড প্রকাশের অপেক্ষায়।


title: আবদুল হক চৌধুরী

text: ১৯৭১ সালে মহান জাতীয় মুক্তিযুদ্ধে মুক্তিযোদ্ধাদের আশ্রয় প্রদান, খাদ্য ও অর্থ সহায়তা প্রদান ও প্রত্যক্ষভাবে জড়িত থাকার দায়ে এই মহান মানুষটি ১৯৭১ সালের আগস্ট মাসের ১১ তারিখ পাক বাহিনীর হাতে তার তৃতীয় পুত্রসহ গ্রেফতার এবং নির্মমভাবে নির্যাতিত হন। পরবর্তীতে তিনি জামিনে মুক্তিলাভ করেন।


title: আবদুল হক চৌধুরী

text: তিনি ১৯৯৪ সালের ২৬ অক্টোবর তাঁর মৃত্যু হয়।


title: সৈয়দ সুলতান

text: সৈয়দ সুলতান (আনুঃ ১৫৫০-১৬৪৮), বাংলা সাহিত্যের মধ্যযুগীয় কবি। তিনি হবিগঞ্জ জেলার হবিগঞ্জ সদর উপজেলার (প্রাচীন তরফ রাজ্যের রাজধানী) লস্করপুর গ্রামে জন্মগ্রহন করেন। তাঁর রচনাবলী আহমদ শরীফ কর্তৃক সম্পাদিত হয়ে বাংলা একাডেমী থেকে প্রকাশিত হলে, অধ্যাপক আসাদ্দর আলী তাঁর গবেষণা ভিত্তিক রচনায় লিখেন মহাকবি সৈয়দ সুলতান সিলেট বিভাগের হবীগঞ্জ জেলায় জন্ম। যার ফলে আহমদ শরীফ কর্তৃক রচিত গ্রন্থে বর্ণিত 'চট্টগ্রাম জেলার পটিয়া উপজেলার চক্রশালা গ্রামে জন্ম' গবেষক নন্দলাল শর্মা সহ অনেকেই মেনে নিতে পারেননি ।


title: সৈয়দ সুলতান

text: তিনি বহু পরমার্থ বিষয়ক সংগীত রচয়িতা। তাঁর রচিত "জ্ঞান প্রদীপ" গ্রন্থে গভীর সাধনতত্ত্ব আলোচিত হয়েছে। তাঁর অন্যান্য গ্রন্থ হচ্ছে নবী বংশ, "জ্ঞান প্রদীপ", "জ্ঞান চৌতিশা", "জয়কুম রাজার লড়াই" এবং "শবে মেরাজ"। তাঁর "শবে মেরাজ" গ্রন্থটির আনুমানিক রচনাকাল ১৫০০ সালের শেষভাগ।


title: সৈয়দ সুলতান

text: মহাকবি সৈয়দ সুলতান কাহিনীকাব্য ও শাস্ত্রকাব্য রচয়িতা হিসেবে পরিচিত । তার বাংলাভাষার উপর বিশেষ দখল ছিল । তিনি একাধারে ফার্সী ও উর্দু ভাষায় কাব্য রচনা করেন। বাংলাভাষায় রচিত বিশেষ উল্লেখযোগ্য কাব্য নবীবংশ, জ্ঞানপ্রদীপ, জ্ঞানচৌতিশা ও জয়কুম রাজার লড়াই। কবির সর্ববৃহৎ রচনা নবী বংশ। প্রায় পচিশ হাজার পংক্তিতে নবী বংশ কাব্যের রচনা করেন । কাব্যের প্রথম চার লাইন;প্রথমে প্রণমি প্রভু অনাদি নিধাননিমিষে সৃজিছে যেই এ চৌদ্দ ভুবন ৷আদি অন্ত নাহি তার নাহি স্থান স্থিত ৷খন্ডন বর্জিত রূপ সর্বত্রে ব্যাপিত ।নবী বংশ কাব্যের প্রথমে আল্লাহর গুণকির্তন করে কবি হযরত মোহাম্মদ (সঃ) এর জন্মবৃত্তান্ত শুরু করার আগে আঠারজন নবীর কাহিনী বর্ণনা করেছেন । আদম(আঃ) এর কাহিনী প্রথম এবং ঈশা (আঃ) এর কাহিনী দিয়ে নবী বংশ প্রথম পর্বের সমাপ্তি ঘটান । ঈশা (আঃ) এর কাহিনী শেষ করার পর সৈয়দ সুলতান লিখেছেন;


title: সৈয়দ সুলতান

text:
সৈয়দ সুলতানে পঞ্চালি ভণিল
অষ্ঠাদশ কিসসা নবীর সমাপ্ত হইল ।


title: সৈয়দ সুলতান

text:
এ ভাবে কবি এ মহাকাব্যের প্রথম খণ্ডের সমাপ্তি টানেন । কবির এ সুবিশাল ‘নবী বংশ’ কাব্যের নাম করণ নিয়ে গবেষক অধ্যাপক আসাদ্দর আলী চট্টগ্রামের খ্যাত নামা সাহিত্যিক আহমদ শরীফ এর উক্তি থেকে বলেন; বাংলায় অনূদিত রামায়ণ মহাভারত এবং দীন ভবানন্দের লেখা বাংলা ‘হবিবংশ’ সিলেটের মুসলমানদের মধ্যেও ব্যাপক প্রভাব বিস্তার করতে পেরেছিল । সে জন্যেই সিলেটের যে সব মুসলমানেরা বাংলা লিপি পড়তে অজ্ঞ ছিলেন তাদের সাহিত্যিক রস পিপাসা নিবারণের কারণে সৈয়দ সুলতান ‘নবীবংশ’ লিখতে উৎসাহিত হয়েছিলেন । সৈয়দ সুলতানের গ্রন্থের নামকরনের ব্যাপারে দ্বীন ভবানন্দের ‘হরিবংশের পরোক্ষ প্রভাব রয়েছে বলে আমরা মনে করি । সিলেটের দীন ভবানন্দ প্রথমে হিন্দু ছিলেন । সংস্কৃত ‘হরিবংশের নামানুকরণে লেখা তাঁর বাংলা ‘হরিবংশ’ গ্রন্থখানি আদিরসের ভিত্তিতে রচিত । সেখানে মুসলমানদের ধর্ম ও সংস্কৃতি সংক্রান্ত কোন কিছু না থাকলেও হিন্দুদের ন্যায় ভবানন্দ কেদ্রিক এক শ্রেণীর মুসলমান সাধক সম্প্রদায়ও ‘হরিবংশ’ পাঠের জন্যে একদম পাগলপারা ছিলেন। সে জন্যেই পরবর্তীকালে বাংলায় লেখা ‘হরিবংশ’কে সিলেটি নাগরী লিপিতে লিপ্যন্তরের গরজ দেখা দিয়েছিল । সে যুগ দূরের কথা, এখন পর্যন্ত সিলেটের আউল-বাউল-পীর-ফকির প্রভৃতি মুসলমান সাধক সম্প্রদায়ের উপর দীন ভবানন্দের ‘হরিবংশে’র ব্যাপক প্রভাবের কথা অনস্বীকার্য । মহাকবি সৈয়দ সুলতান স্ব-সমাজে ভিন্ন ধর্ম ও সংস্কৃতির সেসব প্রভাবকে মনে-প্রাণে বরণ করে নিতে পারেননি । তাই স্বতন্ত্রভাবে ও ব্যাপকভাবে তিনি বাংলা ভাষার মাধ্যমে মুসলমানদের ধর্ম ও সংস্কৃতি চর্চার প্রয়োজনীয়তা মর্মে মর্মে উপলব্ধি করেছিলেন । যেমন কবি নিজেই তার কাব্যে লিখেছেন;
আল্লাহএ বুলিব তোরা আলিম আছিলামনুষ্যে করিতে পাপ নিষেধ না কৈলা । গুরু ভেটিলাম গুরু না জানাইল মোরে কাজেই- দেশেত আলিম থাকি যদি না জানাএসে আলিম নরকে যাইবে সর্বথাএএহি ভএ ভাবিয়া রচিল নবীবংশশুনি পাপীগণে যেন পাপে নহে ধ্বংস।


title: সৈয়দ সুলতান

text:
নবী বংশ’ কাব্যের ভাষার সৌন্দর্য ও ভাবের মনোহারিত্বের কারণে ড. মুহাম্মদ এনামুল হক কাব্যটিকে ‘ম্যাগনাস ওপাস’ (Magnus Opus) বলে আখ্যায়িত করেছেন। তিনি আরও বলেছেন, ‘ইহা বিষয়-বৈচিত্র্যে ও আকারে সপ্তকান্ড রামায়ণকেও হার মানাইয়াছে।
নবী বংশ’ এর দ্বিতীয় খন্ডে হযরত মুহাম্মদ (সা.) ও হযরত খাদিজা (রা.)'র সঙ্গে বিয়ে প্রসঙ্গে বলতে গিয়ে যেন আমাদেরই পরিচিত পরিবেশের কথা উল্লেখ করেছেন-
সুজনি চাদর দিলা বসিতে বিবিগণহীরা জরি চান্দোয়া যে মাণিক্য পোখমচিনি আদি সর্করা আঙ্গুর খোরমানঘৃত মধু দধি দুগ্ধ অমৃত সমানখাসী বকরী দুম্বা আর উটযে প্রধানমেজায়ানী করিলেন্ত এবাজ সমান।


title: সৈয়দ সুলতান

text:
নবী বংশ দ্বিতীয় খন্ডের পংক্তি সংখ্যা পনেরো হাজারেরও বেশী । কাব্যে কাহিনীর যেহেতু নবীগণ নিয়ে, এর জন্য শেষ নবী মোহাম্মদ (সঃ) পর্যন্ত এসে কাব্যের কাহিনী সমাপ্ত করেছেন । সৈয়দ সুলতান শেষ পংক্তিতে লিখেনঃ পীর সব চরণে সহস্র প্রণাম
সমাপ্ত হইল পাঞ্চালিকা অনুপাম ।


title: মোহাম্মদ বিলাল উদ্দিন

text: মো. বিলাল উদ্দিন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মোহাম্মদ বিলাল উদ্দিন

text: মো. বিলাল উদ্দিনের জন্ম জামালপুর জেলার সদর উপজেলার নরুন্দি ইউনিয়নের নরুন্দি গ্রামে। তাঁর বাবার নাম ছাবেদ আলী সরকার এবং মায়ের নাম জায়তুন নেছা। তাঁর স্ত্রীর নাম জুবেদা খাতুন। তাঁদের তিন মেয়ে, দুই ছেলে।


title: মোহাম্মদ বিলাল উদ্দিন

text: মো. বিলাল উদ্দিন চাকরি করতেন পাকিস্তানি সেনাবাহিনীতে। ১৯৭১ সালে কর্মরত ছিলেন চট্টগ্রাম ইস্ট বেঙ্গল রেজিমেন্টাল সেন্টারে (ইবিআরসি)। ২৫ মার্চ রাতে পাকিস্তানি সেনাবাহিনীর বালুচ রেজিমেন্ট ইবিআরসিতে আক্রমণ করে। সে সময় তাঁরা নিরস্ত্র অবস্থায় ঘুমিয়ে ছিলেন। পাকিস্তান সেনাবাহিনীর আক্রমণে ইবিআরসিতে অবস্থানরত বেশির ভাগ নিহত হন। অল্পসংখ্যক বেঁচে যান। তিনি বেঁচে যান এবং পালিয়ে যেতে সক্ষম হন। পরে ভারতে গিয়ে মুক্তিযুদ্ধে যোগ দেন। ১১ নম্বর সেক্টরে পর্যবেক্ষক হিসেবে দায়িত্ব পালন করেন।


title: মোহাম্মদ বিলাল উদ্দিন

text: ১৯৭১ সালের সেপ্টেম্বর মাসে শেরপুরের নালিতাবাড়ির মরিচপুরানে এলাকায় মুক্তিবাহিনীর ১১ নম্বর সেক্টরে অবস্থানরত মো. বিলাল উদ্দিন খবর পেলেন, পাকিস্তানি সেনাবাহিনী ও তাদের সহযোগীরা তাঁর এলাকায় ব্যাপক অত্যাচার-নির্যাতন চালাচ্ছে। পরে আরও কয়েক দিন তিনি একই খবর পেলেন। এরপর নিজেকে স্থির রাখতে পারলেন না। সিদ্ধান্ত নিলেন, নিজ গ্রামবাসীকে সাহস জোগাতে তিনি তাঁর নিজ এলাকায় যাবেন। তারপর একদিন মো. বিলাল উদ্দিন দিনের বেলা ভারতের ঢালু থেকে রওনা হলেন। তাঁর সঙ্গে ৩৫ থেকে ৩৬ জন মুক্তিযোদ্ধা। তাঁদের দলনেতা তিনি। তাঁদের কাছে অস্ত্র বলতে স্টেনগান, রাইফেল আর হ্যান্ড গ্রেনেড। ভারী কোনো অস্ত্র নেই। সীমান্ত পেরিয়ে মো. বিলাল উদ্দিন সহযোদ্ধাদের নিয়ে এগিয়ে যাচ্ছেন। কোথাও মানুষজন নেই। পথে পড়ল বিরাট এক খোলা ময়দান। হঠাৎ তাঁরা দেখতে পেলেন, সেই খোলা ময়দানের ভেতর কয়েকটি গরুর গাড়ি। সঙ্গে একদল পাকিস্তানি সেনা ও রাজাকার। গাড়িতে নানা জিনিসপত্র। পাকিস্তানি সেনারাও হয়তো তাঁদের দেখতে পেয়েছে। আচমকা শত্রুর সামনে পড়ে ভ্যাবাচ্যাকা মুক্তিযোদ্ধারা। তাঁরা মাত্র প্রশিক্ষণ শেষ করেছেন। যুদ্ধে অংশ নেননি। একমাত্র মো. বিলাল উদ্দিন পেশাদার সৈনিক। তবে তিনিও রেকি (পর্যবেক্ষণ) দলের সদস্য। সরাসরি যুদ্ধ না করে ছদ্মবেশে দেশের ভেতরে রেকি করেন। পাকিস্তানি সেনা ও রাজাকাররা তাঁদের দিকে এগিয়ে আসছে। মুক্তিযোদ্ধারা নিরাপদ আশ্রয়ে যাওয়ার জন্য উদগ্রীব। মো. বিলাল উদ্দিন মনোবল হারালেন না। তবে তিনি দ্বিধাগ্রস্ত; সরাসরি যুদ্ধে লিপ্ত হবেন কি না, সিদ্ধান্ত নিতে পারছেন না। শেষে সহযোদ্ধাদের বাঁচাতে সিদ্ধান্ত নিলেন সরাসরি যুদ্ধ না করার। সহযোদ্ধাদের বললেন, তিনি একাই পাকিস্তানিদের মোকাবিলা করবেন। তখন তাঁর সহযোদ্ধারা নিরাপদ স্থানে সরে যাবেন। তারপর পাকিস্তানি সেনা ও রাজাকাররা কাছাকাছি আসামাত্র তিনি তাঁর অস্ত্র দিয়ে গুলি করতে থাকেন। পাকিস্তানিরাও পাল্টা গুলি শুরু করে। মো. বিলাল উদ্দিন ছিলেন গাছের আড়ালে ও নিরাপদ স্থানে। আর পাকিস্তানি সেনা ও রাজাকারেরা খোলা মাঠে। গুলি বিনিময়ে পাকিস্তানি সেনা ও রাজাকার বেশ কয়েকজন হতাহত হলো। এরপর তিনি দ্রুত ওই এলাকা থেকে সরে পড়েন। তাঁর সহযোদ্ধারা আগেই সরে পড়েছেন।


title: পক্ষীবিজ্ঞানের ইতিহাস

text: পক্ষীবিজ্ঞান বা পক্ষীবিদ্যা জীববিজ্ঞানের একটি শাখা যেটি শুধুমাত্র পাখি এবং পাখি সম্পর্কিত বিভিন্ন বিষয়াদি নিয়ে গবেষণা ও অধ্যয়নের কাজে ব্যবহৃত হয়। বহু বছর ধরে মানুষ পাখি নিয়ে গবেষণা করছে। পরিবেশবিজ্ঞান, শারীরতত্ত্ব, শারীরবৃত্ত, জীবাশ্মবিজ্ঞান, বিবর্তনীয় জীববিজ্ঞান, অণুজীববিজ্ঞান ইত্যাদির সাথে পক্ষীবিজ্ঞান ওতপ্রোতভাবে জড়িত এবং বিজ্ঞানের এসব শাখার উন্নয়নের সাথে সাথে পক্ষীবিজ্ঞানেরও প্রভূত উন্নতি সাধিত হয়েছে।


title: পক্ষীবিজ্ঞানের ইতিহাস

text: পক্ষীবিজ্ঞানের প্রাথমিক দিকে পাখিদের ছবি আঁকা হত আর সেসব ছবির সংগ্রহ থেকে খুব কম পরিমানের বই-পুস্তক প্রকাশিত হত। আধুনিককালে প্রকাশনা ও আলোকচিত্রের ক্ষেত্রে ব্যাপক প্রযুক্তিগত উন্নয়ন সাধিত হয়েছে। ফলে পাখি বিষয়ে অসংখ্য তথ্যসম্বৃদ্ধ ও আলোকচিত্রবহুল গ্রন্থ প্রকাশ করা সম্ভব হয়েছে। পক্ষীবিজ্ঞানের গ্রন্থগত উন্নয়ন হওয়ায় বিশ্বব্যাপী পাখি নিয়ে নাড়াচাড়া একটি সহজলভ্য শখে পরিণত হয়েছে।


title: পক্ষীবিজ্ঞানের ইতিহাস

text: প্রাচীন যুগ থেকেই মানুষের সাথে পাখপাখালির নিবিড় সম্পর্ক রয়েছে। ইসরায়েলের প্রস্তর যুগের এক কুঁড়েঘরে ৮০টিরও বেশি প্রজাতির পাখির হাড় খুঁজে পাওয়া গেছে। প্রাচীন গুহাচিত্রগুলোতে পাখির চিত্র পাখির প্রতি তখনকার মানুষের আগ্রহের ব্যাপারটি টের পাওয়া যায়। প্রাচীন যুগে মানুষের সাথে পাখির সম্পর্ক ছিল আসলে খাদ্য-খাদকের সম্পর্ক।


title: পক্ষীবিজ্ঞানের ইতিহাস

text: অ্যারিস্টটল পাখিদের প্রথম বৈজ্ঞানিক তালিকা করেন। তাঁর তালিকায় ১৭০টি প্রজাতি স্থান পেয়েছিল। পরবর্তীকালে প্লিনি তাঁর "ইস্তোরিয়া নাতুরালেস" গ্রন্থে অন্যসব প্রাণীর সাথে পাখিরও বিবরণ প্রদান করেন।


title: কুমার ধর্মসেনা

text: কুমার ধর্মসেনা (; জন্ম: ২৪ এপ্রিল, ১৯৭১) শ্রীলঙ্কার কলম্বোয় জন্মগ্রহণকারী শ্রীলঙ্কা ক্রিকেট দলের সাবেক ক্রিকেটার। বর্তমানে তিনি আন্তর্জাতিক ক্রিকেটে আম্পায়ার হিসেবে দায়িত্ব পালন করছেন। ১৯৯৬ সালের বিশ্বকাপ ক্রিকেট জয়ী শ্রীলঙ্কা দলের খেলোয়াড় ছিলেন। তার পুরো নাম "হেন্ডুনেতিগ দীপ্তি প্রিয়ন্থা কুমার ধর্মসেনা"।


title: কুমার ধর্মসেনা

text: বছরের সেরা আম্পায়ার হিসেবে তিনি ২০১২ সালের আইসিসি পুরস্কার লাভ করেন।


title: কুমার ধর্মসেনা

text: কিশোর বয়সে নালন্দা কলেজ কলম্বোতে থাকা অবস্থায় ক্রিকেট খেলায় অংশগ্রহণের মাধ্যমে ক্রীড়াজীবনের সূচনা ঘটে ধর্মসেনার। তিনি ডানহাতি ব্যাটসম্যান এবং ডানহাতি অফ ব্রেক বোলার ছিলেন। আন্তর্জাতিক ক্রিকেটে তাঁর প্রথম অভিষেক ঘটে ১৯৯৪ সালে দক্ষিণ আফ্রিকার বিরুদ্ধে।


title: কুমার ধর্মসেনা

text: তার বোলিংয়ের ভঙ্গীমাই তাকে একদিনের খেলার উপযোগী করে তোলে। সাম্প্রতিক সময়ে তিনি ভাল ব্যাটসম্যানেরও পরিচয় দিয়েছিলেন। কিন্তু ১৯৯৮ সালে আইসিসি কর্তৃপক্ষ সন্দেহজনক বোলিং ভঙ্গীমার দরুন ডেকে পাঠায় তাকে। জুলাই, ২০০০ সালে বিষয়টি নিষ্পত্তি হওয়ায় তিনি দলে ঠাঁই পেয়েছেন কিন্তু পরবর্তীকালে খুব কম সময়ই তাকে টেস্ট ক্রিকেট খেলতে দেখা গিয়েছিল।


title: কুমার ধর্মসেনা

text: ১৯৯৩ সালে ধর্মসেনা ৫৯তম ক্রিকেটার হিসেবে দক্ষিণ আফ্রিকা দলের বিরুদ্ধে কলম্বোর সিংহলীজ স্পোর্টস ক্লাবে টেস্ট ক্রিকেট খেলতে নামেন।


title: কুমার ধর্মসেনা

text: ২০০৬ সালে ক্রিকেট জীবন থেকে অবসর নেন। এরপর তিনি আম্পায়ারের তালিকায় নাম লেখান। ২০১১ সালের বিশ্বকাপ ক্রিকেটে আম্পায়ারিত্ব করেন। একই বছর তিনি আইসিসি আম্পায়ারের এলিট প্যানেলে অন্তর্ভুক্ত হন।


title: কুমার ধর্মসেনা

text: ১৬ আগস্ট, ২০১২ তারিখে লর্ডসে অনুষ্ঠিত ইংল্যান্ড বনাম দক্ষিণ আফ্রিকার মধ্যকার ৩ টেস্ট সিরিজের চূড়ান্ত টেস্টে রড টাকার তৃতীয় আম্পায়াররূপে দায়িত্ব পালনকালে খুবই বিতর্কিত সিদ্ধান্ত দেন। ইংরেজ বোলার স্টিভেন ফিন জাক ক্যালিসের বিরুদ্ধে লেগ সাইডে ক্যাচের মাধ্যমে আউটের আবেদন জানালে আম্পায়ার হিসেবে তিনি নট আউট ঘোষণা দেন। পরবর্তীতে ইংল্যান্ড ক্রিকেট দল সিদ্ধান্তের বিরুদ্ধে পুণর্বিবেচনার আবেদন জানালে রড টাকার আউট হিসেবে ঘোষনা করেন; কিন্তু তিনি ক্যালিস কর্তৃক ব্যাটের নীচ থেকে হাতের সংস্পর্শ না থাকার বিষয়টি বিবেচনায় আনেননি।